'ലോകകപ്പില് എന്തുസംഭവിച്ചാലും അതായിരിക്കും അവസാന മത്സരമെന്ന് ധോനി പറഞ്ഞിരുന്നു' | Harbhajan Singh on MS Dhoni Retirement\nJan 17, 2020, 07:18 PM IST\nഐ.പി.എല്ലില് ചെന്നൈ സൂപ്പര് കിങ്‌സിനായി ധോനി മികച്ച പ്രകടനം പുറത്തെടുത്താലും ധോനി ഇനി ഇന്ത്യക്കായി കളിക്കുമെന്ന് തോന്നുന്നില്ലെന്നും ഹര്‍ഭജന് വ്യക്തമാക്കുന്നു.\nHarbhajan Singh and MS Dhoni (File Photo) Photo Courtesy: AFP\nന്യൂഡല്‍ഹി: ബി.സി.സി.ഐയുടെ വാര്‍ഷിക കരാറില് നിന്ന് പുറത്തായതോടെ എം.എസ് ധോനിയുടെ കരിയര് അവസാനിച്ചുവെന്ന ആശങ്കയിലാണ് ആരാധകര്. 2019-ലെ ഏകദിന ലോകകപ്പിന് ശേഷം ധോനി ഇന്ത്യക്കായി ഒരൊറ്റ മത്സരവും കളിച്ചിട്ടില്ല. ഇനി ധോനി ഇന്ത്യന് ജേഴ്‌സി അണിയുകയാണെങ്കില് അതൊരുപക്ഷേ വിടവാങ്ങല് മത്സരത്തിലാകുമെന്നും ആരാധകര് കണക്കുകൂട്ടുന്നു.\nഎന്നാല് ഇന്ത്യയുടെ ഓഫ് സ്പിന്നര് ഹര്‍ഭജന് സിങ്ങിന് ഇതിലൊന്നും ഒരു അദ്ഭുതവും തോന്നുന്നില്ല. വാര്‍ഷിക കരാര് പട്ടികയില് ധോനിയുണ്ടാകില്ലെന്ന് ഉറപ്പായിരുന്നുവെന്ന് ഹര്‍ഭജന് പറയുന്നു. വരാനിരിക്കുന്ന ഐ.പി.എല്ലില് ചെന്നൈ സൂപ്പര് കിങ്‌സിനായി ധോനി മികച്ച പ്രകടനം പുറത്തെടുത്താലും ധോനി ഇനി ഇന്ത്യക്കായി കളിക്കുമെന്ന് തോന്നുന്നില്ലെന്നും ഹര്‍ഭജന് വ്യക്തമാക്കുന്നു.\nRead More: ഒറ്റക്കൈകൊണ്ട് പാണ്ഡെയുടെ സൂപ്പര്‍മാന് ക്യാച്ച്; ആവേശത്തിലമര്‍ന്ന് കാണികള്..\n'എനിക്ക് അമ്പരപ്പ് തോന്നിയില്ല. ലോകകപ്പിന് ശേഷം ധോനി ഒരൊറ്റ മത്സരവും കളിക്കാന് താത്പര്യം കാണിച്ചിരുന്നില്ല. ലോകകപ്പ് സെമിഫൈനലാണ് അദ്ദേഹത്തിന്റെ അവസാന മത്സരമെന്ന് ഞാന് കരുതുന്നു. നേരത്തെ ധോനി അദ്ദേഹത്തിന്റെ കൂട്ടുകാരോട് പറഞ്ഞിട്ടുണ്ട്, 'ലോകകപ്പില് എന്തു സംഭവിച്ചാലും അതായിരിക്കും അദ്ദേഹത്തിന്റെ അവസാന അന്താരാഷ്ട്ര മത്സരമെന്ന്'. ബിസിഐയുടെ വാര്‍ഷിക കരാറില് നിന്ന് ധോനി പുറത്തായതില് എനിക്കൊരു അദ്ഭുതവും തോന്നുന്നില്ല. ഇനി ഇന്ത്യക്ക് വേണ്ടി ഒരു കളിയുണ്ടാകില്ലെന്ന് ധോനി നേരത്തെ തന്നെ മനസ്സിനെ പാകപ്പെടുത്തിയിട്ടുണ്ട്', ഹര്‍ഭജന് ചൂണ്ടിക്കാട്ടുന്നു.\nമാസങ്ങളായി ക്രിക്കറ്റില്‍നിന്ന് വിട്ടുനിന്നെങ്കിലും ധോനി വീണ്ടും പരിശീലനം തുടങ്ങിയിട്ടുണ്ട്. റാഞ്ചിയില് രഞ്ജി ട്രോഫി ക്രിക്കറ്റ് ടീമിനൊപ്പം ബാറ്റിങ് പരിശീലനത്തിന് ധോനി ഇറങ്ങിയിരുന്നു. ഐ.പി.എല് സീസണിന്റെ മുന്നോടിയായാണ് പരിശീലനമെന്നാണ് സൂചന. ലോകകപ്പിലെ പരാജയത്തിന് ശേഷം ധോനി സൈനിക പരിശീലനത്തിനായി ക്രിക്കറ്റില് നിന്ന് അവധിയെടുക്കുകയായിരുന്നു.\nContent Highlights: Harbhajan Singh on MS Dhoni Retirement


ചന്ദനത്തടിയുമായി അറസ്റ്റില് :: Janmabhumi Daily\nSaturday5March 2016 7:34 pm IST\nകരുനാഗപ്പള്ളി: ജില്ലയിലെ വിവിധ സ്ഥലങ്ങളില് നിന്നും മോഷ്ടിച്ച 500 കിലോ .ഗ്രാമില് അധികം വരുന്ന ചന്ദനത്തടിയുമായി നാല് പേരെ പോലീസ് അറസ്റ്റ് ചെയ്തു. തൊടിയൂര് പുലിമുക്കിന് സമീപം വഞ്ചിതെക്കില് കവറാട്ടുതറയില് വീട്ടില് ഷമീര്(22), തൊടിയൂര് പുലിതെക്ക് മുറിയില് തോപ്പില് വീട്ടില് അനസ്(24) ,പുലി തെക്കുമുറിയില് പുന്തലതെക്കതില് അജ്മല്(19), പുലി വടക്കുമുറിയില് കാട്ടയ്യത്തു കിഴക്കതല് നൗഷാദ്(42) എന്നിവരെയാണ് കരുനാഗപ്പള്ളി പോലീസ് പിടികൂടിയത്. മലപ്പുറത്തേക്ക് ചന്ദനത്തടി കടത്താന് ശ്രമിക്കുന്നതിനിടെയാണ് വാഹനം ഉള്‍പ്പടെ ഇവരെ അറസ്റ്റ് ചെയ്യുന്നത്. ജില്ലയിലെ പോലീസ് സ്റ്റേഷന് അതിര്‍ത്തിയില് കഴിഞ്ഞ ആറുമാസത്തിനിടെ നിരവധി ചന്ദന മരമോഷണങ്ങള് നടന്നിരുന്നു. അതിനെ തുടര്‍ന്ന് ഈ കേസുകള് അന്വേഷിക്കാനായി സിറ്റി പോലീസ് കമ്മീഷണര് പി. പ്രകാശ് പ്രത്യേക അന്വേഷണ സംഘത്തെ നിയോഗിച്ചിരുന്നു. മാസങ്ങള്‍ക്ക് മുമ്പ് തഴവ പുലിമുഖം ക്ഷേത്രത്തിന് സമീപമുള്ള വീട്ടില് നിന്നും ചന്ദനമരം മുറിച്ച കേസിലും തൊടിയൂര് ഇടക്കുളങ്ങര ക്ഷേത്രത്തിന് സമീപത്തു നിന്നും ചന്ദനമരം മുറിച്ചത്. കരുനാഗപ്പള്ളി ചിറ്റുമൂലയില് നിന്നും ചവറ കൂറ്റിവട്ടത്തു നിന്നും മുറിച്ചതുള്‍പ്പടെ നിരവധിക്കേസുകള് പ്രതികള്‍ക്കെതിരെ ഉണ്ട്. കേരളാ ഫോറസ്റ്റ് ആക്ട് പ്രകാരം സ്വന്തം പുരയിടത്തില് നിന്നും ചന്ദനമരം മുറിക്കണമെങ്കിലും സര്‍ക്കാരിന്റെ അനുമതി ആവശ്യമാണ്. സ്‌പെഷ്യല് ബ്രാഞ്ച് എസിപി റക്‌സ് ബോബി അര്‍വിന്, കരുനാഗപ്പള്ളി എസിപി സുരേഷ്‌കുമാര് എന്നിവരുടെ നേതൃത്വത്തിലുള്ള ആന്റി തെഫ്റ്റ് സ്‌ക്വഡിലെ എസ്.ഐ. ജി.ഗോപകുമാര്, എഎസ്‌ഐ ജവഹര്‍ലാല്, പത്മകുമാര്, സിപിഒമാരായ പ്രസന്നകുമാര്, രാജേഷ്, രാധാകൃഷ്ണപിള്ള എന്നിവരാണ് പ്രതികളെ അറസ്റ്റ് ചെയ്തത്.


ആശുപത്രിയിൽ കഴിയുന്ന മൻമോഹന്‍റെ അടുത്ത് ആരോഗ്യമന്ത്രിയുടെ ഫോട്ടോഷൂട്ട് : Deepika.com National News |\nന്യൂഡൽഹി: ""അവർ വൃദ്ധരാണ് പക്ഷേ, കാഴ്ചബംഗ്ലാവിലെ മൃഗങ്ങളല്ല'' ആത്മരോഷത്തിന്‍റെ നെല്ലിപ്പലകയിൽ നിന്ന് പൊട്ടിത്തെറിച്ച് ഇത്രയെങ്കിലും പറഞ്ഞത് മുൻ പ്രധാനമന്ത്രി ഡോ. മൻമോഹൻ സിംഗിന്‍റെ മകൾ.\nപനി ബാധിച്ച് എയിംസിൽ കഴിയുന്ന മുൻ പ്രധാനമന്ത്രി ഡോ. മൻമോഹൻ സിംഗിനെ ഇന്നലെ കേന്ദ്ര ആരോഗ്യ മന്ത്രി മൻസൂഖ് മാണ്ഡവ്യ സന്ദർശിക്കാനെത്തിയിരുന്നു. മന്ത്രി വന്നതാകട്ടെ ഒരു ഫോട്ടോഗ്രാഫറെയും കൂട്ടി. സന്ദർശനത്തിന്‍റെ തൊട്ടു പിന്നാലെ മൻമോഹൻ സിംഗ് ആശുപത്രി മുറിയിൽ കിടക്കുന്ന ചിത്രങ്ങളും മന്ത്രി ട്വീറ്റ് ചെയ്തു.\n""ഇത്രയും വിഷമഘട്ടങ്ങളുമായി ഒത്തുപോകാൻ അവർ ഏറെ ബുദ്ധിമുട്ടുകയാണ്. അവർ വളരെ പ്രായം ചെന്നവരുമാണ്. അവർ കാഴ്ചബംഗ്ലാവിൽ കിടക്കുന്ന മൃഗങ്ങൾ അല്ലെന്നെങ്കിലും ഓർമിക്കണം''മകൾ ദമൻദീപ് സിംഗ് പറഞ്ഞു.\nമന്ത്രി സാധാരണ നിലയിൽ ആശുപത്രിയിലെത്തി മാതാപിതാക്കളെ സന്ദർശിച്ചിരുന്നെങ്കിൽ അതൊരു ആശ്വാസമായേനെ. പക്ഷേ, ഫോട്ടോഗ്രാഫറെയും കൂട്ടി വന്നത് ഒരു തരത്തിലും അംഗീകരിക്കാനാകില്ല. ഒരു ഫോട്ടോയിൽ ഉൾപ്പെടാൻ പറ്റിയ മാനസിക അവസ്ഥയിലായിരുന്നില്ല അവർ എന്നും ദമൻദീപ് സിംഗ് പറഞ്ഞു.


ട്വന്റി ട്വന്റിയില് പ്രവര്‍ത്തകരുടെ കൂട്ടരാജി: കരുക്കള് നീക്കി സിപിഎം | latest news|Kerala|news|resign|Twenty twenty\nകൊച്ചി: മഴുവന്നൂരിൽ ട്വന്റി ട്വന്റി പാർട്ടിയിൽ കൂട്ടരാജി. പാർട്ടിയുടെ പ്രവർത്തനങ്ങൾ മഴുവന്നൂർ പഞ്ചായത്തിൽ കാര്യക്ഷമമല്ലെന്ന് ആരോപിച്ചാണ് 30 ൽ അധികം പ്രവർത്തകർ രാജിവെച്ചത്. പ്രവർത്തകർ കൂട്ടത്തോടെ രാജിവെച്ചതോടെ പുതിയ തന്ത്രവുമായി സിപിഎം രംഗത്തെത്തി. ട്വന്റി 20 യിൽ നിന്ന് രാജിവെച്ചവരെ ഒപ്പം നിർത്താനാണ് സിപിഎമ്മിന്റെ പദ്ധതി. കിറ്റെക്‌സിന്റെ നിക്ഷേപ പദ്ധതി കേരളത്തിൽ നിന്ന് തെലുങ്കാനയിലേക്ക് മാറ്റിയതിന് പിന്നാലെയാണ് പ്രവർത്തകർ കൂട്ടത്തോടെ പാർട്ടി വിടുന്നതെന്നാണ് ശ്രദ്ധേയം.\nRead Also: സ്റ്റുഡന്റ് പോലീസ് കേഡറ്റിന്റെ 12-ാം വാർഷികാഘോഷം: മുഖ്യമന്ത്രി ഉദ്ഘാടനം നിർവ്വഹിക്കും\nഇക്കഴിഞ്ഞ തദ്ദേശ തെരഞ്ഞെടുപ്പിൽ ട്വന്റി ട്വന്റിയ്ക്ക് മഴുവന്നൂർ പഞ്ചായത്തിൽ മികച്ച നേട്ടമാണ് ലഭിച്ചത്. പഞ്ചായത്തിലെ 19 വാർഡുകളിൽ 14 എണ്ണത്തിലും ട്വന്റി ട്വിന്റി സ്ഥാനാർത്ഥികൾ വിജയിച്ചു. ഇതോടെ പഞ്ചായത്തിൽ ഒറ്റയ്ക്ക് ഭരണം പിടിച്ചെടുക്കാൻ ട്വിന്റി ട്വിന്റിയ്ക്ക് കഴിഞ്ഞു.\nകുടിവെള്ളം, വൈദ്യുതി, ഭക്ഷ്യ സുരക്ഷ മാർക്കറ്റ് തുടങ്ങിയവ ആയിരുന്നു ട്വന്റി ട്വന്റി മുന്നോട്ട് വെച്ചിരുന്ന വാഗ്ദാനങ്ങൾ. എന്നാൽ ഈ വാഗ്ദാനങ്ങളിൽ ഒന്നുപോലും നടപ്പാക്കാനുള്ള നടപടികൾ ഇതുവരെയും ഉണ്ടായിട്ടില്ലെന്നാണ് രാജിവെച്ച പ്രവർത്തകർ ആരോപിക്കുന്നത്. നിയമസഭാ തിരഞ്ഞെടുപ്പിന് ശേഷം വാർഡ് തല കമ്മിറ്റികൾ പോലും ചേർന്നിട്ട് ഇല്ലെന്നും അതിനാൽ തങ്ങളുടെ അഭിപ്രായങ്ങൾ പറയുന്നതിന് ഒരു വേദി ഇല്ലെന്നും ഇവർ കുറ്റപ്പെടുത്തുന്നു.\nപാർട്ടിയുടെ പ്രവർത്തനത്തിൽ അസംതൃപ്തരായ പ്രവർത്തകരെ ഒപ്പം നിർത്താനാണ് സിപിഎം കരുക്കൾ നീക്കുന്നത്. ട്വന്റി ട്വന്റിയിൽ നിന്നും രാജിവെച്ച് എത്തുന്നവരെ നാളെ ഔദ്യോഗികമായി പാർട്ടി അംഗത്വം നൽകി സ്വീകരിക്കാനാണ് സിപിഎം ലക്ഷ്യമിടുന്നത്.\nRead Also: പൊതുസ്ഥലത്ത് കമിതാക്കളുടെ ‘സ്‌നേഹപ്രകടനം’: നോ കിസിംഗ് സോണ് എന്ന് പ്രദേശവാസികള്, പിന്നീട് നടന്നത്\nlatest news Kerala news resign Twenty twenty


MANOJ'S WORLD: അർബുദരോഗികൾക്ക് അനുഗ്രഹമായി ദൈവവൃക്ഷം ~ ലക്ഷ്‌മിദാരു\nആഫ്രിക്കൻ സസ്യമാണ് ലക്ഷ്‌മിദാരു. ദൈവവൃക്ഷമെന്നും സ്വർഗവൃക്ഷമെന്നും പരിസ്ഥിതിസ്നേഹികൾ വിളിക്കുന്നു. അത് ഇങ്ങ് കേരളത്തിലും അദ്ഭുതം സൃഷ്ടിച്ചിരിക്കുന്നു. സൈമറൂബ ഗ്ളോക്ക എന്ന ശാസ്ത്രീയനാമത്തിൽ അറിയപ്പെടുന്ന ഈ ഔഷധസസ്യം സൈമറൂബേസി സസ്യജനുസ്സിൽ പെടുന്നു. പ്രായപൂർത്തിയായ ചെടിയുടെ ഇലകൾ ഉണക്കിയശേഷം അവയിട്ട വെള്ളം തിളപ്പിച്ചാറ്റി കുടിക്കുന്ന അർബുദരോഗികൾക്ക് ആശാവഹമായ പുരോഗതിയുണ്ടാവുന്നതായി ഇത് പരീക്ഷിച്ചറിഞ്ഞ പരിസ്ഥിതിപ്രവർത്തകനും വനംവകുപ്പ് മുൻ ചീഫ് കൺസർവേറ്ററുമായ സി.കെ. കരുണാകരൻ പറയുന്നു.\nബാംഗ്ലൂരിലെ ഡോ. ശ്യാംസുന്ദർ ജോഷിയിൽ നിന്ന് ഈ ചെടി ശേഖരിച്ച കരുണാകരൻ ഇത് ആവശ്യക്കാർക്ക് സൗജന്യമായി നൽകുന്നുണ്ട്. ഇരുന്നൂറോളം തൈകൾ അദ്ദേഹം വിതരണം ചെയ്തുകഴിഞ്ഞു.\nകർണാടകത്തിൽ ഇത് ഉപയോഗിച്ച് ഒരു ഡസനോളം പേർ അർബുദത്തിൽ നിന്ന് മുക്തരായെന്നാണറിവ്.\nകേരളത്തിലും പലരും ഇത് ഉപയോഗിക്കുന്നുണ്ട്.


തകര്‍ന്നടിഞ്ഞ് ഇംഗ്ലണ്ട് മുന്‍നിര; റൂട്ട് ഉള്‍പ്പെടെ അഞ്ച് വിക്കറ്റ് വീണു, ഇന്ത്യക്ക് സാധ്യത | india vs england second test live england lost five wickets\nതകര്‍ന്നടിഞ്ഞ് ഇംഗ്ലണ്ട് മുന്‍നിര; റൂട്ട് ഉള്‍പ്പെടെ അഞ്ച് വിക്കറ്റ് വീണു, ഇന്ത്യക്ക് സാധ്യത\nലോഡ്‌സ് ടെസ്റ്റില് ഇംഗ്ലണ്ടിന് ബാറ്റിംഗ് തകര്‍ച്ച. ഒടുവില് വിവരം ലഭിക്കമ്പോള് ഇംഗ്ലണ്ട് അഞച്് വിക്കറ്റ് നഷ്ടത്തില് 73 റണ്‍സെന്ന നിലയിലാണ്. ഇനി 34 ഓവറുകളാണ് ബാക്കിയുള്ളത്. ഇന്ത്യക്ക് വേണ്ടി ജസ്പ്രീത് ബുമ്രയും ഇഷാന്ത് ശര്‍മ്മയും രണ്ട് വീതം വിക്കറ്റ് വീഴ്ത്തി. മുഹമ്മദ് ഷമി ഒരു വിക്കറ്റും നേടി. നേരത്തെ രണ്ടാം ഇന്നിംഗ്‌സ് ഇന്ത്യ 298 റണ്‍സിന് ഡിക്ലയര് ചെയ്തിരുന്നു. 272 റണ്‍സിന്റെ വിജയലക്ഷ്യം പിന്തുടര്‍ന്ന് ബാറ്റിംഗ് ആരംഭിച്ച ഇംഗ്ലണ്ടിന് ആദ്യ ഓവറില് തന്നെ ഓപ്പണര് റോറി ജോസഫ് ബേണ്‍സിനെ നഷ്ടമായി. നാല് പന്ത് നേരിട്ട ബേണ്‍സ് പൂജ്യനായിട്ടാണ് കൂടാരം കയറിയത്. പിന്നാലെ ഹസീബ് ഹമീദ്, ജോണി ബെയര്‍സ്‌റ്റോയും വീണു.\nആദ്യ ഇന്നിംഗ്‌സിലെ ഹീറോ നായകന് ജോ റൂട്ടും(33) വീണതോടെ ഇന്ത്യക്ക് വിജയസാധ്യത കൈവിന്നിരിക്കുകയാണ്. നേരത്തെ രണ്ടാം ഇന്നിംഗ്‌സില് 14 റണ്‍സുമായി റിഷഭ് പന്തും നാലു റണ്‍സുമായി ഇഷാന്ത് ശര്‍മയുമാണ് ഇന്ത്യന് പ്രതീക്ഷകള്‍ക്ക് നിറം പകര്‍ന്ന് ക്രീസില് ഉണ്ടായിരുന്നത്. എല്ലാ പ്രതീക്ഷകളും പന്തിലായിരുന്നെങ്കിലും പിടിച്ചു നില്‍ക്കാന് കഴിയാതെ താരം മടങ്ങിയതോടെ ഇന്ത്യ നിരുപാധികം കീഴടങ്ങുകയാണെന്നു തോന്നിപ്പിച്ചു. തൊട്ടുപിന്നാലെ ഇഷാന്തും മടങ്ങിയതോടെ 200-ല് താഴെ ഇന്ത്യയെ ഒതുക്കാനായിരുന്നു ഇംഗ്ലീഷ് മോഹങ്ങള്. എന്നാല് ഒമ്പതാം വിക്കറ്റില് ബുംറയും ഷമിയും ഒത്തുചേര്‍ന്നതോടെ ഇംഗ്ലീഷ് പ്രതീക്ഷകള് എല്ലാം പൊലിഞ്ഞു. ഇരുവരും ചേര്‍ന്ന് 74 റണ്‍സാണ് കൂട്ടിച്ചേര്‍ത്തത്.\n70 പന്ത് നേരിട്ട മുഹമ്മദ് ഷമി മിന്നും അര്‍ധസെഞ്ച്വറി(56) നേടി. ഒരു സിക്‌സും അഞ്ച് ഫോറുകളും ഉള്‍പ്പെടുന്നതായിരുന്നു ഷമിയുടെ മാജിക്കല് ഇന്നിംഗ്‌സ്. മറുവശത്ത് ജസ്പ്രീത് ബുമ്ര 58 പന്തില് മൂന്ന് ഫോറുള്‍പ്പെടെ 34 റണ്‍സെടുത്തു. മുന്‍നിരയില് അഞ്ച് ബാറ്റ്‌സ്മാന്മാര് 25 റണ്‍സിന് മുകളില് സ്‌കോര് ചെയ്തിട്ടില്ലെന്ന് ഇവിടെ പ്രത്യേകം ഓര്‍ക്കണം.\nഇംഗ്ലണ്ടിന് വിജയിക്കണമെങ്കില് ഏകദിന ശൈലിയില് കളിക്കേണ്ടി വരും. വിക്കറ്റുകള് അധികം കൈകളില്ലാത്ത സാഹചര്യത്തില് അത്തരത്തിലൊരു പോരാട്ടം പുറത്തെടുക്കുക സാധ്യമല്ല. മത്സരം സമനിലയിലാകുമെന്നാണ് നിരീക്ഷകരുടെ വിലയിരുത്തല്. നേരത്തെ ഇംഗ്ലണ്ട് ഒന്നാം ഇന്നിംഗ്‌സില് 391 റണ്‍സും ഇന്ത്യ 364 റണ്‍സും നേടിയിരുന്നു.


കാവ്യയെ പെടുത്തിയത് സുനിയല്ല, ഇയാൾ! കാവ്യയും അമ്മയും തുരുതുരെ വിളിക്കുന്നുവത്രേ.. ഇതോ വില്ലൻ? | Film Producer Saji Nanthyat against Advocate BA Aloor in Dileep Case - Malayalam Oneindia\nUpdated: Thu, Aug 31, 2017, 15:11 [IST]\nകൊച്ചി: നടിയെ ആക്രമിച്ച കേസില് ദിലീപിനെ പിന്തുണയ്ക്കുന്നവരാണ് സിനിമാ ലോകത്തെ പലരും. ദിലീപിനെ ഈ കേസില് കുടുക്കിയതാണ് എന്നാണ് ഫാന്‍സിനെ പോലെ തന്നെ ഇക്കൂട്ടരും കരുതുന്നത്. ചാനല് ചര്‍ച്ചകളില് ദിലീപിന് വേണ്ടി വാദമുഖങ്ങളുമായി എത്തുന്നവരില് മുന്‍പിലാണ് നിര്‍മ്മാതാവ് സജി നന്ത്യാട്ട്. കാവ്യാ മാധവനാണ് മാഡം എന്ന പള്‍സര് സുനിയുടെ വെളിപ്പെടുത്തലിന് പിന്നില് ആരെന്ന് വെളിപ്പെടുത്തുകയാണ് റിപ്പോര്‍ട്ടര് ചാനല് ചര്‍ച്ചയില് സജി നന്ത്യാട്ട്.\nപള്‍സര് സുനിയുടെ അഭിഭാഷകനായ ബിഎ ആളൂരിന് എതിരെ ഗുരുതരമായ ആരോപണങ്ങളാണ് സജി നന്ത്യാട്ട് ഉന്നയിച്ചിരിക്കുന്നത്. പള്‍സര് സുനി മൊഴി മാറ്റുന്നതിനും വെളിപ്പെടുത്തലുകള് നടത്തുന്നതിനും പിന്നില് ആളൂരാണെന്നാണ് ആരോപണം\nകാവ്യയും അമ്മയും ആളൂരിനെ വിളിക്കുന്നു എന്ന് പറഞ്ഞാല് വിശ്വസിക്കാനാവില്ല. കേസന്വേഷിക്കുന്ന പോലീസിനെ പോലും ആളൂര് വക്കീല് തെറ്റിദ്ധരിപ്പിക്കുന്നതായും സജി നന്ത്യാട്ട് ആരോപിച്ചു.\nനടി കാവ്യാ മാധവനും അമ്മയും തന്നെ തുരുതുരാ വിളിക്കുന്നുവെന്നും കേസ് സെറ്റില് ചെയ്യാന് ആവശ്യപ്പെടുന്നുവെന്നും ആളൂര് പറഞ്ഞതായും സജി നന്ത്യാട്ട് ആരോപിച്ചു. കഴിഞ്ഞ ദിവസം ഒരു ചാനല്‍ച്ചര്‍ച്ചയ്ക്ക് വന്ന ആളൂര്, ഫിലിം ചേമ്പറിന്റെ വൈസ് പ്രസിഡണ്ടായ അനില് തോമസിനോട് ഇക്കാര്യം പറഞ്ഞുവെന്നാണ് ആരോപണം\nപോലീസിനെ വരെ കൺഫ്യൂഷനാക്കി\nഎന്നാല് സജി നന്ത്യാട്ട് മിഥ്യാധാരണകള് പറഞ്ഞ് പരത്തുകയാണ് എന്നാണ് ആളൂര് മറുപടി നല്‍കിയത്. നിങ്ങള് സഹപ്രവര്‍ത്തകനായ ദിലീപിനെ ആദ്യം രക്ഷിക്കാന് നോക്കൂ എന്നും ആളൂര് പറയുകയുണ്ടായി.\nആളൂരിന്റെ ഉദ്ദേശം വേറെ\nപള്‍സര് സുനിയുടെ ജാമ്യാപേക്ഷ കോടതി തള്ളുന്ന സമയത്ത് വക്കീലായ ആളൂര് അവിടെ ഉണ്ടായിരുന്നില്ല. പകരം ചാനല് ചര്‍ച്ചകളില് പങ്കെടുക്കുകയായിരുന്നു. തന്റെ കക്ഷിയെ രക്ഷിക്കുക എന്നതല്ല ആളൂരിന്റെ ഉദ്ദേശമെന്നും സജി നന്ത്യാട്ട് ആരോപിച്ചു.\nകുളം കലക്കി മീൻ പിടുത്തം\nആളൂര് കുളം കലക്കി മീന്‍പിടിക്കാന് വന്നിരിക്കുകയാണ്. ആളൂരിന്റെ ഉദ്ദേശം ബ്ലാക്ക്‌മെയിലിംഗ് ആയിരിക്കുമെന്നും സജി നന്ത്യാട്ട് ആരോപിച്ചു. എങ്ങനെ പണം ഉണ്ടാക്കാം എന്നും പ്രശസ്തി നേടാം എന്നുമാണ് ആളൂര് ഉദ്ദേശിക്കുന്നതെന്നും സജി നന്ത്യാട്ട് പറഞ്ഞു\nകാവ്യയേയും അമ്മയേയും പരിചയമില്ല\nകാവ്യാ മാധവനേയും അമ്മയേയും തനിക്ക് പരിചയമില്ലെന്നും അവരുടെ നമ്പറുകള് തന്റെ പക്കലില്ലെന്നും ആളൂര് പറഞ്ഞു.താനെന്ന അഭിഭാഷകന്റെ സഹായം വേണമെന്ന് ദിലീപിന് തോന്നിയാല് പോലും താന് വേണ്ടെന്ന് പറയില്ല.\nഒരുപക്ഷേ കാവ്യയും അമ്മയും വരെ അത്തരം ചര്‍ച്ചകള് നടത്തുന്നുണ്ടാവാം. പക്ഷേ കാവ്യയോ അമ്മയോ ഇന്നേവരെ തന്റെ ഫോണ് നമ്പറില് വിളിക്കുകയോ സംസാരിക്കുകയോ ഉണ്ടായിട്ടില്ലെന്നും സജി നന്ത്യാട്ടിനുളള മറുപടിയായി ആളൂര് വ്യക്തമാക്കി.\nആളൂരിനെ തള്ളി അനിൽ\nദിലീപ് കേസ് ദുരൂഹതകളില് നിന്നും ദുരൂഹതകളിലേക്ക് നീങ്ങുകയാണെന്നും സജി നന്ത്യാട്ട് ആരോപിച്ചു. അതേസമയം ആളൂരിന്റെ വാദങ്ങള് ഫിലിം ചേമ്പര് വൈസ് പ്രസിഡണ്ട് അനില് തോമസ് തള്ളിക്കളയുകയുണ്ടായി.\nകാവ്യയും അമ്മയും തന്നെ വിളിക്കുന്ന വിവരം ആളൂര് തന്നോട് പറഞ്ഞിരുന്നതായി അനില് തോമസ് സ്ഥിരീകരിക്കുന്നു. പള്‍സര് സുനി അടുത്തിടെ നടത്തിയ വെളിപ്പെടുത്തലുകള്‍ക്ക് പിന്നില് ആളൂരാണെന്ന് മലയാള സിനിമ സംശയിക്കുന്നുവെന്നും സജി നന്ത്യാട്ട് ആരോപിച്ചു.\nനേരത്തെ ദിലീപിനെ അനുകൂലിച്ച് സംസാരിക്കുന്നതിന്റെ ഭാഗമായി സജി നന്ത്യാട്ട് ആക്രമിക്കപ്പെട്ട നടിയെ അപമാനിച്ചിരുന്നു. നടി രണ്ടര മണിക്കൂര് മാത്രമാണ് പീഡനം അനുഭവിക്കേണ്ടി വന്നത്,അതിന്റെപേരില് ദിലീപ് മാസങ്ങളായി പീഡനം അനുഭവിക്കുന്നുവെന്നായിരുന്നു സജിയുടെ പരാമര്‍ശം\nഇതേത്തുടര്‍ന്ന് സജിക്കെതിരെ കടുത്ത പ്രതിഷേധമാണ് ഉയര്‍ന്നത്. സജിയുടെ വിവാദ പരാമര്‍ശത്തെത്തുടര്‍ന്ന് വിമന് ഇന് സിനിമ കളക്ടിവ് വനിത കമ്മീഷന് പരാതി നല്‍കിയിരുന്നു. വനിതാ കമ്മീഷൻ കേസെടുക്കുകയും ചെയ്തു. സജി നന്ത്യാട്ട് പിന്നീട് പ്രൊഡ്യൂസേഴ്‌സ് അസോസിയേഷന് യോഗത്തിൽ ഖേദപ്രകടനം നടത്തി.\nറിപ്പോർട്ടർ ചാനൽ ചർച്ചയുടെ പ്രസക്തഭാഗങ്ങൾ\nFilm Producer Saji Nanthyat against Advocate BA Aloor in Dileep Case


സ്വപ്നയ്ക്ക് പുറത്തിറങ്ങാനാവില്ല; കൊഫെപോസ ചുമത്തി, ഒരുകൊല്ലം വരെ അകത്ത് | Global Indian News\nHome Breaking news സ്വപ്നയ്ക്ക് പുറത്തിറങ്ങാനാവില്ല; കൊഫെപോസ ചുമത്തി, ഒരുകൊല്ലം വരെ അകത്ത്\nസ്വപ്നയ്ക്ക് പുറത്തിറങ്ങാനാവില്ല; കൊഫെപോസ ചുമത്തി, ഒരുകൊല്ലം വരെ അകത്ത്\nകൊച്ചി: തിരുവനന്തപുരം സ്വര്‍ണക്കടത്ത് കേസിലെ പ്രതി സ്വപ്‌ന സുരേഷ് ജാമ്യം നേടി പുറത്തിറങ്ങാതിരിക്കാനുള്ള നടപടികളുമായി അന്വേഷണ ഏജന്‍സികള്. നേരത്തെ കസ്റ്റംസ് കേസില് സ്വപ്‌നയ്ക്ക് ജാമ്യം ലഭിച്ചിരുന്നു. എന്.ഐ.എ കേസില് ജാമ്യാപേക്ഷ കോടതി പരിഗണിക്കുകയാണ്. അതിനിടയിലാണ് സ്വപ്‌നയ്ക്കും സന്ദീപിനും എതിരെ കൊഫെപോസ കൂടി ചുമത്തിയിരിക്കുന്നത്. ഇതിന് ആഭ്യന്തര സെക്രട്ടറി അനുമതി നല്‍കി കഴിഞ്ഞു. കസ്റ്റംസ് ആണ് രണ്ട് പേര്‍ക്കും എതിരെ കൊഫെപോസ ചുമത്തിയിരിക്കുന്നത്.\nതുടര്‍ച്ചയായി സാമ്പത്തിക കുറ്റകൃത്യങ്ങളില് ഏര്‍പ്പെടുന്നവരെ കുരുക്കാനാണ് സാധാരണ ഗതിയില് കൊഫെപോസ നിയമം ചുമത്താറുള്ളത്. സ്വപ്‌നയും സന്ദീപും നിരന്തരമായി സാമ്പത്തിക തട്ടിപ്പ് നടത്തുന്നവരാണ് എന്നാണ് കസ്റ്റംസിന്റെ വാദം. കൊഫെപോസ നിയമപ്രകാരം അറസ്റ്റ് ചെയ്താല് ഒരു വര്‍ഷം വരെ വിചാരണ കൂടാതെ തടവില് പാര്‍പ്പിക്കാന് സാധിക്കും എന്നതാണ് പ്രത്യേക. സ്വര്‍ണക്കടത്ത് കേസില് ഈ നിയമ ഉപയോഗിക്കാം എന്ന് കസ്റ്റംസിന് നേരത്തേ തന്നെ നിയമോപദേശവും ലഭിച്ചിരുന്നു. സ്വര്‍ണക്കടത്തുമായി ബന്ധപ്പെട്ട് കസ്റ്റംസ് രജിസ്റ്റര് ചെയ്ത കേസില് സ്വപ്‌ന സുരേഷിന് ജാമ്യം കിട്ടിയിരുന്നു. എന്‍ഐഎ രജിസ്റ്റര് ചെയ്ത കേസില് സ്വപ്‌നയുടെ ജാമ്യാപേക്ഷ പരിഗണനയില് ആണ്. എന്‍ഫോഴ്‌സ്‌മെന്റ് ഡിപാര്‍ട്ട്‌മെന്റ് രജിസ്റ്റര് ചെയ്ത കേസിലും ജാമ്യം ലഭിച്ചിരുന്നില്ല.\nഎന്‍ഐഎ കേസില് സ്വപ്‌നയ്ക്ക് ജാമ്യം കിട്ടിയേക്കും എന്ന രീതിയില് വാര്‍ത്തകള് പുറത്ത് വരുന്നുണ്ട്. കേസില് തീവ്രവാദബന്ധത്തിന് എന്ത് തെളിവാണ് എന്‍ഐഎയുടെ കൈവശം ഉള്ളത് എന്ന് കോടതി ആരാഞ്ഞിരുന്നു. കള്ളക്കടത്ത് തടയാന് യുഎപിഎ ആണോ പ്രതിവിധി എന്നും എന്‍ഐഎ കോടതി ആരാഞ്ഞിരുന്നു. കാക്കനാട് ജില്ലാ ജയിലില് ആണ് സ്വപ്‌ന സുരേഷ് ഇപ്പോള് ജുഡീഷ്യല് കസ്റ്റഡിയില് കഴിയുന്നത്. കൊഫെപോസ വാറണ്ട് പ്രകാരം സ്വപ്നയെ കരുതല് തടങ്കലിലേക്ക് മാറ്റിയേക്കും എന്നാണ് റിപ്പോര്‍ട്ടുകള്. അങ്ങനെയെങ്കില് സ്വപ്‌നയേയും സന്ദീപിനേയും സെന്‍ട്രല് ജയിലിലേക്ക് മാറ്റും.\nഇതിനിടെ എന്‍ഐഎ കോടതിയില് സന്ദീപ് നായര് കുറ്റസമ്മതമൊഴി രേഖപ്പെടുത്തിയിട്ടുണ്ട്. ഈ മൊഴി പരിശോധിച്ചതിന് ശേഷം സന്ദീപിനെ മാപ്പുസാക്ഷിയാക്കാമോ എന്ന കാര്യം പരിഗണിക്കും എന്നാണ് കോടതി വ്യക്തമാക്കിയിട്ടുള്ളത്. കൊഫെപോസ ചുമത്തിയ സാഹചര്യത്തില് എന്‍ഐഎ കോടതിയില് നിന്ന് ജാമ്യം കിട്ടിയാലും ഇവര്‍ക്ക് പുറത്തിറങ്ങാനാവില്ല. മുഖ്യമന്ത്രിയുടെ മുന് പ്രിന്‍സിപ്പല് സെക്രട്ടറി എം ശിവശങ്കറിന്റെ കാര്യത്തില് അധികം വൈകാതെ തീരുമാനം വരും എന്നാണ് റിപ്പോര്‍ട്ടുകള്. ശിവശങ്കറിനെ തുടര്‍ച്ചയായി രണ്ട് ദിവസമാണ് കസ്റ്റംസ് ചോദ്യം ചെയ്യുന്നത്. ഒക്ടോബര് 10 ന് ശിവശങ്കറിനെ ചോദ്യം ചെയ്യുന്ന അതേ സമയം കാക്കനാട് ജയിലില് സ്വപ്‌ന സുരേഷിനും കസ്റ്റംസ് ചോദ്യം ചെയ്യുന്നുണ്ട്.\nPrevious articleമല്ല്യയെ ഇന്ത്യയില് എത്തിക്കുന്നത് എളുപ്പമല്ല\nNext articleകണ്ണൂര് എയര്‍പോര്‍ട്ടിനെതിരെ വീഡിയോ പ്രചരണം\nglobalindia - March 1, 2021 0\nകോഴിക്കോട്: പ്രശസ്‌ത ചലച്ചിത്ര സംവിധായകനും തിരക്കഥാകൃത്തും നടനുമായ രഞ്ജിത്ത് എൽ.ഡി.എഫ് സ്ഥാനാർത്ഥിയാകുന്നു. കോഴിക്കോട് നോർത്തിൽ നിന്ന് സിപിഎം സ്ഥാനാർത്ഥിയായി അദ്ദേഹം മത്സരിക്കുമെന്നാണ് സൂചന. കോഴിക്കോട് ബാലുശേരി സ്വദേശിയായ രഞ്‌ജിത്ത് കോഴിക്കോട് നഗരത്തിൽ തന്നെയാണ്...


ഓഫറുകളില് അടിമുടി പരിഷ്കാരം: പോസ്റ്റ് പെ‍യ്ഡില് പ്രതിദിനം 1 ജിബി മുതല്3ജിബി വരെ ഡാറ്റ! | Jio postpaid plans: Here is the full list of Jio's updated postpaid plans - Malayalam Oneindia\nUpdated: Sat, Dec 23, 2017, 13:31 [IST]\nമുംബൈ: ഇന്ത്യന് ടെലികോം രംഗത്ത് വിപ്ലവകരമായ മാറ്റങ്ങള്‍ക്ക് വഴിവെച്ചത് അംബാനിയുടെ റിലയന്‍സ് ജിയോയുടെ വരവായിരുന്നു. 2016 സെപ്തംബറിലാണ് റിലയന്‍സ് ജിയോ ഇന്ത്യയില് സര്‍വീസ് ആരംഭിച്ചതെങ്കിലും 2017 ആണ് ജിയോയെ സംബന്ധിച്ച് നിര്‍ണായകമായ കാര്യം. കഴിഞ്ഞ ഒക്ടോബറില് പോസ്റ്റ് പെയ്ഡ്- പ്രീ പെയ്‍ഡ് ഓഫറുകള് പരിഷ്കരിച്ചതിന് പിന്നാലെ ഡിസംബറില് ജിയോ വീണ്ടും പോസ്റ്റ് പെയ്ഡ് പ്ലാനുകള് പരിഷ്കരിച്ചിട്ടുണ്ട്. ഓഫര് പരിഷ്കരിക്കുന്നതിനൊപ്പം പ്രതിദിന ഡാറ്റാ പരിധി ഉയര്‍ത്തിയെങ്കിലും ജിയോ ഓഫര് കാലയളവ് വെട്ടിക്കുറയ്ക്കുകയും നിരക്ക് ഉയര്‍ത്തുകയും ചെയ്തിരുന്നു.\nഎയര്‍ടെല് പേയ്മെന്‍റ് ബാങ്കിലെത്തിയത് 167 കോടി: എല്‍പിജി സബ്സിഡി എത്തിയതിന് പിന്നില് അട്ടിമറി!! പണികിട്ടിയത് വെറുതെയല്ല\nചിങ്ങം രാശിയില് ജനിക്കുന്ന കുട്ടികളില് ആധിപത്യ മനോഭാവം അധികമായിരിക്കും: ചിങ്ങം രാശിക്കാരായ കുട്ടികളെക്കുറിച്ച് അ‍ഞ്ച് കാര്യങ്ങള്!!\n19 രൂപ മുതല് 9999 രൂപവരെയുള്ള പ്രീ പെയ്ഡ് പ്ലാനുകളാണ് റിലയന്‍സ് ജിയോയിലുള്ളത്. റിലയന്‍സ് ജിയോ പ്രൈം അംഗങ്ങള്‍ക്കുള്ള പോസ്റ്റ് പെയ്ഡ് ഓഫറുകളാണ് റിലയന്‍സ് ജിയോ ഒടുവിലായി പരിഷ്കരിച്ചിട്ടുള്ളത്. 309 രൂപ മുതല് 999 രൂപവരെയാണ് റിലയന്‍സ് ജിയോയുടെ ലഭ്യമായ പോസ്റ്റ് പെയ്ഡ് പ്ലാനുകള്.\nപടിഞ്ഞാറ് ദിശയിലാണ് കിടപ്പുമുറിയെങ്കില് പെണ്‍കുട്ടി ജനിക്കും! ദാമ്പത്യത്തിന് 15 വാസ്തുുനിര്‍ദേശം!\n309 രൂപയുടെ പ്ലാന്\nറീഫണ്ട് ചെയ്യാവുന്ന 400 രൂപയുടെ ഡെപ്പോസിറ്റ് നല്‍കുന്നതാണ് റിലയന്‍സ് ജിയോയുടെ 309 രൂപയുടെ പ്ലാന്. അണ്‍ലിമിറ്റഡ് വോയ്സ് കോള്, 30 ദിവസത്തേയ്ക്ക് പ്രതിദിനം ഒരു ജിബി ഡാറ്റ, പ്രതിദിനം 100 എസ്എംഎസുകള്, അണ്‍ലിമിറ്റ് ജിയോ ആപ്പ് സര്‍വ്വീസ്, സൗജന്യ റോമിംഗ് തുടങ്ങിയ ആനുകൂല്യങ്ങളാണ് ഈ ഓഫറില് ലഭിക്കുക.\n409 രൂപയുടെ പ്ലാന്\n500 രൂപയുടെ സെക്യൂരിറ്റി തുക അടയ്ക്കുന്നതോടെയാണ് റിലയന്‍സ് ജിയോയുടെ 409 രൂപയുടെ പോസ്റ്റ് പെയ്ഡ് ഓഫര് ലഭിക്കുക. അണ്‍ലിമിറ്റ‍ഡ് വോയ്സ് കോളുകള്‍ക്ക് പുറമേ പ്രതിദിനം 100 എസ്എംഎസ്, അണ്‍ലിമിറ്റ‍ഡ് ജിയോ ആപ്പ് സേവനങ്ങള്, സൗജന്യ റോമിംഗ് എന്നിവയും ലഭിക്കും.\n509 രൂപയുടെ പോസ്റ്റ് പെയ്ഡ് പ്ലാന്\nറിലയന്‍സ് ജിയോയുടെ 509 രൂപയുടെ പോസ്റ്റ് പെയ്ഡ് പ്ലാന് സേവനങ്ങള് ലഭിക്കുന്നതിന് 600 രൂപയാണ് ഡെപ്പോസിറ്റായി നല്‍കേണ്ടത്. 30 ദിവസത്തേയ്ക്ക് പ്രതിദിനം രണ്ട് ജിബി ഡാറ്റ വീതം ലഭിക്കുന്ന ഈ ഓഫറില് അണ്‍ലിമിറ്റഡ് വോയ്സ് കോളുകള്‍ക്ക് പുറമേ പ്രതിദിനം 100 എസ്എംഎസുകള്, സൗജന്യ റോമിംഗ്, ജിയോ ആപ്പ് സേവനങ്ങളും ലഭിക്കും.\n799 രൂപയുടെ ഓഫര്\n950 സെക്യൂരിറ്റി ഡെപ്പോസിറ്റുള്ളതാണ് റിലയന്‍സ് ജിയോയുടെ 799 രൂപയുടെ പോസ്റ്റ് പെയ്ഡ് ഓഫര്. മറ്റ് ഓഫറുകളില് നിന്ന് വിപരീതമായി ഒരുമാസത്തേയ്ക്ക്പ്രതിദിനം മൂന്ന് ജിബി ഡാറ്റയാണ് ഈ ഓഫറില് ലഭിക്കുക. പ്രതിദിനം 100 എസ്എംഎസുകള്‍ക്കൊപ്പം സൗജന്യ റോമിംഗും ജിയോ ആപ്പ്സേവനങ്ങളും ലഭിക്കും.\nറിലയന്‍സ് ജിയോയില് 999 പ്ലാന്\nറിലയന്‍സ് ജിയോയിലെ 999 രുപയുടെ പ്ലാനിന്‍റെ സെക്യൂരിറ്റി ഡെപ്പോസിറ്റ് തുക 1150 രൂപയാണ്. മൊത്തം 60ജിബി ഡാറ്റയും സൗജന്യ അണ്‍ലിമിറ്റ‍ഡ് വോയ്സ് കോളുകളും പ്രതിദിനം 100 എസ്എംഎസുകളും ജിയോ ആപ്പ് സേവനങ്ങളും ലഭിക്കും. സൗജന്യ റോമിംഗാണ് ഓഫറിന്‍റെ മറ്റൊരു പ്രത്യേകത.\nreliance jio post paid vodafone airtel voice call വോഡഫോണ് എയര്‍ടെല് പോസ്റ്റ് റിലയന്‍സ് ജിയോ ടെലികോം വോയ്‌സ് കോള് പോസ്റ്റ് പെയ്ഡ്\nYear 2017 has been an important year for Reliance Jio. The company launched new plans,anew JioPhone and intermittently revamped its old plans. Jio last updated its postpaid and prepaid plans in October this year.


BJP plans to lure Facebook, Google, Yahoo if it comes to power - Malayalam Gizbot\n| Published: Friday, April 25, 2014, 11:43 [IST]\nഇന്ത്യയില് ഭാരതീയ ജനതാപാര്‍ട്ടി അധികാരത്തില് വന്നാല് ഗൂഗിള്, ഫേസ്ബുക്, യാഹു തുടങ്ങിയ കമ്പനികളുടെ സെര്‍വറുകള് ഇന്ത്യയില് സ്ഥാപിക്കാന് നടപടി സ്വീകരിക്കുമെന്ന് ബി.ജെ.പി. എന്നാല് നിര്‍ബന്ധപൂര്‍വം ഇത് നടപ്പിലാക്കില്ല. കമ്പനികളുമായി ചര്‍ച്ച നടത്തിയ ശേഷം എല്ലാവര്‍ക്കും സ്വീകാര്യമായ നയം രൂപീകരിക്കുകയാണ് പാര്‍ട്ടിയുടെ ലക്ഷ്യമെന്നും ബി.ജെ.പിയുടെ ഇന്‍ഫര്‍മേഷന് ടെക്‌നോളജി വിഭാഗം നാഷണല് കണ്‍വീനര് വിനിത് ഗോയങ്ക പറഞ്ഞു.\nനിലവില് ഗൂഗിളും ഫേസ്ബുക്കും ഉള്‍പ്പെടെയുള്ള കമ്പനികളുടെ ഇന്ത്യന് ഉപഭോക്താക്കളെ സംബന്ധിച്ച വിവരങ്ങള് അതതു കമ്പനികളുടെ മാതൃരാജ്യത്തെ സെര്‍വറുകളിലാണ് സൂക്ഷിക്കപ്പെടുന്നത്. ഇത് ഒട്ടും സുരക്ഷിതമല്ല. അതുകൊണ്ടുതന്നെ നമ്മുടെ രാജ്യത്തെ ഉപയോക്താക്കളുടെ വിവരങ്ങള് ഇവിടെതന്നെ സൂക്ഷിക്കാനുള്ള സംവിധാനം കൊണ്ടുവരേണ്ടത് അത്യാവശ്യമാണ്. എന്നാല് ഈ വിഷയത്തില് നയപരമായ തീരുമാനമെടുക്കാന് യു.പി.എ സര്‍ക്കാറിന് സാധിച്ചില്ല എന്നും ഗോയങ്ക കുറ്റപ്പെടുത്തി.\nവിദേശകമ്പനികള്‍ക്ക് ഇന്ത്യന് നിയമം ബാധകമല്ല എന്ന ന്യായം പറഞ്ഞാണ് ഈ കമ്പനികള് സെര്‍വറുകള് ഇന്ത്യയില് സ്ഥാപിക്കാന് തയാറാകാത്തത്. എന്നാല് നമ്മുടെ രാജ്യത്തുനിന്ന് ഈ കമ്പനികള് ഭീമമായ വരുമാനമുണ്ടാക്കുമ്പോള് എന്തുകൊണ്ട് നിയമം അംഗീകരിച്ചുകൂടാ എന്നാണ് നിയമ വിദഗ്ഖര് ചോദിക്കുന്നത്.\nStory first published: Friday, April 25, 2014, 11:43 [IST]


Published on ജനുവരി 14, 2016ജനുവരി 11, 2016 by admin\tഒറിഗണിലെ Malheur National Wildlife Refuge ല് തുടരുന്ന കൈയ്യേറ്റത്തെ Paiute ആദിവാസികള് അപലപിച്ചു. സര്‍ക്കാര്‍ഭൂമിയില് അതിക്രമിച്ച് കയറി തീവെച്ച കുറ്റത്തിന് രണ്ട് ranchers നെ ജയിലിലടച്ചിരുന്നു. അതിനെതെരെ കഴിഞ്ഞ ദിവസം Citizens for Constitutional Freedom എന്ന് സ്വയം വിളിക്കുന്ന സര്‍ക്കാര് വിരുദ്ധ, വലതുപക്ഷ നാട്ടുപ്പട സര്‍ക്കാര് കെട്ടിടം കൈയ്യേറി. നെവാഡയില് ദശാബ്ദങ്ങളായി കാലിമേയിച്ചിന്റെ ഫീസ് നല്‍കാതെ സര്‍ക്കാരുമായി 2014 ല് സായുധ ഏറ്റുമുട്ടലിന്റെ വക്കിലെത്തിയ Cliven Bundy യുടെ മക്കളായ Ammon, Ryan Bundy മാരാണ് ഈ കൈയ്യേറ്റത്തിന്റെ നേതാക്കള്. ആ സ്ഥലം അവര്‍ക്ക് വിട്ടുകൊടുക്കണമെന്നാണ് അവരുടെ ആവശ്യം. എന്നാല് ആസ്ഥലം ആര്‍ക്കും വിട്ടുകൊടുക്കാന് പാടില്ലെന്നും അഥവാ വിട്ടുകൊടുക്കുകയാണെങ്കില് അത് തങ്ങള്‍ക്ക് വേണമെന്നും Northern Paiute ആദിവാസികളുടെ നേതാക്കള് പറഞ്ഞു. നൂറ്റാണ്ടുകള്‍ക്ക് മുമ്പ് ഫെഡറല് സര്‍ക്കാരുമായുണ്ടാക്കിയ ഉടമ്പടി പ്രകാരം ആദിവാസികള്‍ക്ക് ആ ഭൂമിയില് അവകാശമുണ്ട്. സായുധരായ ഈ നാട്ടുപ്പടയോട് ഫെഡറല് സര്‍ക്കാര് കാണിക്കുന്ന സഹിഷ്ണുത നൂറ്റാണ്ടുകള്‍ക്ക് മുമ്പ് തങ്ങളുടെ പൂര്‍വ്വികരോട് കാട്ടിയില്ലെന്നും അവരെ മൃഗീയമായി പുറത്താക്കുകയാണുണ്ടാത് എന്നും ആദിവാസി സംഘ അംഗമായ Jarvis Kennedy പറഞ്ഞു.\nCategories അമേരിക്ക സാമ്രാജ്യം,ഫാസിസം,വാര്‍ത്ത•Tags അമേരിക്ക സാമ്രാജ്യം,ഫാസിസം,വാര്‍ത്ത\tPost navigation\nPrevious വലിയ ബാങ്കുകള്‍ക്കെതിരെ അമേരിക്കക്കാര്Next ആന്റീബയോട്ടിക്കുകള് വിജയിച്ചില്ലെങ്കില്


big number of people visiting to watch statue of Sardar patel | പട്ടേൽ പ്രതിമ കാണാൻ സർദാർ സരോവറിലേക്ക് ഒഴുകിയെത്തുന്നത് ആയിരക്കണക്കിന് ആളുകൾ; ഓരോ ദിവസവും വരുമാനം ലക്ഷങ്ങൾ; ഏറ്റവും അധികം സന്ദർശകരെത്തിയ ഞായറാഴ്ച ശേഖരിച്ചത് 19 ലക്ഷം രൂപ; പട്ടേൽ പ്രതിമ കൊണ്ട് എന്ത് ഗുണമെന്ന് ചോദിച്ചവർ കാണുന്നുണ്ടോ എന്ന് ബിജെപി അനുഭാവികൾ; 19 ലക്ഷത്തിന്റെ കണക്ക് നോക്കിയാൽ മുടക്കിയ തുക തിരിച്ച് കിട്ടാൻ 42 വർഷമെടുക്കുമെന്ന് തിരിച്ചടിച്ച് മറുവിഭാഗം - MarunadanMalayali.com\nNovember 08, 2018 | 06:23 PM IST | Permalink\nരാജ്പിപ്ല: 182 മീറ്റർ ഉയരമുള്ള ലോകത്തിലെ ഏറ്റവും വലിയ പ്രതിമ കാണാൻ ആയിരകണക്കിന് ആളുകളാണ് ദിവസവും നർമ്മത നദീ തീരത്തെ സർദാർ സരോവർ ഡാമിലെത്തുന്നത്. ഔദ്യോഗിക കണക്കുകൾ പ്രകാരം ഇക്കഴിഞ്ഞ ഞായറാഴ്ചയാണ് ഏറ്റവും അധികം ആളുകൾ ഐക്യത്തിന്റെ പ്രതിമ നേരിൽ കാണാൻ എത്തയത്. 7710 സന്ദർശകർ എത്തിയപ്പോൾ ആകെ ലഭിച്ച വരുമാനം പത്തൊൻപത് ലക്ഷത്തി പതിനായിരത്തി നാന്നൂറ്റി അഞ്ച് രൂപയാണ് (19,10,405). മൂവീയിരം കോടി രൂപ മുടക്കി നിർമ്മിച്ച പ്രതിമ പാഴ് ചെലവാണെന്നും ഇതുകൊണ്ട് ഒരു നേട്ടവുമില്ലെന്നും വിമർശനവും ഉയർന്നിരുന്നു.\nഎന്നാൽ ലോകത്തിന്റെ നാനാ ഭാഗത്ത് നിന്നും ാളുകൾ പ്രതിമ കാണാൻ എത്തുമെന്നും ഇത് വലിയ നേട്ടമാകും ടൂറിസം മേഖലയ്ക്ക് സംഭാവന ചെയ്യുകയെന്നും മറുവാദവും ശക്തമായിരുന്നു. നാല് വർഷം കൊണ്ട് പണി പൂർത്തിയാക്കിയ പ്രതിമ ഉദ്ഘാടനം കഴിഞ്ഞത് ദീപാവലി അവധിക്കാലത്ത് കൂടിയായിരുന്നു. അതുകൊണ്ട് തന്നെ വലിയ സ്വീകാര്യതയാണ് ആദ്യ വാരം ലഭിച്ചതും. പൊതു അവധികൂടിയായ ഞായറാഴ്ച ദിവസം ആണ് ഏറ്റവും അധികം ആളുകൾ എത്തിയത്. നവംബർ ഒന്നിന് 2737 പേർ എത്തിയപ്പോൾ 5,46,050 രൂപയും തൊട്ടടുത്ത ദിവസം 2299 പേർ സന്ദർശനത്തിന് എത്തിയപ്പോൾ 4,07,650 രൂപയും ലഭിച്ചിരുന്നു. 350 രൂപയാണ് ടിക്കറ്റ് ഇനത്തിൽ ഓരോരുത്തരിൽ നിന്നും ഈടാക്കുക ഇതിന് പുറമെ പ്രധാന കവാടത്തിൽ നിന്ന് ബസിൽ പ്രതിമയുടെ അടുത്ത് എത്തുന്നതിന് 30 രൂപയും. അങ്ങനെ 380 രൂപയാണ് ഒരാൾക്കുള്ള നിരക്ക്\nഇങ്ങനെ ആദ്യ ആഴ്ചയിലെ വരുമാനം തന്നെ കോടികളോട് അടുക്കുന്നു.പ്രതിമ കൊണ്ട് എന്ത് ഗുണം എന്ന് ചോദിച്ചവർ ഈ കണക്കുകൾ കാണുന്നുണ്ടല്ലോ അല്ലേ എന്നവാദമാണ് സംഘപരിവാർ പ്രവർത്തകർ ചോദിക്കുന്നതും ഗുജറാത്ത് സർക്കാരിനെ ന്യായീകരിക്കുന്നതും. എന്നാൽ ഈ വാദങ്ങൾ പൊളിച്ചടുക്കുകയാണ് ഇപ്പോൾ സോഷ്യൽ മീഡിയ. പ്രതിമകൊണ്ട് ലാഭം ആണ് ഉദ്ദേശിക്കുന്നതെങ്കിൽ ഈ പറയുന്ന കണക്കുകൾ നിലനിൽക്കില്ലെന്നും എന്നാൽ ഇന്ത്യക്ക് നൽകിയ സംഭാവനകൾ പരിഗണിച്ചാണ് പ്രതിമ നിർമ്മാണം എങ്കിൽ അതിൽസാമ്പത്തകം നോക്കേണ്ടതില്ലെന്നുമാണ് ഉയരുന്ന വാദം.\nലക്ഷകണക്കിന് ആളുകൾ പട്ടിണി കിടക്കുകയും അടിസ്ഥാന സൗകര്യങ്ങൾ ഇല്ലാതെ വലയുകയും ചെയ്യുന്ന രാജ്യത്ത് ആണ് ഇങ്ങനെ ഒരു ആഡംബരം എന്നതാണ് സോഷ്യൽ മീഡിയ ചർച്ച ചെയ്തത്. അന്നേ ദിവസം തന്നെ കേരളത്തിൽ നടന്ന മത്സ്യത്തൊഴിലാളികൾക്കുള്ള ഫ്ളാറ്റ് വിതരണവും ഈ ഉദ്ഘാടനവും തമ്മിൽ താരതമ്യം ചെയ്താണ് ചർച്ചകൾ പുരോഗമിച്ചത്. എന്നാൽ ദീർഘ കാല അടിസ്ഥാനത്തിൽ ഇത് ലാഭകരമാകും എന്നായിരുന്നു സംഘപരിവാർ അനുഭാവികളുടെ മറുപടി.\n19 ലക്ഷം രൂപ വരുമാനം ലഭിച്ചത് ഉദ്ഘാടനം കഴിഞ്ഞ ആദ്യ ആഴ്ചയിലാണ്. ആളുകൾക്ക് പ്രതിമ കാണാനുള്ള കൗതകമാണ് തിരക്കിന് കാരണവും ഇത് എല്ലാ ഞായറാഴ്ചകളിലും ഉണ്ടാകണം എന്നില്ല. അതവാ അങ്ങനെ സംഭവിച്ചാൽ പോലും മുടക്കിയ തുക തിരിച്ച് കിട്ടാൻ കുറഞ്ഞത് 42 വർഷം ങ്കെിലും വേണ്ടവരുമെന്നാണ് കണക്കുകൾ സൂചിപ്പിക്കുന്നത്. ഇതിന് പിന്നാലെയാണ് അറ്റകുറ്റ പണികൾക്കും സന്ദർശകരെ ആകർഷിക്കാനുള്ള മിനുക്ക് പണിക്കും, ഇതിനൊക്കെ പുറമെ ദിവസേന വരുന്ന ഇലക്ട്രിസിറ്റി ബിൽ, മെയിന്റെനൻ്സ് ചാർജുകൾ, തൊഴിലാളികളുടെ ശമ്പളം അങ്ങനെ എത്രയോ മറ്റു ചെലവ് എന്നിവയ്ക്ക് വേണ്ടിയും വലിയ ഒരു തുക ചെലവാകും.രൂപയുടെ മൂല്യം ഇതിലും എത്രയോ താഴെയായിരിക്കും എന്നതും സുപ്രധാനമായ മറ്റൊരു കാര്യമാണ്.\nപട്ടേൽ പ്രതിമയിൽ ലാഭം പ്രതീക്ഷിക്കുന്നതിനെക്കുറിച്ച് സോഷ്യൽ മീഡിയയിൽ ഉയർന്ന് വന്ന ഒരു പോസ്റ്റ് ഇങ്ങനെ\nഅപ്പോൾ വൻ പരാജയം ആണെന്ന് അർഥം. ഞായറാഴ്ച ഏറ്റവും കൂടുതൽ ആളുകൾ വരുന്ന ദിവസമായിട്ടുപോലും 19 ലക്ഷം. ഇനി 20 ലക്ഷം എല്ലാദിവസവും വരുമാനം വന്നാലും 1കൊടിയാകാൻ5ദിവസം. 1000 കൊടിയാകാൻ 5000 ദിവസം. 3000കോടി ആകാൻ 15000 ദിവസം. അതായത് 42 വർഷം.?? ഇനി തിരക്ക് കുറഞ്ഞ ദിവസങ്ങളിലെ കുറഞ്ഞ വരുമാനം കണക്കാക്കി വാർഷിക ശരാശരി ദിവസം 15ലക്ഷം ആണ് കിട്ടുന്നതെങ്കിൽ അത് 55 വര്ഷമെടുക്കും. ഇതിനൊക്കെ പുറമെ ദിവസേന വരുന്ന ഇലക്ട്രിസിറ്റി ബിൽ, മെയിന്റെനൻ്സ് ചാർജുകൾ, തൊഴിലാളികളുടെ ശമ്പളം അങ്ങനെ എത്രയോ മറ്റു ചെലവ്. നിക്ഷേപിക്കുന്ന തുക അഞ്ചോ പത്തോ വർഷങ്ങൾക്കുള്ളിൽ തിരികെ കിട്ടുന്ന നിക്ഷേപതിനാണ് ലാഭകരമായ നിക്ഷേപം എന്നുപറയുന്നത്. 55 വർഷവും ചിലവുകളും കൂട്ടി 70വർഷം കൊണ്ട് തിരികെകിട്ടുന്ന നിക്ഷേപത്തിന് നാഷണൽ വെയ്സ്റ്റ് എന്നാണ് പറയുന്നത്. പിന്നെ ഈ 70 വർഷം കഴിയുമ്പോൾ ഇപ്പോൾ മുടക്കിയ മുതലിന്റെ മൂല്യത്തെക്കാൾ എത്രയോ കുറവായിരിക്കും? 19 ലക്ഷം കണ്ടപ്പോൾ തലച്ചോറിൽ ചാണകം നിറച്ചുവച്ചിരിക്കുന്ന സങ്കിക്ക് അത്ഭുതം തോന്നും. വേറെ ആർക്കും ഒന്നും തോന്നില്ല.


Encounter at Sopore: controversy | 'എന്താണ് പാപ്പായ്ക്ക് പറ്റിയത്? ഗോലി മാരി; ആരാണ് വെടിവച്ചത് ? പാപാ കോ ഗോലി മാരി പൊലീസ് വാലേ നേ': കശ്മീരിൽ സോപ്പോറിലെ ഭീകരാക്രമണത്തിൽ മൂന്നുവയസുകാരനെ സുരക്ഷാസേന സാഹസികമായി രക്ഷപ്പെടുത്തിയതിന് പിന്നാലെ വിവാദവും; തന്റെ മുത്തച്ഛനെ വെടിവച്ചത് പൊലീസുകാരനെന്ന് കുട്ടി; ശരി വച്ച് ബഷീർ അഹമ്മദിന്റെ കുടുംബം; വീഡിയോ പുറത്തുവിട്ട 'ദി വയറി'നെതിരെ വിമർശനം - MarunadanMalayalee.com\nJuly 02, 202007:05 PM IST Permalink\nശ്രീനഗർ: ജമ്മു കശ്മീരിലെ സോപോറിൽ ഉണ്ടായ ഭീകരാക്രമണത്തിൽ നിന്ന്3വയസുകാരനെ സുരക്ഷാ സേന സാഹസികമായി രക്ഷപ്പെടുത്തിയത് ഹൃദയസ്പർശിയായ സംഭമായിരുന്നു. മാധ്യമങ്ങളിൽ അത് വലിയ തലക്കെട്ടുമായി. എന്നാൽ, കുട്ടിയുടെ മുത്തച്ഛൻ വെടിയേറ്റുകൊല്ലപ്പെട്ട സംഭവം ഇപ്പോൾ വിവാദമായിരിക്കുകയാണ്. ആരാണ് കാർ യാത്രികനായ ബഷീർ അഹമ്മദ് ഖാനെ വെടിവച്ചത് എന്ന ചോദ്യമാണ് ദി വയർ വെബ്സൈറ്റ് ഉയർത്തിയത്. കുട്ടിയുമായുള്ള ചെറിയ അഭിമുഖം അടങ്ങുന്ന ലേഖനം ദി വയർ ബുധനാഴ്ച പ്രസിദ്ധീകരിച്ചു. തങ്ങളുടെ റിപ്പോർട്ടർ ബുധനാഴ്ച ബഷീർ അഹമ്മദ് ഖാൻ കൊല്ലപ്പെട്ട് മണിക്കൂറുകൾക്കം വീട്ടിൽ പോയി കുട്ടിയുമായി സംസാരിച്ചു. പാപാക്ക് (മുത്തച്ഛൻ) എന്താണ് പറ്റിയതെന്ന് റിപ്പോർട്ടർ ചോദിക്കുമ്പോൾ വെടിയേറ്റു എന്നാണ് കുട്ടി മറുപടി പറയുന്നത്. ആരാണ് വെടിവെച്ചതെന്ന് ചോദിക്കുമ്പോൾ പൊലീസ് എന്ന് കുട്ടി മറുപടി പറയുന്നു. ഇതിന്റെ വീഡിയോയും ദ വയർ പ്രസിദ്ധീകരിച്ചിട്ടുണ്ട്.\nകുട്ടിയെ സുരക്ഷാ സേനാ ഉദ്യോഗസ്ഥൻ രക്ഷിച്ച് കൊണ്ടുപോകുന്നതിന്റെ ചിത്രങ്ങൾ സോഷ്യൽ മീഡിയയിൽ വൈറലായിരുന്നു. ജമ്മു കശ്മീരിൽ തുടർച്ചയായ ദിവസങ്ങളിൽ സുരക്ഷാ സേനയും ഭീകരരുമായുള്ള ഏറ്റുമുട്ടൽ തുടരുകയാണ്. ഇന്നലെ സോപാറിൽ നടന്ന ഭീകരാക്രമണത്തിൽ പട്രോളിങ് സംഘത്തിന് നേരെ ഭീകരർ വെടിയുതിർക്കുകയായിരുന്നു. ആക്രമണത്തിൽ ഒരു സിആർപിഎഫ് ജവാനും ഒരു നാട്ടുകാരനും കൊല്ലപ്പെട്ടു.\nഏറ്റുമുട്ടലിനിടെ ഒന്നുമറിയാതെ അവിടെ കാറോടിച്ചെത്തിയ മൂന്ന് വയസുകാരന്റെ മുത്തച്ഛന് വെടിയേറ്റു. കാറിൽ നിർത്തി ഓടി രക്ഷപ്പെടാൻ ശ്രമിക്കുന്നതിനിടെയാണ് വെടിയേറ്റത്. കശ്മീർ സ്വദേശിയായ ബഷീർ അഹമ്മദ് ഭീകരരുടെ വെടിയേറ്റ് കൊല്ലപ്പെട്ടുവെന്നായിരുന്നു റിപ്പോർട്ടുകൾ. അച്ഛന്റെ ദേഹത്ത് ഇരുന്ന് കുട്ടി കരയുന്നത് ശ്രദ്ധയിൽപ്പെട്ട ഒരുസുരക്ഷാ സേന ഉദ്യോഗസ്ഥൻ കൈകാട്ടി വിളിക്കുകയും സാഹസികമായി കുട്ടിയെ രക്ഷപ്പെടുത്തുകയുമായിരുന്നു.\nദി വയറിന്റെ റിപ്പോർട്ട് വിവാദമായി\nഎന്നാൽ, ഈ റിപ്പോർട്ടുകളെ ഖണ്ഡിക്കുന്ന തരത്തിലുള്ള ചില റിപ്പോർട്ടുകളും വന്നു. അതിലൊന്നാണ് 'ദി വയറിലെ' റിപ്പോർട്ട്. കൊല്ലപ്പെട്ട കാർ യാത്രികൻ ബഷീർ അഹമ്മദ് ഖാനെ സിആർപിഎഫ് സായുധ സേനാംഗങ്ങൾ കാറിൽ നിന്ന് വലിച്ചിറക്കി വെടിവെക്കുകയായിരുന്നുവെന്ന് കുടുംബം. കൊല്ലപ്പെടുമ്പോൾ ബഷീർ അഹമ്മദ് ഖാന്റെ കൂടെയുണ്ടായിരുന്ന മൂന്നുവയസ്സുകാരനായ ചെറുമകനെ മൃതദേഹത്തിനരികെ വെച്ച് ഫോട്ടോ എടുക്കുകയായിരുന്നെന്നും ദ വയർ റിപ്പോർട്ട് ചെയ്യുന്നു.\nപാപാക്ക് (മുത്തച്ഛൻ) എന്താണ് പറ്റിയതെന്ന് റിപ്പോർട്ടർ ചോദിക്കുമ്പോൾ വെടിയേറ്റു എന്നാണ് കുട്ടി മറുപടി പറയുന്നത്. ആരാണ് വെടിവെച്ചതെന്ന് ചോദിക്കുമ്പോൾ പൊലീസ് എന്ന് കുട്ടി മറുപടി പറയുന്നു. ഇതിന്റെ വീഡിയോയും ദ വയർ പ്രസിദ്ധീകരിച്ചിട്ടുണ്ട്. സെനികരാണ് ബഷീർ അഹമ്മദിനെ കൊന്നത് എന്നും അതിന് ശേഷം മകനെ പിതാവിന്റെ ശരീരത്തിൽ ഇരുത്തുകയുമാണ് അവർ ചെയ്തതെന്നും ബഷീറിന്റെ മകൾ പറയുന്നതായി കശ്മീർ മാധ്യമങ്ങൾ റിപോർട്ട് ചെയ്യുന്നു. ഭീകരരുടെ വെടിയേറ്റല്ല പിതാവ് കൊല്ലപ്പെട്ടതെന്നും കാറിൽ നിന്നും വലിച്ചിറക്കി വെടിവയ്ക്കുകയായിരുന്നുവെന്നും ബഷീറിന്റെ മകനും പറയുന്നു. അതേസമയം സോപോർ എസ്.എസ്‌പി ജവൈദ് ഇഖ്ബാൽ കുടുംബത്തിന്റെ വാദം തള്ളി. ഭീകരരുടെ ഭീഷണിയെ ഭയന്നാണ് ഈ പ്രതികരണമെന്നാണ് പൊലീസ് പറയുന്നത്.\nതങ്ങൾ കുട്ടിയെ കാണാൻ ചെല്ലുമ്പോൾ കുടുംബത്തിന് സംഭവിച്ച ദുരന്തം എന്തെന്ന് അറിയാതെ കുട്ടി ഒരു പ്ലാസ്റ്റിക്് ടബ്ബിൽ കളിക്കുകയും സ്‌നാക്‌സ് കഴിക്കുകയും ആയിരുന്നുവെന്ന് ദി വയറിന്റെ റിപ്പോർട്ടർ ജുനൈദ് കാത്ജു എഴുതുന്നു. ബുധനാഴ്ച വൈകിട്ടായിരുന്നു കുട്ടിയുടെ വീട്ടിൽ എത്തിയത്. പൊലീസുകാരാണ് മുത്തച്ഛനെ വെടിവെച്ചുകൊന്നതെന്ന് കുട്ടി പറഞ്ഞതായും അത് സത്യമാണെന്ന് വിശ്വസിക്കുന്നതായും കുടുംബം പറഞ്ഞു. അച്ഛന്റെയും മറ്റുകുടുംബാംഗങ്ങളുടെയും സഹായത്തോടെ കുട്ടിയുമായി സംസാരിച്ചു.\nഎന്താണ് പാപ്പായ്ക്ക് പറ്റിയത്? (കുട്ടി അങ്ങനെയാണ് മുത്തച്ഛനെ വിളിക്കുന്നത്)\nഗോലി മാരി..( വെടിവച്ചു)\nപൊലീസ് വാലേ നേ( പൊലീസുകാർ)\nപാപാ കോ ഗോലി മാരി പൊലീസ് വാലേ നേ( ഒരു പൊലീസുകാരൻ മുത്തച്ഛനെ വെടിവച്ചു).പൊലീസ് വാലാ നേ ഗോലി മാരി\nഎനിക്ക് വണ്ടിയിലുള്ള യാത്ര നന്നായി ഇഷ്ടപ്പെട്ടു.( മുച്ഛേ ഗാഡി മായി മസാ ആയാ ദാ)...പാപാ മാരാഗയ\nസിആർപിഎഫ് ഉദ്യോഗസ്ഥർ വാഹനത്തിൽ നിന്ന് വലിച്ചിഴച്ച് വെടിവച്ചുകൊന്നുവെന്ന റിപ്പോർട്ടുകൾ തീർത്തും തെറ്റാണെന്ന് എസ്.എസ്‌പി ജവൈദ് ഇഖ്ബാൽ പറഞ്ഞു. ബഷീറിന്റെ നെഞ്ചിലിരിക്കുന്ന ഹയാതിന്റെ ഫോട്ടോ എടുത്തതും പ്രചരിപ്പിച്ചതും ആരാണ് എന്ന് ഇനിയും വ്യക്തമല്ല. ചോക്ലേറ്റുകളും ബിസ്‌കറ്റും നൽകി സംഭവസ്ഥലത്തു നിന്നും ഹയാതിനെ മാറ്റുന്നതിന്റെ വീഡിയോയും ഇതോടൊപ്പം വലിയ പ്രാധാന്യത്തോടെ റിപ്പോർട്ട് ചെയ്തിരുന്നു.\nദി വയറിനെതിരെ ഓപ്പൽ ഇന്ത്യ\nഅതേസമയം, എന്തുകൊണ്ടാണ് സിആർപിഎഫ/ പൊലീസ് കുട്ടിയുടെ മുചത്തച്ഛനെ വെടിവച്ച് വകവരുത്തിയത് എന്ന ചോദ്യത്തിന് ദി വയർ കാരണം പറയുന്നില്ല. പൊലീസുകാർ ആരാണ്, തീവ്രവാദികൾ ആരാണ് എന്ന് തിരിച്ചറിയാത്ത മൂന്നുവയസുകാരന്റെ മൊഴി മാത്രം എടുത്ത് സുരക്ഷാസൈനികരെ എങ്ങനെ കുറ്റക്കാരാക്കാൻ കഴിയുമെന്നാണ് വിമർശനം. ഭീകരവാദികളും പൊലീസിനെ പോലെ തോക്കുകൾ ഏന്തുന്നതുകൊണ്ടാണോ? ഓപ്പൽ ഇന്ത്യ വെബ്‌സൈറ്റ് ചോദിക്കുന്നു. ഒരുമൂന്നുവയസുകാരന് തോക്കേന്തിയ ആരും പൊലീസുകാരനായി തോന്നാം. അതല്ലെങ്കിൽ കുട്ടിയുടെ മുത്തച്ഛനെ കൊല്ലേണ്ട കാര്യം സുരക്ഷാ സൈനികർക്ക് എന്ത്? ദി വയർ പ്രത്യേകം അജണ്ട വച്ചുതീവ്രവാദികൾക്ക് അനുകൂലമായി വാദിക്കുകയാണെന്നും ഓപ്പൽ ഇന്ത്യ വിമർശിക്കുന്നു.\nസംഭവത്തിന്റെ ദൃക്‌സാക്ഷിയായ സുരക്ഷാ സൈനികരുടെ വിശദീകരണങ്ങളും വന്നിട്ടുണ്ട്. അതൊന്നും കണക്കിലെടുക്കാതെ കുട്ടിയുടെ മൊഴി മാത്രം വിശ്വാസത്തിലെടുത്താണ് ഇടത് പക്ഷ ചായ് വുള്ള ദി വയറിന്റെ റിപ്പോർട്ടെന്നും വിമർശനമുണ്ട്. രംഗത്തുണ്ടായിരുന്ന ഒരു പൊലീസുകാരന്റെ വിശദീകരണം ഇങ്ങനെ: വെടിവെപ്പിനിടെ ഗുരുതരമായി പരിക്കേറ്റ് സിആർപിഎഫ് സൈനികനെ സ്ഥലത്ത് നിന്ന് മാറ്റാൻ ശ്രമിക്കുന്നതിനിടെയാണ് പരിക്കേറ്റ് കിടക്കുന്ന സാധാരണക്കാരനെയും കണ്ടത്. മൂന്നുവയസുകാരന് വെടിയേൽക്കാതെ നോക്കുക വലിയ വെല്ലുവിളിയായിരുന്നു. ഒരുകെട്ടിടത്തിൽ ഒളിച്ചിരുന്നാണ് ഭീകരർ വെടിവച്ചത്. പാഞ്ഞുവരുന്ന ബുള്ളറ്റുകളിൽ നിന്ന് കുട്ടിയെ രക്ഷിക്കാൻ സൈനികർ മുന്നിൽ കാറുകൾ നിരത്തിയിടുകയായിരുന്നു. കുട്ടിയെ അവിടെനിന്ന് ഒഴിപ്പിക്കുന്നതിനായിരുന്നു ഞങ്ങളുടെ മുൻഗണന.\nമൂന്ന് വയസ്സുകാരനെ കാശ്മീരിൽ രക്ഷിച്ചെടുത്ത കഥ


അമ്മയെ തല്ലിച്ചതച്ച് സൈനികൻ ; കസ്റ്റഡിയിലെടുത്ത് പൊലീസ് | PravasiExpress\nHome India Crime അമ്മയെ തല്ലിച്ചതച്ച് സൈനികൻ ; കസ്റ്റഡിയിലെടുത്ത് പൊലീസ്\nഇന്നലെ രാത്രിയിലാണ് സംഭവം. വീഡിയോ പകര്‍ത്തിയത് സുബോധിന്‍റെ ചേട്ടന് സുകുവാണ് അമ്മയെ ഇയാള് ക്രൂരമായി മര്‍ദ്ദിക്കുന്നതിന്‍റെ വീഡിയോ പകര്‍ത്തിയത്. ശാരദമ്മയും രോഗിയായ ഭര്‍ത്താവും സുകുവാണ് വീട്ടിലുള്ളത്. അവധിക്ക് വിട്ടിലെത്തുമ്പോഴെല്ലാം ഇയാള് അമ്മയ മര്‍ദ്ദിക്കാറുള്ളതായി അയല്‍വാസികളും പറയുന്നു.\nഇന്നലെ വൈകുന്നേരം സുബോധ് മദ്യപിച്ചെത്തി അമ്മയുടെ കൈയില് കിടക്കുന്ന വളയും മാലയും ഊരിമാറ്റാന് ശ്രമിച്ചിരുന്നു. ഇത് തടഞ്ഞതോടെയാണ് ഇയാള് 70കാിയായ അമ്മയെ ക്രൂരമായി മര്‍ദ്ദിച്ചത്. സമൂഹമാധ്യമങ്ങളില് അമ്മയെ ക്രൂരമായി മര്‍ദ്ദിക്കുന്നതിന്റെ വീഡിയോ പുറത്തുവന്നതിന് പിന്നാലെ ഇയാളെ പൊലീസ് കസ്റ്റഡിയില് എടുക്കുകയായിരുന്നു.\nPrevious articleതുര്‍ക്കിയില് കോടികളുടെ തട്ടിപ്പ്: മലയാളി നാട്ടിലേക്ക് മുങ്ങി\nNext articleഅഡ്വ. എ. ജയശങ്കര് വീണ്ടും സിപിഐയിലേക്ക്\n‘രാവിലെ എഴുന്നേറ്റ് കണ്ണാടിയില് നോക്കുമ്പോള് ഞാനെന്തേ നടിമാരെ പോലെ സുന്ദരിയല്ലാത്തത് എന്ന് സങ്കടപ്പെടുന്ന പെണ്‍കുട്ടികള്...


മഴക്കാലത്ത് പാദങ്ങള്‍ക്ക് വേണം കരുതല്; സംരക്ഷണത്തിന് വഴിയിത് | How to Care Your Feet in Monsoon Season in Malayalam - Malayalam BoldSky\nമഴക്കാലത്ത് പാദങ്ങള്‍ക്ക് വേണം കരുതല്; സംരക്ഷണത്തിന് വഴിയിത്\n| Published: Wednesday, June 22, 2022, 10:25 [IST]\nമഴക്കാലത്ത് നിങ്ങളുടെ സൗന്ദര്യ ആവശ്യങ്ങള് നിങ്ങള് ശ്രദ്ധിച്ചിട്ടുണ്ടാകും. ചര്‍മ്മവും മുടിയും സംരക്ഷിക്കാനായി നിങ്ങള് മുന്‍കരുതലുകള് എടുക്കുന്നു. എന്നാല് മഴക്കാലം ഏറ്റവും കൂടുതല് ബാധിക്കുന്നത് നിങ്ങളുടെ പാദങ്ങളെയും കൂടിയാണ്. മണ്‍സൂണ് സീസണ് നിങ്ങളുടെ കാലില് ദുര്‍ഗന്ധം, ഫംഗസ് അണുബാധകള്, ശ്രദ്ധിച്ചില്ലെങ്കില് പലതരം അലര്‍ജികള് എന്നിവയ്ക്ക് കാരണമാകും. നിങ്ങളുടെ പാദങ്ങളുടെ സംരക്ഷണത്തിനും വൃത്തിയും ഭംഗിയും നിലനിര്‍ത്താനുമായി അല്‍പ്പം കൂടി പരിശ്രമിക്കേണ്ട സമയമാണ് മണ്‍സൂണ് കാലം. വിഷമിക്കേണ്ട. മഴക്കാലത്ത് നിങ്ങളുടെ പാദസംരക്ഷണത്തിനുള്ള ചില നുറുങ്ങുകള് ഇതാ.\nMost read: രാവിലെ വെറും വയറ്റില് ബ്രഹ്‌മി കഴിച്ചാലുള്ള അത്ഭുത ഫലങ്ങള്\nകാല് ഉണക്കി വയ്ക്കുക\nമഴക്കാലത്ത് ഫംഗസ് അണുബാധ ഉണ്ടാകാതിരിക്കാന് ശുചിത്വമാണ് ഏറ്റവും പ്രധാനമായ വഴി. മഴക്കാലത്ത് നനഞ്ഞ പാദങ്ങള്, സോക്‌സുകള്, ഷൂകള് എന്നിവ ചര്‍മ്മവുമായി ബന്ധപ്പെട്ട പല പാദ പ്രശ്‌നങ്ങള്‍ക്കും കാരണമാകും. അതിനാല് അവ എല്ലായ്‌പ്പോഴും വരണ്ടതും വൃത്തിയുള്ളതുമാണെന്ന് ഉറപ്പാക്കുക.\nആഴ്ചയില് ഒരിക്കല്, നിങ്ങളുടെ പാദങ്ങള് 15 മിനിറ്റ് നേരത്തേക്ക് ഉപ്പ് അല്ലെങ്കില് വീര്യം കുറഞ്ഞ ഷാംപൂ കലര്‍ത്തിയ ചൂടുവെള്ളത്തില് മുക്കിവയ്ക്കുക. ഇത് എല്ലാ ബാക്ടീരിയകളെയും കൊല്ലുകയും ചര്‍മ്മത്തെ മൃദുവാക്കുകയും ചെയ്യുന്നു. ആഴത്തിലുള്ള ശുചീകരണത്തിനായി ഒരു എക്‌സ്‌ഫോളിയേഷനായി ഫൂട്ട് ക്രീം ഉപയോഗിച്ച് ഇങ്ങനെ ചെയ്യുക.\nMost read:ശരീരത്തെ തകരാറിലാക്കുന്ന ക്രോണിക് കിഡ്‌നി ഡിസീസ്; ഈ ലക്ഷണങ്ങള് ശ്രദ്ധിക്കൂ\nമോയ്‌സ്ചറൈസിംഗ് ഫൂട്ട് ക്രീം ഉപയോഗം\nമണ്‍സൂണ് സമയത്ത് ഈര്‍പ്പം അധികമായിരിക്കുമെങ്കിലും അത് നിങ്ങളുടെ ചര്‍മ്മത്തെ നിര്‍ജ്ജലീകരിക്കും. അതിനാല് കട്ടിയുള്ള കാലിലെ ചര്‍മ്മം മിനുസമാര്‍ന്നതായി നിലനിര്‍ത്താന് സഹായിക്കുന്ന പോഷിപ്പിക്കുന്ന ഫൂട്ട് ക്രീം ഉപയോഗിച്ച് നിങ്ങളുടെ പാദം ഈര്‍പ്പമുള്ളതാക്കി മാറ്റുക. ഫൂട്ട് ക്രീം എല്ലായ്‌പ്പോഴും വൃത്തിയുള്ളതും വരണ്ടതുമായ പാദങ്ങളില് പ്രയോഗിക്കുക. രാവിലെ കുളി കവിഞ്ഞതിനു ശേഷവും വൈകുന്നേരം ഉറങ്ങുന്നതിനുമുമ്പും ഇത് ഉപയോഗിക്കുക.\nമണ്‍സൂണ് സമയത്ത് കാലില് ദുര്‍ഗന്ധം വമിക്കുന്നുണ്ടെങ്കില് ചൂടുവെള്ളത്തില് നാരങ്ങ തുള്ളികള് പിഴിഞ്ഞ് ആഴ്ചയില് രണ്ടുതവണ കാല് നനയ്ക്കുക. നാരങ്ങ ദുര്‍ഗന്ധത്തെ ഇല്ലാതാക്കുകയും കാല് അധികമായി വിയര്‍ക്കുന്നത് ഒഴിവാക്കുകയും ചെയ്യുന്നു.\nമണ്‍സൂണ് കാലത്ത്, നഖങ്ങള് ചെറുതാക്കി സൂക്ഷിക്കുക എന്നതാണ് ഒരു ബുദ്ധിപരമായ കാര്യം. ഇങ്ങനെ സൂക്ഷിക്കുന്നതിലൂടെ നിങ്ങളുടെ നഖത്തിനടിയില് പൊടിയും അഴുക്കും അടിഞ്ഞുകൂടുന്നത് തടയാനാകും. കാല് നഖങ്ങള് ചെറുതാക്കി മുറിക്കുന്നത് ഫംഗസ് അണുബാധ ചെറുക്കാനും സഹായിക്കും.\nശരിയായ പാദരക്ഷകള് തിരഞ്ഞെടുക്കുക\nനനഞ്ഞ പാദങ്ങളില് വീക്കം, ദുര്‍ഗന്ധം, ഫംഗസ് അണുബാധ എന്നിവയ്ക്ക് സാധ്യതയുണ്ട്. മഴക്കാലത്ത് നിങ്ങളുടെ ഹൈ ഹീലുകളും സ്നീക്കറുകളും ഉപേക്ഷിക്കുക. അത്തരം പാദരക്ഷകളില്, വെള്ളം എളുപ്പത്തില് തങ്ങുകയും വേഗത്തില് ബാഷ്പീകരിക്കപ്പെടുകയും നിങ്ങളുടെ പാദങ്ങള് വരണ്ടതാക്കി മാറ്റുകയും ചെയ്യും.\nകാലിലെ ടാന് നീക്കി നല്ല നിറത്തിന് ഫലപ്രദം ഈ വീട്ടുവൈദ്യം\nകാലില് കട്ടിയുള്ള ചര്‍മ്മം ഇനിയില്ല: അഞ്ച് മിനിറ്റില് പരിഹാരമിതാ\nRead more about: feet monsoon മഴക്കാലം പാദം\nHow to Care Your Feet in Monsoon Season in Malayalam\nFollow these simples rules to take care of your feet during the rainy season.\nStory first published: Wednesday, June 22, 2022, 10:25 [IST]


5 മിനുട്ടിൽ.. 'നുറുക്ക് ഗോതമ്പ്' കൊണ്ട് പഞ്ഞി പോലെ നെയ്യപ്പം..😋😋 - Classic Movies\nപഞ്ഞിപോലെ സോഫ്റ്റ് ആയ ഒരു നാലുമണി പലഹാരം എളുപ്പത്തിൽ തയ്യാറാക്കിയാലോ.. വെറും5മിനുട്ടിൽ.. നുറുക്ക് ഗോതമ്പ് ഉപയോഗിച്ചു നല്ല ഹെൽത്തി ആയ ഈ വിഭവം തയ്യാറാക്കാം. പുതിയ രുചികൾ തേടുന്നവർക്ക് തീർച്ചയായും ഇഷ്ടപെടുന്ന ഒരു റെസിപ്പി ആണിത്.\nsemolina2tbs\nwarm jaggery syrup(3 block jaggery+1/2 cup water)\nനുറുക്ക് ഗോതമ്പ് കഴിക്കാത്തവർ വരെ ഇങ്ങനെ ഉണ്ടാക്കിയാൽ തീർച്ചയായും ചോദിച്ചു വാങ്ങി കഴിക്കും. കുട്ടികൾക്കൊക്കെ വളരെ അധികം ഇഷ്ടപ്പെടും. തയ്യാറാക്കുന്നത് എങ്ങനെയാണെന്ന് വീഡിയോയിൽ വിശദമായി കാണിച്ചു തരുന്നുണ്ട്. ഇതുപോലെ നിങ്ങളും ഒന്ന് തയാറാക്കി നോക്കൂ.. തീർച്ചയായും എല്ലാവര്ക്കും ഇഷ്ടപ്പെടും.\nഈ വീഡിയോ നിങ്ങൾക്ക് ഇഷ്ടമായി എന്നും ഉപകാരപ്പെടും എന്നും കരുതുന്നു. വീഡിയോ നിങ്ങൾക്ക് ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കരുത്. കൂടുതല് വീഡിയോകള്‍ക്കായി She book ചാനല് Subscribe ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്.


നഗ്രോട്ടയില് സൈന്യം തകര്‍ത്തത് പുല്‍വാമ മോഡല് ആക്രമണ പദ്ധതി\nദില്ലി: ജമ്മു കശ്മീരിലെ നഗ്രോട്ടയില് സൈന്യം തകര്‍ത്തത് പുല്‍വാമ മോഡല് ആക്രമണ പദ്ധതി. നാല് ഭീകരരെയാണ് സൈന്യം വധിച്ചത്. ആക്രമണത്തിന് പിന്നില് കുപ്രസിദ്ധ ഭീകരനും ജെയ്‌ഷെ മുഹമ്മദ് തലവനുമായ മസൂദ് അസ്ഹറിന്റെ സഹോദരനെന്നും സൈന്യം.\nപാക് ചാര സംഘടനയായ ഐഎസ്‌ഐയുടെ പിന്തുണയോടെയാണ് ഭീകരര് ചാവേറാക്രമണത്തിന് പദ്ധതിയിട്ടതെന്നും സൈനിക വൃത്തങ്ങള് വാര്‍ത്താ ഏജന്‍സിയായ എഎന്‍ഐയോട് പറഞ്ഞു. ഇന്ത്യന് അതിര്‍ത്തിയോട് ചേര്‍ന്ന ഷക്കര്‍ഗഢില് നിന്നാണ് മസൂദ് അസ്ഹറിന്റെ സഹോദരന് അബ്ദുല് റഊഫ് അഷ്ഗര് ചാവേറാക്രമണത്തിന് ഭീകരരെതെരഞ്ഞെടുത്തത്. ഖാസി തരാര് എന്ന ഭീകരനും സഹായത്തിനെത്തി. എന്നാല്, ഇവരുടെ ആക്രമണ പദ്ധതി നാല് ഭീകരരെ വധിച്ച് സൈന്യം തകര്‍ത്തു.\nവ്യാഴാഴ്ചയാണ് സൈന്യത്തിന്റെ തിരിച്ചടിയില് ഭീകരര് കൊല്ലപ്പെട്ടത്. പാകിസ്ഥാനില് നിന്ന് ഇവര് ചാവേറാക്രമണത്തില് പരിശീലനം നേടിയിരുന്നുവെന്നും സൈന്യം പറയുന്നു. കശ്മീര് താഴ്വരയില് ഇന്ത്യ ഭാഗത്ത് പരമാവധി ആള്‍നാശമുണ്ടാക്കുകയായിരുന്നു ഇവരുടെ ലക്ഷ്യം. സാംബ സെക്ടറിലെ ഇന്ത്യന് ഭാഗത്തേക്ക് കടന്നുകയറാന് ജെയ്‌ഷെ മുഹമ്മദ് ഭീകരര് നദീതീര അതിര്‍ത്തി പ്രദേശമാണ് തെരഞ്ഞെടുത്തത്. സാംബയില്‍നിന്ന് കത്വയിലേക്ക് ആറുകിലോമീറ്റര് അകലെയുള്ള ജത്വാളിനടുത്ത് ട്രക്കില് കയറുകയും ചെയ്തു. ഇന്ത്യയിലേക്ക് കയറിയതിന് ശേഷം ഭീകരര് നിരന്തരമായി അഷ്ഗറുമായും മുഹമ്മദ് അസ്ഗര് ഖാന് കശ്മീരിയുമായും നിരന്തരം ബന്ധപ്പെട്ടുകൊണ്ടിരുന്നു.


THE INSIGHT | ഓ… ചൗധരീ!!!\nHome ENTERTAINMENT ഓ… ചൗധര...\nസുന്ദരീ സുന്ദരീ ഒന്നൊരുങ്ങി വാ\n-മമെ ഖാന് പാടി. വസന്ത രാഗത്തില് രവീന്ദ്രന് മാഷ് ചിട്ടപ്പെടുത്തിയ ഈണത്തിലൊന്നുമായിരുന്നില്ല പാട്ട്. ഥാര് മരുഭൂമിയുടെ ചൂടും ചൂരുമുള്ള സൂഫി രാഗത്തില്. 13 വര്‍ഷം മുമ്പ് ആദ്യമായി കേരളത്തിലെത്തിയപ്പോള് അന്ന് സഞ്ചരിച്ച കാറിന്റെ ഡ്രൈവര് ബാബു പഠിപ്പിച്ചതാണ്. സംഗീതം എവിടെയായാലും സംഗീതമാണ്, രാജസ്ഥാനിലായാലും കേരളത്തിലായാലും.\nമമെ ഖാന് നിശാഗന്ധിയില്\n28 വര്‍ഷം മുമ്പിറങ്ങിയ ‘ഏയ് ഓട്ടോ’ എന്ന സൂപ്പര് ഹിറ്റ് മോഹന്‍ലാല് ചിത്രത്തില് എം.ജി.ശ്രീകുമാറും സംഘവും തകര്‍ത്തുപാടിയ ആ പാട്ട് തന്റേതായ ശൈലിയില് അവതരിപ്പിച്ചിട്ട് മമെ ഖാന് ഒരാവശ്യമേ മുന്നോട്ടുവെച്ചുള്ളൂ -‘ഞാന് നിങ്ങളുടെ പാട്ട് പാടി. പഠിക്കാന് ബുദ്ധിമുട്ടേറിയ ഭാഷകളില് മൂന്നാം സ്ഥാനത്തുള്ള നിങ്ങളുടെ ഭാഷയിലെ പാട്ട് ഞാന് പാടി. ഇനി എന്റെ പാട്ട് നിങ്ങള് പാടണം.’\nമമെ ഖാന് ആവശ്യപ്പെട്ടിട്ട് തിരുവനന്തപുരത്തുകാര് പാടാതിരിക്കുകയോ? അസംഭവ്യം. രാജസ്ഥാന്റെ രാഗം നിശാഗന്ധിയിലെ പുരുഷാരം ഏറ്റുപാടുക തന്നെ ചെയ്തു.\nബോലെ തൊ മിഠൊ ലാഗെ\nഹസെ തൊ പ്യാരോ ലാഗെ..\n15 തലമുറകളായി പ്രഗത്ഭ ഗായകരെ സംഭാവന ചെയ്യുന്ന പരമ്പരയുടെ ഭാഗമാണ് മമെ ഖാന് എന്ന അത്ഭുതം. വളരെ വ്യത്യസ്തമായ ഒരു ആലാപനശൈലി സ്വന്തമായുള്ള ഇദ്ദേഹത്തിനു മേല് പിതാവും ഗുരുവുമായ റാണാ ഖാന്റെ സ്വാധീനം പ്രകടം. ജയ്‌സാല്‍മറിനടുത്ത സട്ടൊ എന്ന കുഗ്രാമത്തില് നിന്നു വന്ന മമെ ഖാന് ആരെയും പിടിച്ചിരുത്തുന്ന പാട്ടിലൂടെ ലോകം കീഴടക്കിയിരിക്കുന്നു.\nരാജാക്കന്മാരുടെയും കവികളുടെയും സമ്പന്നമായ ചരിത്രമുറങ്ങുന്ന സ്ഥലമാണ് ജയ്‌സാല്‍മര്. കാലമുള്‍പ്പെടെ എല്ലാ അതിര്‍വരമ്പുകള്‍ക്കും അതീതമായി ഇവിടത്തെ ഹിന്ദു -മുസ്‌ലിം ആദ്ധ്യാത്മികത നിലകൊള്ളുന്നു. മമെ ഖാന്റെ സംഗീതം ഈ പ്രൗഢ പാരമ്പര്യത്തിന്റെ ഭാഗമാണ്.\nനിശാഗന്ധിയില് പൂര്‍ണ്ണ ആരോഗ്യവാനായിരുന്നില്ല മമെ ഖാന്. സംസാരിക്കുന്നതു പോലും വിലക്കി ഡോക്ടര്‍മാര് ശബ്ദവിശ്രമം നിര്‍ദ്ദേശിച്ചിരിക്കുകയാണ്. ആ മനുഷ്യനാണ് വേദിയില് കയറി തകര്‍ത്തുപാടിയത്, ആടിയത്. തന്റെ വയ്യായ്ക അദ്ദേഹം മറച്ചുപിടിച്ചില്ല. തുറന്നു പറഞ്ഞു. ‘ഫെബ്രുവരി 1 മുതല് തുടര്‍ച്ചയായ പരിപാടികളാണ്. ഇത് 15-ാമത്തെ വേദിയാണ്. ബുദ്ധിമുട്ട് നിങ്ങള്‍ക്കറിയാമല്ലോ. നിങ്ങളില് നിന്ന് ഞാനൊന്നും മറച്ചുവെയ്ക്കില്ല. നിങ്ങള് ആസ്വാദകര് എനിക്ക് അച്ഛനമ്മമാരാണ്.’ മമെ ഖാന്റെ തന്നെ ഭാഷയില് ‘ആപ് മേരെ മായിബാപ് ഹൊ’.\nഗോരി തെരാ ഗാവ് ബഡാ പ്യാരാ\nമൈ തോ ഗയാ മാരാ\nആകെ യഹാം രേ\nആകെ യഹാ രേ..\n-ദൈവത്തിന്റെ ശബ്ദമെന്നാണ് മമെ ഖാന് പറഞ്ഞത്. യേശുദാസിന്റെ നാട്ടില് വന്ന് ആ പാട്ട് പാടിയിട്ട് അദ്ദേഹം ഇത്രകൂടി പറഞ്ഞു -‘ഇത് നിങ്ങളുടെ മാത്രം ദൈവമല്ല, എന്റെയും ദൈവമാണ്.’\nഇന്ന് രാജസ്ഥാനി നാടോടി സംഗീതം എന്നു പറഞ്ഞാല് മമെ ഖാനാണ്. പക്ഷേ, വിനയമാണ് അദ്ദേഹത്തിന്റെ ഏറ്റവും വലിയ ആഭരണം. തന്റെ ആത്മാവ് സ്വാംശീകരിക്കുന്ന ഒരു പദ്ധതിയുമായാണ് മമെ ഖാന്റെ ഇപ്പോഴത്തെ സഞ്ചാരം -ROCK ‘N’ ROOTS.\nരാജസ്ഥാനിലെ പഴയ നാടോടി ഗാനങ്ങള്‍ക്ക് ആധുനിക രൂപം നല്‍കി സമകാലീന സാഹചര്യങ്ങളിലേക്ക് സംയോജിപ്പിച്ച് അവതരിപ്പിക്കുക. രാജസ്ഥാനിലെ മികച്ച നാടോടി കലാകാരന്മാര്‍ക്കൊപ്പം പാശ്ചാത്യ ഉപകരണങ്ങളില് വിദഗ്ദ്ധരായ കലാകാരന്മാരെ അതിഥികളായി അവതരിപ്പിക്കുന്ന സംഗീത നിശ. നിശാഗന്ധിയില് കണ്ടത് അതാണ്. ഗിറ്റാര് വിദഗ്ദ്ധന് അമര് സംഗമായിരുന്നു ഇവിടെ പാശ്ചാത്യ കൂട്ട്.\nവേദിയില് നാടോടി സംഗീതവും സൂഫി സംഗീതവും സംയോജിപ്പിക്കുകയാണ് ഇപ്പോള് മമേ ഖാന്. മംഗാനിയാര് നാടോടി സംഗീത വഴിയിലെ ജാംഗ്ര എന്ന വകഭേദത്തില് ജീവിതത്തിലെ എല്ലാ അവസരങ്ങള്‍ക്കുമുള്ള സംഗീതമുണ്ട്. വിവാഹവും ജനനവും പേരിടലുമെല്ലാം അതില് ഉള്‍പ്പെടുന്നു. പക്ഷേ, വര്‍ണ്ണാഭമായ ഈ സംഗീതത്തില് സന്തോഷം മാത്രം.\nസിന്ധിലെ സൂഫി കവികളായ മീരാ ബായി, കബീര്, ലാല് ഷാബാസ് ഖലന്ധന്, ബുല്ലേ ഷാ, ബാബാ ഗുലാം ഫരീദ് എന്നിവരുടെ രചനകളും മമേ ഖാന് വേദിയിലെത്തിക്കാറുണ്ട്. അദ്ദേഹത്തിനുണ്ടായിരുന്ന ആരോഗ്യപ്രശ്‌നം നിമിത്തം പൂര്‍ണ്ണതോതില് ഇവ ആസ്വദിക്കാനുള്ള അവസരം ഇത്തവണ ഉണ്ടായില്ല. എങ്കിലും ഒട്ടും മോശമായില്ല എന്നു തന്നെ പറയാം.\nപാട്ടിനായി കാത്തിരിപ്പ്: ചലച്ചിത്ര അക്കാദമി സെക്രട്ടറി മഹേഷ് പഞ്ചുവും ഞാനും യുവജനക്ഷേമ ബോര്‍ഡ് പ്രൊജക്ട് ഓഫീസര് വരുണും\nതുടക്കം മുതല് ഒടുക്കം വരെ ത്രസിപ്പിക്കുന്ന അനുഭവം. ഡോലിന്റെ ദ്രുതതാളമാണ് ആസ്വാദകരെ വരവേറ്റത്. ആ താളലയം പതുക്കെ കെട്ടടങ്ങിയതോടെ എങ്ങുനിന്നോ അശരീരി പോലെ ആ ശബ്ദം-\nകേസരിയാ ബാലം ആവോനീ പധാരോനീ മാരെ ദേശ് രേ\nപധാരോനീ മാരേ ദേശ്\nശബ്ദം മാത്രമേയുള്ളോ, പഴയ ‘ലാലിസം’ പരിപാടിയാണോ എന്നു സംശയിച്ചിരിക്കുമ്പോള് തിളങ്ങുന്ന പച്ചക്കുപ്പായത്തില് പ്രത്യക്ഷനായി, മമെ ഖാന്. ആര്‍ത്തുവിളിച്ചവരില്7വയസ്സുകാരനെന്നോ 70 വയസ്സുകാരനെന്നോ ഉള്ള വ്യത്യാസമുണ്ടായില്ല. ഒന്നര മണിക്കൂര് നീണ്ട പരിപാടി അവസാനിക്കും വരെ ആരവം തുടര്‍ന്നു.\nസമീപകാലത്ത് മമെ ഖാന്റേതായി വന്ന ഏറ്റവും വലിയ ഹിറ്റാണ് ചൗധരി. പഞ്ചാബിയായ ശൈലേന്ദ്ര സിങ് എഴുതി ഗുജറാത്തിയായ അമിത് ത്രിവേദി ചിട്ടപ്പെടുത്തി രാജസ്ഥാനിയായ മമെ ഖാന് പാടുന്ന ഗാനം. ഈ പാട്ട് അദ്ദേഹം പാടുമ്പോള് നിശാഗന്ധിയില് മുഴുവന് മൊബൈല് ഫ്‌ളാഷുകള് മിന്നി, ഒരു ക്രിക്കറ്റ് സ്റ്റേഡിയത്തിലെന്ന പോലെ. ഒടുവില് അവസാനഗാനമായി ദമാ ദം മസ്ത് കലന്ദര് എത്തിയപ്പോള് ആവേശം മൂര്‍ദ്ധന്യത്തിലായി.\nമമെ ഖാനൊപ്പം സദ്ദാം ഖാന്\nഇത്രയും കാലം മമെ ഖാന്റെ നിഴലിലായിരുന്ന സദ്ദാം ഖാന് എന്ന ഗായകന്റെ ഉദയത്തിനും നിശാഗന്ധി സാക്ഷ്യം വഹിച്ചു. മമെ ഖാനോടൊപ്പം സദ്ദാം കൂടിയിട്ട്9വര്‍ഷമായി. പിന്നണിയില് സാരംഗി വായിക്കുന്നതിനൊപ്പം വായ്പ്പാട്ടില് അകമ്പടിയാണ് പതിവ്. തന്റെ മോശം ആരോഗ്യനില പരിപാടിയുടെ നിലവാരത്തെ ബാധിക്കാതിരിക്കാനാണ് മമെ ഖാന് സദ്ദാമിനെ മുന്നിലേക്കു കൊണ്ടുവന്നത്. ഇക്കാര്യം മമെ ഖാന് തന്നെയാണ് പറഞ്ഞത്. കിട്ടിയ അവസരം സദ്ദാം വളരെ മികച്ച രീതിയില് തന്നെ പ്രയോജനപ്പെടുത്തുകയും ചെയ്തു.\nരാജസ്ഥാനില് നിന്നെത്തിയത് എല്ലാം കൊണ്ടും മികച്ച ഒരു സംഘമായിരുന്നു. ഹാര്‍മോണിയത്തില് കട്ട നിരത്തുന്നതിനൊപ്പം അമീന് ഖാന് വായ്പ്പാട്ടിലും അകമ്പടിയേകി. മൊഹര്‍ശംഖിലും ഭാപഗിലും ഫിറോസ് ഖാന് അത്ഭുതപ്പെടുത്തി. ധോലില് സ്വരൂപ് ഖാന്, കര്‍താലില് ഷാഫി ഖാന്, കീബോര്‍ഡില് അമോല് ധാംഗി -എല്ലാവരും ഒന്നിനൊന്ന് മികച്ചവര്.\nകേരള സംസ്ഥാന യുവജനക്ഷേമ ബോര്‍ഡ് സംഘടിപ്പിക്കുന്ന ദേശീയ നാടോടി കലാസംഗമത്തിന്റെ ഭാഗമായാണ് മമെ ഖാന് തിരുവനന്തപുരത്ത് എത്തിയത്. മമെ ഖാനെ കാണാനും കേള്‍ക്കാനും അവസരം ലഭിച്ചവര് ഭാഗ്യവാന്മാര് എന്നു ഞാന് പറയും. ഈ മനുഷ്യന്റെ പാട്ട് കേള്‍ക്കാന് ഇനിയും അവസരമുണ്ടായാല് പോയിരിക്കും, ഉറപ്പ്.\nമമെ ഖാന് പറഞ്ഞത് വളരെ വലിയ സത്യമാണ്. രാജസ്ഥാന് വളരെ ദൂരെയാണ്. പക്ഷേ, രാജസ്ഥാനും തിരുവനന്തപുരവും തമ്മില് സംഗീതത്തില് ദൂരമില്ല. സംഗീതം ഒന്നാണ്. അതിനാലായിരിക്കാം ഇപ്പോഴുമെന്റെ ചുണ്ടില് ചൗധരി തങ്ങിനില്‍ക്കുന്നു..\nലുക്ക് ചിപ്പ് നാ ജാവോ ജി\nമന്നെ ദീദ് കരാവോ ജി\nഅരെ ക്യൂന് തര്‍സാവേ ഹോ\nമന്നെ സകല് ദിഘാവോ ജി\nതാരി സരാരത് സബ്ബ് ജാനു മൈ\nമഹാരെ സെ ലേവോ നാ പംഗാ ജി\nമൈ കെഹന് ലഗീ..\nചിത്രങ്ങള്: സെയ്ദ് ഷിയാസ് മിര്‍സ\nPrevious articleവെള്ളരിനാടകം വെറും നാടകമല്ല\nNext article‘അര്‍ഹതയ്ക്കുള്ള’ അവാര്‍ഡ്!!???\nMubasheer CK 19th February 2018 At 9:00 pm


വിരമിച്ച സൈനിക ഡോക്ടര്‍മാരെ തിരിച്ചുവിളിക്കും; തീരുമാനം പ്രധാനമന്ത്രിയും സംയുക്ത സൈനികമേധാവിയും നടത്തിയ കൂടിക്കാഴ്ചയില് | Metro Journal Online\nവിരമിച്ച സൈനിക ഡോക്ടര്‍മാരെ തിരിച്ചുവിളിക്കും; തീരുമാനം പ്രധാനമന്ത്രിയും സംയുക്ത സൈനികമേധാവിയും നടത്തിയ കൂടിക്കാഴ്ചയില്\nന്യൂഡല്‍ഹി: കോവിഡ് പോരാട്ടത്തില് വിരമിച്ച സൈനിക ഡോക്ടര്‍മാരുടെ സേവനം ലഭ്യമാക്കുമെന്ന് സംയുക്ത സൈനിക മേധാവി ബിപിന് റാവത്ത്. ഇതിനായി വിരമിച്ച സൈനിക ഡോക്ടര്‍മാരെ തിരിച്ചുവിളിക്കും. പ്രധാനമന്ത്രി നരേന്ദ്ര മോദിയുമായി നടത്തിയ കൂടിക്കാഴ്ചയിലാണ് തീരുമാനം.\nകഴിഞ്ഞ രണ്ടുവര്‍ഷത്തിനുളളില് വിരമിച്ച സൈനിക ഡോക്ടര്‍മാരെയാണ് തിരികെ വിളിക്കുക. വീടിന് സമീപമുളള കോവിഡ് ചികിത്സാ കേന്ദ്രങ്ങളിലായിരിക്കും ഇവരെ നിയോഗിക്കുക. ഡോക്ടര്‍മാര്‍ക്ക് പുറമെ വിരമിച്ച മറ്റ് ആരോഗ്യ പ്രവര്‍ത്തകരുടെ സേവനവും കോവിഡ് പോരാട്ടത്തില് ലഭ്യമാക്കും. മെഡിക്കല് എമര്‍ജന്‍സി ഹെല്‍പ് ലൈനില് കണ്‍സള്‍ട്ടേഷനായി ഇവരെ ചുമതലപ്പെടുത്തുമെന്ന് ബിപിന് റാവത്ത് പ്രധാനമന്ത്രിയെ അറിയിച്ചു.\nസൈന്യത്തിന് ലഭ്യമായിട്ടുളള ഓക്‌സിജന് സിലിണ്ടറുകള് കോവിഡ് രോഗികളുടെ ചികിത്സയ്ക്കായി ആശുപത്രികള്‍ക്ക് വിട്ടുനല്‍കും. കര, നാവിക, വ്യോമസേനാ ആസ്ഥാനങ്ങളിലെഎല്ലാ മെഡിക്കല് ഓഫീസര്‍മാരെയും ആശുപത്രികളില് നിയോഗിക്കും. സാധ്യമാകുന്ന ഇടങ്ങളിലെല്ലാം ജനങ്ങള്‍ക്ക് സൈന്യം മെഡിക്കല് സേവനങ്ങള് നല്‍കുമെന്നും ബിപിന് റാവത്ത് പറഞ്ഞു.\n← ഐപിഎല് മാറ്റിവെയ്‌ക്കുമോ; നിലപാട് അറിയിച്ച് ബിസിസിഐ\nകോവിഡ് വ്യാപനം: സംസ്ഥാനങ്ങള്‍ക്ക് പുതിയ മാര്‍ഗരേഖയുമായി കേന്ദ്രസർക്കാർ →


ലോകപ്രശസ്തമായ പാരീസിലെ നോത്രദാം കത്തീഡ്രലില് വന് അഗ്നിബാധ | VygaNews\nലോകപ്രശസ്തമായ പാരീസിലെ നോത്രദാം കത്തീഡ്രലില് വന് അഗ്നിബാധ\nപാരീസ്: പാരീസിലെ പ്രശസ്തമായ നോത്രദാം കത്തീഡ്രലില് വന് അഗ്നിബാധ. പള്ളിയുടെ മേല്‍ക്കൂരയും പ്രധാന ഗോപുരവും പൂര്‍ണ്ണമായും കത്തിനശിച്ചു. പള്...\nപാരീസ്: പാരീസിലെ പ്രശസ്തമായ നോത്രദാം കത്തീഡ്രലില് വന് അഗ്നിബാധ. പള്ളിയുടെ മേല്‍ക്കൂരയും പ്രധാന ഗോപുരവും പൂര്‍ണ്ണമായും കത്തിനശിച്ചു. പള്ളിയില് നവീകരണ പ്രവര്‍ത്തനങ്ങള് നടക്കുന്നതിനിടെയാണ് അപകടമുണ്ടായത്.\nമണിക്കൂറുകളുടെ പരിശ്രമഫലമായാണ് തീയണയ്ക്കാനായത്. 12 -ാം നൂറ്റാണ്ടില് പണികഴിപ്പിച്ച ഈ പള്ളിയിലെ അമൂല്യ വസ്തുക്കള് സുരക്ഷിതമാണെന്ന് അധികൃതര് അറിയിച്ചു.\nവിനോദസഞ്ചാരികളെ ഏറെ ആകര്‍ഷിക്കുന്ന ഒരു പള്ളിയാണ് നോത്രദാം കത്തീഡ്രല്. തീപിടുത്തത്തിന്റെ കാരണം വ്യക്തമായിട്ടില്ല. സംഭവത്തെക്കുറിച്ച് കൂടുതല് അന്വേഷണം നടത്തിവരികയാണ്.\nKeywords: Paris, Church, Fire, Today\nVygaNews: ലോകപ്രശസ്തമായ പാരീസിലെ നോത്രദാം കത്തീഡ്രലില് വന് അഗ്നിബാധ


കല്യാണ് ജൂവലേഴ്സ് ഉത്സവകാല കാഷ്ബായ്ക്ക് ഓഫറുകള് പ്രഖ്യാപിച്ചു – Dubai Vartha\nദുബായ്: ഉത്സവകാലത്തിന്‍റെ തുടക്കമായതോടെ ഏറ്റവും വിശ്വാസ്യതയാര്‍ന്ന ആഭരണ ബ്രാന്‍ഡുകളിലൊന്നായ കല്യാണ് ജൂവലേഴ്സ് തങ്ങളുടെ സവിശേഷമായ ആഭരണശേഖരങ്ങള്‍ക്ക് ആകര്‍ഷകമായ കാഷ് ബായ്ക്ക് ഓഫറുകള്‍പ്രഖ്യാപിച്ചു.\nഉത്സവകാല ഓഫറിനോട് അനുബന്ധിച്ച് പരമാവധി മൂല്യം ലഭ്യമാക്കുന്നതിനായിസ്വര്‍ണാഭരണങ്ങള് വാങ്ങുമ്പോള്‍പണിക്കൂലിയില് 25 ശതമാനം വരെയുംഡയമണ്ട് ആഭരണങ്ങള്‍ക്ക് 20 ശതമാനം വരെയുംകാഷ്ബായ്ക്ക് നല്‍കുന്നുണ്ട്. പ്രഷ്യസ്സ്റ്റോണ് ആഭരണങ്ങള്‍ക്കും അണ്‍കട്ട് ഡയമണ്ട് ആഭരണങ്ങള്‍ക്കും 20 ശതമാനം വരെയാണ്കാഷ്ബായ്ക്ക്. നവംബര് 30 വരെയാണ്ഓഫറുകള്.\nകൂടാതെ, ഉപയോക്താക്കള്‍ക്ക് സ്വര്‍ണത്തിന്‍റെ നിരക്കില് സംരക്ഷണം നല്‍കുന്ന ഗോള്‍ഡ്റേറ്റ്പ്രൊട്ടക്ഷന് ഓഫറും പ്രയോജനപ്പെടുത്താം. വാങ്ങാനുദ്ദേശിക്കുന്ന ആഭരണങ്ങളുടെആകെത്തുകയുടെ പത്ത് ശതമാനം മുന്‍കൂട്ടി അടച്ച് നിലവിലുള്ള വിപണി നിരക്കില് ആഭരണങ്ങള് ബുക്ക് ചെയ്യാം. ആഭരണം വാങ്ങുമ്പോള് ആ ദിവസത്തെയോ ബുക്ക്ചെയ്തദിവസത്തെയോ നിരക്കില്‍കുറവേതാണോഅതായിരിക്കുംവിലയായിഈടാക്കുക. സ്വര്‍ണത്തിന്‍റെവില ലോക്ക് ചെയ്യുന്നതിനും ഭാവിയില് വിലയിലുണ്ടാകുന്ന കയറ്റിറക്കങ്ങള് ഒഴിവാക്കുന്നതിനും ഗോള്‍ഡ്റേറ്റ് പ്രൊട്ടക്ഷന് ഓഫര്‍സഹായിക്കും.\nഉത്സവകാലത്തിന്‍റെതുടക്കമായതോടെ ആഹ്ലാദത്തിന്‍റെയും ഒരുമയുടെകാലത്തിലേയ്ക്കാണ്നമ്മള് നടന്നെത്തുന്നതെന്ന് കല്യാണ് ജൂവലേഴ്സ്എക്സിക്യൂട്ടീവ്ഡയറക്ടര്‍രമേഷ്കല്യാണരാമന് പറഞ്ഞു. ഉത്സവകാല ഓഫറുകളിലൂടെ ആഘോഷങ്ങളുടെചൈതന്യത്തിന് കരുത്തുപകരാനാണ് ലക്ഷ്യമിടുന്നത്. ഉപയോക്താക്കള്‍ക്ക് കല്യാണ് ജൂവലേഴ്സില്‍നിന്നുള്ള ഏറ്റവും പുതിയ ആഭരണ രൂപകല്‍പ്പനകള് സ്വന്തമാക്കാനുള്ള അവസരമാണിതെന്ന് അദ്ദേഹംചൂണ്ടിക്കാട്ടി.\nജീവനക്കാര്‍ക്കും ഉപയോക്താക്കള്‍ക്കുംസുരക്ഷിതമായ റീട്ടെയ്ല് അന്തരീക്ഷം ഒരുക്കാനായി കല്യാണ് ജൂവലേഴ്സ്വിപുലമായ പദ്ധതികളാണ് നടപ്പിലാക്കുന്നത്. ജീവനക്കാരെല്ലാം പൂര്‍ണമായുംവാക്സിനേറ്റ്ചെയ്തവരാണ്. കൂടാതെതെര്‍മല് ഗണ് ഉപയോഗിച്ചുള്ളതാപനില പരിശോധന, ഇരട്ട മാസ്ക്, സുരക്ഷാ കൈയുറ, കൂടുതല് സ്പര്‍ശം ഏല്‍ക്കാന് സാധ്യതയുള്ള പ്രദേശങ്ങളില് ഇടവേളകളിലുള്ള ശുചീകരണം, അണുനശീകരണം, സ്പര്‍ശമില്ലാത്ത രീതിയിലുള്ള ബില്ലിംഗ് എന്നിവയെല്ലാംഷോറൂമുകളില് ഏര്‍പ്പെടുത്തിയിട്ടുണ്ട്.\nസാമൂഹികാകലം പാലിക്കുന്നതിന്‍റെ പ്രാധാന്യംബോധ്യപ്പെടുത്തിക്കൊണ്ട് കല്യാണ് ജൂവലേഴ്സ്ലൈവ്വീഡിയോഷോപ്പിംഗ്സൗകര്യം ഏര്‍പ്പെടുത്തിയിട്ടുണ്ട്. വുേേെ://രമാുമശഴിെ.സമഹ്യമിഷലംലഹഹലൃെ.ിലേ/ഹശ്ല്ശറലീവെീുുശിഴഎന്ന ലിങ്ക് ഉപയോഗിച്ച് ഉപയോക്താക്കള്‍ക്ക് കല്യാണ് ജൂവലേഴ്സ് ആഭരണശേഖരങ്ങള് വീട്ടില് ഇരുന്നുതന്നെ തെരഞ്ഞെടുക്കുന്നതിന് സാധിക്കും.\nഉപയോക്താക്കള്‍ക്ക് ഏറ്റവും മികച്ചത് നല്കുക എന്ന പ്രതിബദ്ധതയുടെ ഭാഗമായി കല്യാണ് ജൂവലേഴ്സ്എല്ലാസ്വര്‍ണാഭരണ പര്‍ച്ചേയ്സിനുമൊപ്പം 4-ലെവല് അഷ്വറന്‍സ് സര്‍ട്ടിഫിക്കറ്റ് നല്കും. നാലുതലത്തിലുള്ള സാക്ഷ്യപത്രത്തിലൂടെ ഉപയോക്താക്കള്‍ക്ക് ഇന്‍വോയിസില് കാണിച്ചിരിക്കുന്ന ശുദ്ധതയുടെ മൂല്യംആഭരണങ്ങള് കൈമാറ്റംചെയ്യുമ്പോഴും വിറ്റഴിക്കുമ്പോഴും ലഭിക്കുമെന്നതാണ്മെച്ചം. കൂടാതെ ജീവിതകാലം മുഴുവന് ബ്രാന്‍ഡ് ഷോറൂമുകളില്‍നിന്ന് സ്വര്‍ണാഭരണങ്ങളുടെമെയിന്‍റനന്‍സ് സൗജന്യമായിചെയ്തുകൊടുക്കും.\nബ്രാന്‍ഡിനെക്കുറിച്ചും ആഭരണശേഖരങ്ങളെക്കുറിച്ചുംകൂടുതല് അറിയുന്നതിന് ംംം.സമഹ്യമിഷലംലഹഹലൃെ.ിലസേന്ദര്‍ശിക്കുക.\nയു എ ഇയിൽ ആശ്വാസമായി ഇന്ന് കോവിഡ് മരണമില്ല – SEPTEMBER 28\nഇന്ത്യയുടെ കോവാക്സിനുള്ള ലോകാരോഗ്യ സംഘടനയുടെ അനുമതി ഇനിയും വൈകുമെന്ന് റിപ്പോര്‍ട്ട്


ആളുകള് എന്ത് പറഞ്ഞാലും എഴുതിയാലും കാര്യമാക്കുന്നില്ല: വിരാട് കോഹ്‌ലി\nMonday 13th November 2017 11:22pm\n‘മോദിയുടേത് ഗബ്ബാര് സിംഗ് സ്‌റ്റൈല് ആക്രമണം’; ചെപ്പടിവിദ്യകള് കാണിക്കുന്ന മാന്ത്രികനാണ് മോദിയെന്ന് രാഹുല്\nഅഹമ്മദാബാദ്: മോദി സര്‍ക്കാര് ജനങ്ങള്‍ക്കെതിരെ ഗബ്ബാര് സിംഗ് സ്‌റ്റൈല് ആക്രമണം നടത്തുകയാണെന്ന് കോണ്‍ഗ്രസ് ഉപാധ്യക്ഷന് രാഹുല്‍ഗാന്ധി. ഗുജറാത്തില് തെരഞ്ഞെടുപ്പ് പര്യടനത്തിനിടയെയായിരുന്നു രാഹുലിന്റെ പരിഹാസം.\n‘കടുത്ത നടപടികള് രണ്ടും സര്‍ക്കാര് സ്വീകരിച്ചത് രാത്രിയാണ്. ഗബ്ബര് സിംഗ് ഗ്രാമീണരെ ആക്രമിക്കുന്നതും രാത്രിയിലായിരുന്നു’.\nമോദിയില്‍നിന്ന് രക്ഷിക്കൂവെന്ന് ഗുജറാത്തിലെ ജനങ്ങള് തന്നോട് അഭ്യര്‍ഥിക്കുകയാണെന്നും രാഹുല് കൂട്ടിച്ചേര്‍ത്തു. ജി.എസ്.ടി ജനങ്ങള്‍ക്ക് കടുത്ത ദുരിതം വിതച്ചു. ജി.എസ്.ടി ഘടനയില് അടിയന്തിരമായി മാറ്റം വരുത്തേണ്ടതുണ്ട്.\nലോകം മുഴുവന് ഇന്ധനവില കുറയുമ്പോള് ഇന്ത്യയില് മാത്രം ഇന്ധനവില ഉയരുന്നു. പ്രധാനമന്ത്രി ചെപ്പടിവിദ്യകള് കാണിക്കുന്ന മാന്ത്രികനാണെന്നും അദ്ദേഹം കൂട്ടിച്ചേര്‍ത്തു.\nAlso Read: ഓങ് സാങ് സൂകിക്കെതിരായ പ്രതിഷേധം; ഐറിഷ് സംഗീതജ്ഞന് ഡബ്ലിന് പുരസ്‌കാരം തിരിച്ചുനല്‍കി


ദുബൈ എക്സിക്യുട്ടിവ് കൗൺസിൽ ചെയർമാനാണ് റിറയുടെ സി.ഇ.ഒ യെ നിയോഗിക്കുക.\n15 Sep, 2019 at 06:36 PM\nദുബൈയിലെ കെട്ടിടം, ഭൂമി ഇടപാടുകളുടെ നിയന്ത്രിക്കുന്ന റിയൽ എസ്റ്റേറ്റ് റെഗുലേറ്ററി ഏജൻസിയെ ലാൻറ് ഡിപ്പാർട്ട്മെൻറിനു കീഴിലാക്കി പുനക്രമീകരിച്ചു. റിയല് എസ്റ്റേറ്റ് പദ്ധതികളില് സംരംഭകരുടെയും നിക്ഷേപകരുടെയും അവകാശം സംരക്ഷിക്കുമെന്ന് ഉറപ്പാക്കാനാണ് നടപടി.\nയു.എ.ഇ വൈസ് പ്രസിഡൻറും പ്രധാനമന്ത്രിയും ദുബൈ ഭരണാധികാരിയുമായ ശൈഖ് മുഹമ്മദ് ബിൻ റാശിദ് ആൽ മക്തൂമാണ് ‘റിറ’യെ ലാന്‍ഡ് ഡിപ്പാര്‍ട്ടുമെന്റിന് കീഴിലാക്കി ഉത്തരവിറക്കിയത്. ദുബൈയുടെ റിയൽ എസ്റ്റേറ്റ് മേഖലയുടെ വളർച്ചയാണ് ലക്ഷ്യം. റിയൽ എസ്റ്റേറ്റ് മേഖലയിലെ സാധ്യതകളെ ഉപയോഗപ്പെടുത്തുവാനും നിലവാരം ഉയർത്തിപ്പിടിക്കുവാനും റിറ പ്രവർത്തിക്കും.\nഅതേ സമയം റിറ കൈകാര്യം ചെയ്തിരുന്ന റിയൽ എസ്റ്റേറ്റ് വാടക കരാർ, കെട്ടിട ഉടമയും താമസക്കാരും തമ്മിലെ കരാറുകളെല്ലാം ഇനി ദുബൈ ലാൻറ് ഡിപ്പാർട്ട്മെൻറിെൻറ ചുമതലയാണ്. എസ്ക്രോ അക്കൗണ്ടുകൾക്ക് മേൽനോട്ടം വഹിക്കുന്നതും റിയൽ എസ്റ്റേറ്റ് ഡവലപ്മെൻറ്, മാനേജ്മെൻറ്, ബ്രോക്കറേജ് എന്നിവയുടെ തീർപ്പ് നൽകുന്നതും റിറയാവും.\nമാധ്യമങ്ങളിൽ വരുന്ന റിയൽ എസ്റ്റേറ്റ് സംബന്ധിയായ പരസ്യങ്ങൾ പരിശോധിക്കുക, പൊതുജനങ്ങളെ അവകാശങ്ങളും ചുമതലകളും സംബന്ധിച്ച് ബോധവത്കരിക്കുക, കാലാനുസൃതമായ നയങ്ങൾ രൂപവത്കരിക്കുക തുടങ്ങിയ ഉത്തരവാദിത്വങ്ങളും അതോറിറ്റിക്കായിരിക്കും. ദുബൈ എക്സിക്യുട്ടിവ് കൗൺസിൽ ചെയർമാനാണ് റിറയുടെ സി.ഇ.ഒ യെ നിയോഗിക്കുക.


കര്‍ണാടകയിലെ 'ഹീറോ' പോലീസ് ഓഫീസര് എച്ച് 1 എന് 1 ബാധിച്ച് മരിച്ചു; അന്വേഷണം വേണമെന്ന് ആവശ്യം | Madhukar Shetty| Karnataka’s Upright IPS Officer Dies of Swine Flu\nകര്‍ണാടകയിലെ 'ഹീറോ' പോലീസ് ഓഫീസര് എച്ച് 1 എന് 1 ബാധിച്ച് മരിച്ചു; അന്വേഷണം വേണമെന്ന് ആവശ്യം\nDec 30, 2018, 08:23 AM IST\nബെംഗളൂരു: കര്‍ണാടകയിലെ മുതിര്‍ന്ന ഐ.പി.എസ്. ഉദ്യോഗസ്ഥന് കെ. മധുകര് ഷെട്ടി (47) അന്തരിച്ചു. എച്ച് 1 എന് 1 ബാധയെത്തുടര്‍ന്ന് ഹൈദരാബാദിലെ ആശുപത്രിയില് വെള്ളിയാഴ്ച രാത്രിയായിരുന്നു അന്ത്യം.\nകര്‍ണാടക കേഡറില് 1999 ബാച്ച് ഐ.പി.എസ്. ഉദ്യോഗസ്ഥനായ മധുകര് ഷെട്ടി മുതിര്‍ന്ന മാധ്യമപ്രവര്‍ത്തകന് രഘുരാമ ഷെട്ടിയുടെ മകനാണ്. ഹൈദരാബാദ് സര്‍ദാര് വല്ലാഭായി പട്ടേല് നാഷണല് പോലീസ് അക്കാദമി ഡെപ്യൂട്ടി ഡയറക്ടറായി ജോലി ചെയ്തുവരികയായിരുന്നു. ഭാര്യ: സുവര്‍ണ. ഒരു മകളുണ്ട്.\nബല്ലാരിയിലെ അനധികൃത ഖനനക്കേസ് ഉള്‍പ്പെടെ ശ്രദ്ധേയമായ പല കേസുകളും അന്വേഷിച്ചിട്ടുണ്ട്. ലോകായുക്ത എസ്.പി.യായിരുന്ന മധുകര് ബി.ജെ.പി. നേതാവ് ജനാര്‍ദന റെഡ്ഡിക്കെതിരേയുള്ള അന്വേഷണത്തില് മുന് ലോകായുക്ത ജസ്റ്റിസ് സന്തോഷ് ഹെഗ്ഡെയ്‌ക്കൊപ്പം പ്രവര്‍ത്തിച്ചിട്ടുണ്ട്. ചിക്കമംഗളൂരു എസ്.പി.യായിരുന്ന കാലത്ത് അനധികൃതമായി കൈയേറിയ ഭൂമി തിരിച്ചുപിടിച്ച് ദളിത് വിഭാഗങ്ങള്‍ക്ക് വിതരണം ചെയ്തത് ഏറെ ശ്രദ്ധ പിടിച്ചുപറ്റിയിരുന്നു. സത്യസന്ധനായ ഉദ്യോഗസ്ഥനായിട്ടാണ് മധുകര് ഷെട്ടി അറിയപ്പെട്ടിരുന്നത്.\nവീരപ്പനെ പിടികൂടാന് നിയോഗിക്കപ്പെട്ട ദൗത്യസേനയിലെ അംഗമായിരുന്നു. ചാമരാജനഗര് എസ്.പി.യായും കുറച്ചുകാലം ബെംഗളൂരുവില് ട്രാഫിക് ഡി.സി.പി.യായും സേവനം ചെയ്തു.\nമധുകര് ഷെട്ടിയുടെ മൃതദേഹം ശനിയാഴ്ച യെലഹങ്ക ആംഡ് പോലീസ് ട്രെയിനിങ് സ്‌കൂളില് പൊതുദര്‍ശനത്തിന് വെച്ചു. ഞായറാഴ്ച ജന്മനാടായ ഉഡുപ്പിയിലെ കുന്ദാപുരയില് സംസ്‌കരിക്കും. നിര്യാണത്തില് പ്രമുഖര് അനുശോചിച്ചു. സത്യസന്ധനായ പോലീസുദ്യോഗസ്ഥനായിരുന്നു മധുകറെന്നും ജനങ്ങള്‍ക്ക് ഇഷ്ടമുള്ള ഉദ്യോഗസ്ഥനായിരുന്നെന്നും മുഖ്യമന്ത്രി എച്ച്.ഡി. കുമാരസ്വാമി പറഞ്ഞു. മുന്‍മന്ത്രി രാമലിംഗ റെഡ്ഡി, മുന്‍ലോകായുക്ത ജസ്റ്റിസ് സന്തോഷ് ഹെഗ്ഡെ, പ്രതാപ് സിംഹ എം.പി., ഡി.ജി.പി. നീലാമണി എന്. രാജു, ബെംഗളൂരു സിറ്റി പോലീസ് കമ്മിഷണര് ടി. സുനീല് കുമാര് തുടങ്ങിയവരും അനുശോചിച്ചു.\nമധുകര് ഷെട്ടിയുടെ മരണത്തില് അന്വേഷണം വേണമെന്നാവശ്യപ്പെട്ട് കോണ്‍ഗ്രസിലേയും ബി.ജെ.പി.യിലേയും നേതാക്കള് രംഗത്തെത്തി. സര്‍ക്കാര് അന്വേഷണത്തിന് ഉത്തരവിടണമെന്നും മരണത്തിന്റെ കൃത്യമായ കാരണം കണ്ടെത്തണമെന്നും മന്ത്രി ഡി.കെ. ശിവകുമാറും ശോഭ കരന്ദലജെയും ആവശ്യപ്പെട്ടു. മെഡിക്കല് റിപ്പോര്‍ട്ട് പരിശോധിച്ച ശേഷം അന്വേഷണം വേണമോ എന്ന കാര്യം തീരുമാനിക്കുമെന്ന് ആഭ്യന്തരമന്ത്രി എം.ബി. പാട്ടീല് പറഞ്ഞു.\ncontent highlights: Madhukar Shetty, Karnataka’s Upright IPS Officer Dies of Swine Flu


ഇരുകൈകളും വിജയഭാവത്തിൽ ഉയർത്തി അദ്ദേഹം മരിച്ചു! | Catholic Church News Malayalam\nHome Corona ഇരുകൈകളും വിജയഭാവത്തിൽ ഉയർത്തി അദ്ദേഹം മരിച്ചു!\nഇരുകൈകളും വിജയഭാവത്തിൽ ഉയർത്തി അദ്ദേഹം മരിച്ചു!\n“ഭയപ്പെടരുത്. നാമെല്ലാം ദൈവത്തിൻ്റെ കരങ്ങളിലല്ലേ? നമുക്ക് അപ്പുറത്തു കാണാമെന്നേയ്. കൊന്ത ചൊല്ലുക; എല്ലാവരെയും എൻ്റെ അന്വേഷണമറിയിക്കുക” – അതാണ് കൊറോണ ബാധിച്ച തൊണ്ണൂറ്റഞ്ചു വയസ്സുകാരനായ സിറിളച്ചൻ തൻ്റെ മരണത്തിനു രണ്ടു ദിവസം മുമ്പു നടത്തിയ ഒരു ടെലഫോൺ സംഭാഷണത്തിൽ പ്രിയപ്പെട്ടവരോടു പറഞ്ഞത്.\nഇറ്റലിയിൽ കോവിഡ് 19 തിമിർത്താടിയ ബെർഗമോ പ്രദേശത്തെ ഡോൺ ഒറിയോണെ സന്യാസ സമൂഹാംഗമായിരുന്നു ഫാദര് സിറിള്. മാർച്ച് 12-ാം തീയതി രോഗബാധിതനെന്നു തിരിച്ചറിഞ്ഞതിനു ശേഷവും ആ പ്രസന്നതയ്ക്ക് ഒരു കുറവുമുണ്ടായില്ല.\n“രണ്ടു കൈകളുള്ളത് എന്തിനാണ്? ഒന്നുകൊണ്ട് അധ്വാനിക്കാനും മറ്റേതുകൊണ്ട് കൊന്തയുരുട്ടാനും” – അദ്ദേഹം നിരന്തരം ഏവരോടും പറഞ്ഞിരുന്ന ഒരു വാക്യമാണിത്. ഒടുവിൽ, അതേ കൈകൾ വിജയഭാവത്തിൽ ഉയർത്തി അന്ത്യശ്വാസം വലിക്കുമ്പോഴും ഒരു കൈക്കരുകിൽത്തന്നെ കൊന്ത തിളങ്ങുന്നുണ്ടായിരുന്നു.\nവി. യൗസേപ്പിതാവിൻ്റെ തിരുനാൾ ദിനം മാർച്ച് പത്തൊമ്പതാം തീയതി വിജയഘോഷത്തോടെ ആ ആത്മാവ് അപ്പുറത്തെത്തി.


kerala anti terrorism squadതീവ്രവാദ\nമിനറല്‍സ് കോര്‍പറേഷന് ഓഫീസില് മാവോവാദി ആക്രമണം\nTuesday 13th July 2010 12:55am\nസംസ്ഥാനത്ത് തീവ്രവാദ സ്‌ക്വാഡ് രൂപീകരിക്കുന്നു\nMonday 12th July 2010 10:42pm\nതിരുവനന്തപുരം: സംസ്ഥാനത്ത് പ്രത്യേക തീവ്രവാദ വിരുദ്ധ സ്‌ക്വാഡ് രൂപീകരിക്കാന് തീരുമാനം. മുഖ്യമന്ത്രി വിളിച്ചുചേര്‍ത്ത ഉന്നതതല യോഗത്തിലാണ് തീരുമാനമുണ്ടായത്. പ്രത്യേക സംഘം രൂപീകരിക്കുന്നത് സംബന്ധിച്ച് രൂപരേഖ തയ്യാറാക്കാന് ഡി ജി പി ജേക്കബ് പുന്നൂസിനെ ചുമതലപ്പെടുത്തിയിട്ടുണ്ട്.\nസംസ്ഥാനത്ത് തീവ്രവാദ ബന്ധമുണ്ടെന്ന് സംശയിക്കുന്ന കേസുകള് വര്‍ധിച്ച സാഹചര്യത്തിലാണ് പ്രത്യേക സംഘം രൂപീകരിക്കുന്നത്. തീവ്രവാദ ബന്ധമുള്ള കേസുകള് മുഴുവന് എന് ഐ എക്ക് നല്‍കുന്നതിലുള്ള സാങ്കേതിക തടസ്സങ്ങളും പല കോണില് നിന്നും ഉയര്‍ന്നിരുന്നു.\nസ്‌ക്വാഡിന്റെ ഭാഗമായി പ്രത്യേക നിയമനങ്ങളും നിയമ ദേദഗതികളും ആവശ്യമായതിനാല് വിശദമായ റിപ്പോര്‍ട്ട് തയ്യാറാക്കാനാണ് ഡി.ജി.പിക്ക് നിര്‍ദേശം നല്‍കിയിരിക്കുന്നത്.\nരാജ്യത്തെ എല്ലാ കേസുകളും സി ബി ഐ. ഏറ്റെടുക്കണം എന്ന് പറയുന്നതുപോലെ എന് ഐ എക്ക് ഏറ്റെടുക്കാന് കഴിയില്ലെന്ന് കേന്ദ്ര ആഭ്യന്തര സഹമന്ത്രി മുല്ലപ്പള്ളി രാമചന്ദ്രന് വ്യക്തമാക്കിയിരുന്നു.


രോഹിത് ശർമ്മയുടെ റെക്കോർഡും പഴങ്കഥയാക്കി മിതാലി രാജ് -\nHome Sports രോഹിത് ശർമ്മയുടെ റെക്കോർഡും പഴങ്കഥയാക്കി മിതാലി രാജ്\nഇന്ത്യന് ക്രിക്കറ്റർ രോഹിത് ശര്‍മ്മയുടെ റെക്കോര്‍ഡ് മറികടന്ന് വനിതാ ക്രിക്കറ്റര് മിതാലി രാജ്. ടി20യില് ഇന്ത്യക്കായി കൂടുതല് റണ്‍സ് നേടിയ താരമെന്ന നേട്ടത്തിലാണ് രോഹിതിനെ പിന്തള്ളി മിതാലി മുന്നിലെത്തിയത്.\nവനിതാ ലോകകപ്പില് പാക്കിസ്ഥാനെതിരെ തകര്‍പ്പന് അര്‍ദ്ധ സെഞ്ചുറിയോടെയാണ് മിതാലിയുടെ ചരിത്രനേട്ടം. 47 പന്തില് 56 റണ്‍സ് അടിച്ചെടുത്തത്തോടെ 84 മത്സരങ്ങളില് നിന്നായി താരം സമ്പാദിച്ച് കൂട്ടിയ റൺസ് 2,232 ആണ്.\nഅതേസമയം രോഹിത് ശര്‍മ്മയുടെ അക്കൗണ്ടില് 87 മത്സരങ്ങളില് 2,207 റണ്‍സാണുള്ളത്. 62 മത്സരങ്ങളില് നിന്ന് 2,102 റണ്‍സെടുത്ത ഇന്ത്യന് നായകന് വിരാട് കൊഹ്‌ലിയാണ് മൂന്നാം സ്ഥാനത്ത്. വിന്‍ഡീസിനെതിരായ പരമ്പരയിലാണ് കോലിയെ പിന്തള്ളി രോഹിത് ഒന്നാം സ്ഥാനത്തെത്തിയിരുന്നത്.\nകഴിഞ്ഞ ദിവസത്തെ മിതാലിയുടെ വെടിക്കെട്ടില് പാക്കിസ്ഥാനെ ഇന്ത്യ ഏഴ് വിക്കറ്റിന് പരാജയപ്പെടുത്തിയിരുന്നു. ടി20 ലോകകപ്പില് ഇന്ത്യയുടെ രണ്ടാം വിജയമാണിത്. അര്‍ദ്ധ സെഞ്ചുറിയോടെ മത്സരത്തിലെ താരമാകാനും മുന് ഇന്ത്യന് ക്യാപ്‌റ്റനായി. ഏകദിനത്തില് ഇന്ത്യക്കായി കൂടുതല് റണ്‍സ് നേടിയ താരമെന്ന പദവിയും മിതാലിക്കാണ്.


എരിയ 51: ലോകത്തിലെ ഏറ്റവും നിഗൂഢമായ സ്ഥലം റെയ്ഡ് ചെയ്യാന് നാട്ടുകാര് ഇറങ്ങുന്നു; സംഭവിക്കാന് പോകുന്നത്\nArea 51 - alien, First Published 18, Jul 2019, 8:21 PM IST\nഒരു ഫേസ്ബുക്ക് ഈവന്‍റാണ് ഇപ്പോള് ശ്രദ്ധിക്കപ്പെടുന്നത്. ഒരു ലക്ഷത്തോളം പേര് എരിയ 51ലേക്ക് മാര്‍ച്ച് ചെയ്ത് ആ സ്ഥലം റെയ്ഡ് ചെയ്യും എന്നാണ് ഈവന്‍റില് പറയുന്നത്. അവര്‍ക്ക് അത് തടയാനാകില്ല. ട്രോളായും, ഗൗരവമായും ഇത് വന് വാര്‍ത്തയാകുകയാണ് അമേരിക്കയില്.\nന്യൂയോര്‍ക്ക്: ലോകത്തിലെ ഏറ്റവും നിഗൂഢമായ പ്രദേശം ഏതാണ്. ഈ ചോദ്യത്തിന് വര്‍ഷങ്ങളായി സൈബര് ലോകത്ത് മുഴങ്ങുന്ന ഉത്തരം എരിയ 51 എന്നാണ്. അമേരിക്കയിലെ നെവാ‍ഡയിലാണ് ഈ പ്രദേശം. ഹെക്ടറുകളോളം മരുഭൂമിപോലെ കിടക്കുന്ന ഈ പ്രദേശത്ത് എന്താണ് നടക്കുന്നത് എന്ന് ആര്‍ക്കും അറിയില്ല. അമേരിക്കന് ഏയര്‍ഫോഴ്സിന്‍റെ എഡ്വാര്‍ഡ് എയര്‍ഫോഴ്‌സ് ബേസിന്‍റെ ഭാഗമാണ് ഈ സ്ഥലം. അമേരിക്കന് സൈന്യത്തിന്‍റെ ടെസ്റ്റ് ആന്‍ഡ് ട്രെയിനിങ് റേഞ്ച് ഇതിന് അടുത്താണ്.\nഅമേരിക്ക ആധുനിക ആയുധങ്ങള് വികസിപ്പിക്കുന്നത് എരിയ 51ലാണ് എന്നാണ് വ്യാപകമായി പ്രചരിപ്പിക്കുന്ന ഒരു കഥ. എന്നാല് അതില് നിന്നും വ്യത്യസ്തമായി അമേരിക്ക പിടിച്ചുവച്ച പറക്കുംതളികകളും അന്യഗ്രഹജീവികളും ഇവിടെയാണ് എന്ന് വിശ്വസിക്കുന്നവരുമുണ്ട്. ഇത്തരത്തില് ഒരു തിയറി അടിസ്ഥാനമാക്കി 2012 ല് നാഷ്ണല് ജിയോഗ്രഫിക് ചാനല് ഒരു ഡോക്യൂമെന്‍ററി പ്രക്ഷേപണം ചെയ്തു. ഇതില് അമേരിക്കന് പൗരന്മാരില് 80 ദശലക്ഷം പേര് എരിയ 51 നിലവില് ഉണ്ടെന്നാണ് വിശ്വസിക്കുന്നത് എന്ന് പറയുന്നു.\nഇപ്പോള് ഇതാ ഈ പ്രദേശം വീണ്ടും വാര്‍ത്തകളില് നിറയുന്നു. ഒരു ഫേസ്ബുക്ക് ഈവന്‍റാണ് ഇപ്പോള് ശ്രദ്ധിക്കപ്പെടുന്നത്. ഒരു ലക്ഷത്തോളം പേര് എരിയ 51ലേക്ക് മാര്‍ച്ച് ചെയ്ത് ആ സ്ഥലം റെയ്ഡ് ചെയ്യും എന്നാണ് ഈവന്‍റില് പറയുന്നത്. അവര്‍ക്ക് അത് തടയാനാകില്ല. ട്രോളായും, ഗൗരവമായും ഇത് വന് വാര്‍ത്തയാകുകയാണ് അമേരിക്കയില്. വീണ്ടും എരിയ 51ന്‍റെ നിഡൂഢത ചര്‍ച്ചയാകുന്നതോടൊപ്പം ഈ ഈവന്‍റില് ഇതുവരെ പങ്കെടുക്കാന് താല്‍പ്പര്യം പ്രകടിച്ചവരും, താല്‍പ്പര്യമുള്ളവരുടെയും എണ്ണം 28 ലക്ഷത്തോളമാണ്. എല്ലാ രാജ്യക്കാരും ഇതില് ഉണ്ടെന്നതാണ് രസകരം.\nപലരും തമാശയായി ഇതിനെ കാണുന്നുണ്ടെങ്കില് ഇതില് ഗൗരവമായ ചര്‍ച്ചകള് നടക്കുന്നുണ്ട്. എന്തായാലും ഈ സംഭവത്തോട് അമേരിക്കന് സൈനിക വൃത്തങ്ങള് പ്രതികരിച്ചു. വാഷിംങ്ടണ് പോസ്റ്റിനോട് അമേരിക്കന് സൈനിക വക്താവ് ലോറ മാക് ആന്‍ഡ്രൂസ് പറഞ്ഞത് ഇങ്ങനെ.\n"അമേരിക്കന് സൈന്യത്തിന്‍റെ പരിശീലന കേന്ദ്രമാണ് എരിയ 51, പത്ത് ലക്ഷത്തോളം പേര് ഒന്നിച്ച് അതിന്‍റെ ഗേറ്റില് വന്നാല് സ്വാഗതം ചെയ്യുക ബുദ്ധിമുട്ടാണ്. അമേരിക്കന് വ്യോമസേനയുടെ തുറന്ന പരിശീലന സ്ഥലമാണ് അത്, അമേരിക്കന് സൈന്യം പരിശീലിക്കുന്ന മേഖലയിലേക്ക് വരുന്നതിന് ആരെയും ഞങ്ങള് തടയില്ല. അമേരിക്കന് സൈന്യം എന്നും അമേരിക്കയും സ്വത്തിനും സുരക്ഷയ്ക്കും കാവലുണ്ടാകും"\nവര്‍ഷമായി ഏരിയ 51 നെക്കുറിച്ചുള്ള നിഗൂഢതകള്‍ക്ക് അവസാനമില്ലാതെ തുടരുന്നതിനിടെയാണ് പുതിയ ഈവന്‍റ് പൊന്തി വന്നിരിക്കുന്നത്. എരിയ 51 തേടുന്നവര് എന്ന പേരില് ഫേസ്ബുക്കിലും സോഷ്യല് മീഡിയയിലും ചില ഗ്രൂപ്പുകള് തന്നെയുണ്ട്. ഇവരാണ് പുതിയ ഈവന്‍റിന് പിന്നില് എന്നാണ് സൂചന. സെപ്തംബര് 20 വെള്ളിയാഴ്ച അമേരിക്കന് സമയം വൈകീട്ട് മൂന്ന് മണിക്കും ആറുമണിക്കും ഇടയിലാണ് പരിപാടി നിശ്ചയിച്ചിരിക്കുന്നത്.\nഎന്നാല് ഈ എരിയ അമേരിക്കന് പ്രസിഡന്‍റിന്‍റെ എക്സ് ഫയലില് പെടുന്ന കാര്യമാണെന്നാണ് ഒരു കൂട്ടരുടെ വാദം. ഒരു പ്രസിഡന്‍റ് പുതുതായി സ്ഥാനമേല്‍ക്കുമ്പോള് അതീവ രഹസ്യമായി പഴയ പ്രസിഡന്‍റ് കൈമാറുന്ന രേഖകളാണ് എക്സ് ഫയല്‍സ് എന്ന് പറയുന്നത്. രണ്ടാം ലോക മഹായുദ്ധകാലത്തും, ശീതയുദ്ധകാലത്തുമാണ് എരിയ 51 ഏറ്റവും ചര്‍ച്ചയായത്. എന്നാല് ഇത് അമേരിക്കന് സൈന്യത്തിന്‍റെ ഒരു തന്ത്രം മാത്രമാണ് എന്ന് വാദിക്കുന്നവരും ഏറൊണ്.\nLast Updated 22, Jul 2019, 11:18 AM IST\nറിംഗിൽ മാരക പ്രഹരമേറ്റ ബോക്‌സർക്ക് ദാരുണാന്ത്യം; സങ്കടമടക്കാനാവാതെ വൈകാരിക കുറിപ്പുമായി എതിരാളി\nകുർദുകളെ ലക്ഷ്യമിട്ടുള്ള ആക്രമണം നിർത്തണമെന്ന ലോകരാജ്യങ്ങളുടെ ആഹ്വാനം തള്ളി തുർക്കി\nബ്രെക്സിറ്റ് പ്രതിസന്ധി; അവസാനവട്ട ചർച്ചകളും ഫലം കണ്ടില്ല\nമലനിരകളില് വെള്ളക്കുതിരയുടെ പുറത്തേറി കിം ജോങ് ഉന്; അടുത്ത നീക്കമെന്താകുമെന്നാലോചിച്ച് ലോകരാഷ്ട്രങ്ങള്\nഅബിയില് നിന്ന് അവസരങ്ങള് തട്ടിപ്പറിച്ച ആളുകളാണ് കൂടുതല്, മകന് വെല്ലുവിളികൾ ഉണ്ടാകുമോയെന്ന് അബി ഭയന്നിരുന്നുവെന്ന് വി എ ശ്രീകുമാര് മേനോൻ\nമാര്‍ക്ക്ദാന വിവാദം: മന്ത്രി രാജിവച്ച് അന്വേഷണം നേരിടണമെന്ന് ചെന്നിത്തല\nഅടിമുടി കറുപ്പില് ഐശ്വര്യ റായി ; അടിതെറ്റിയെന്ന് ഫാഷന് ലോകം\n'സ്വന്തം മുടി വെട്ടുന്നതു പോലും അറിയാത്ത വിധം ഷെയിനെ എന്താണ് സ്വാധീനിക്കുന്നത്?'


1st Sunday of Lent_Year B_പ്രലോഭനവും പ്രഘോഷണവും (മർക്കോ 1:12-15) – Catholic VOX Online NEWS | Christian News | Malayalam News | Vatican News\nHome/Meditation/1st Sunday of Lent_Year B_പ്രലോഭനവും പ്രഘോഷണവും (മർക്കോ 1:12-15)\nമരുഭൂമിയിൽ നിന്നാണ് ജീവിതത്തെക്കുറിച്ചുള്ള സ്വപ്നം യേശുവും പരുവപ്പെടുത്തുന്നത്...\nതപസ്സ് കാലം ഒന്നാം ഞായർ\nക്രിസ്തു കടന്നുപോയ പ്രലോഭനങ്ങളാണ് ഇന്നത്തെ സുവിശേഷത്തിന്റെ ആദ്യ ഭാഗം. പക്ഷേ മർക്കോസ് ആ പ്രലോഭനങ്ങളെ കുറിച്ച് ഒന്നും വിശദമായി പറയുന്നില്ല എന്നതാണ് ഏറ്റവും രസകരം. ജോർദാനിലെ സ്നാനത്തിനു ശേഷം ആത്മാവ് യേശുവിനെ മരുഭൂമിയിലേക്കാനയിക്കുന്നു. അവിടെ 40 ദിവസം അവൻ സാത്താനാൽ പരീക്ഷിക്കപ്പെട്ടു. ആത്മസംഘർഷത്തിന്റെ ചില ചോദ്യങ്ങളായിരിക്കാം സ്വർഗ്ഗത്തിന്റെ പ്രിയപുത്രൻ നേരിട്ടുട്ടുണ്ടായിരിക്കുക: ഞാനെന്താണ് ആയിത്തീരേണ്ടത്? ശുശ്രൂഷിക്കാനാണോ ശുശ്രൂഷിക്കപ്പെടാനാണോ ഞാൻ വന്നിരിക്കുന്നത്? ഭരിക്കാനാണോ അതോ സ്വർഗ്ഗത്തിന് വിധേയനായി നിൽക്കാനാണോ?\nമരുഭൂമി പ്രതീകാത്മകമാണ്. ചില ചോദ്യങ്ങൾക്ക് ഉത്തരം നൽകേണ്ട ഇടം. ജീവനോ മരണമോ ഏതു വേണമെന്ന് തീരുമാനിക്കേണ്ട ഇടം. എല്ലാവർക്കുമുണ്ട് ഒരു മരുഭൂമി. സ്വത്വത്തെ സ്പർശിക്കുന്ന ചില ചോദ്യങ്ങൾക്ക് ഉത്തരം നൽകേണ്ട ഒരിടം. നാല്പതു രാവും നാല്പതു പകലും സ്വർഗ്ഗ തീക്ഷണയാൽ മനവും മാനവും തപിച്ച ദിനങ്ങൾ. എന്നിട്ട് സുവിശേഷകൻ കുറിക്കുന്നു; “അവൻ വന്യമൃഗങ്ങളോടു കൂടെയായിരുന്നു. ദൈവദൂതൻമാർ അവനെ ശുശ്രൂഷിച്ചു” (v.13). വലിയൊരു സന്ദേശമാണിത്. പ്രലോഭിക്കപ്പെടുന്നവൻ ഒരിക്കലും ഒറ്റയ്ക്കല്ല. പ്രകൃതി മുഴുവനും അവനോടൊപ്പമുണ്ട്. സഹായകരായി ദൈവദൂതന്മാരും കൂടെയുണ്ടാകും. വേണ്ടത് അവരെ കാണുവാനുള്ള ഉൾക്കാഴ്ച മാത്രമാണ്. ആരും ഒറ്റയ്ക്ക് പരീക്ഷിക്കപ്പെടുന്നില്ല. സ്വർഗ്ഗവും ഭൂമിയും അവരോടൊപ്പമുണ്ട്.\nപ്രലോഭനം എന്നത് രണ്ടു വിപരീത സ്നേഹങ്ങളുടെ ഇടയിൽ അകപ്പെട്ടു പോകുന്ന അവസ്ഥയാണ്. ഏതെങ്കിലും ഒരു സ്നേഹം തിരഞ്ഞെടുക്കാതെ നിനക്ക് മുന്നോട്ടു പോകാൻ സാധിക്കില്ല. ശരിയാണ്, സ്വർഗ്ഗവും ഭൂമിയും നിന്നോടൊപ്പമുണ്ട്. അപ്പോഴും തീരുമാനിക്കേണ്ടത് നീ മാത്രമാണ്. കാരണം നിന്റെ ആന്തരിക സ്വാതന്ത്ര്യം എന്ന മഹത്തായ ചതുരംഗത്തിലെ പ്രധാന കരുവാണ് പ്രലോഭനം. നന്മയ്ക്കും തിന്മയ്ക്കും ഇടയിൽ നിന്നു കൊണ്ട് നീ തന്നെ ഒരു തീരുമാനമെടുക്കണം. ഇവിടെ നിസ്സംഗത പാടില്ല. നിഷ്ക്രിയത മരണത്തിനു തുല്യമാണ്. തീരുമാനിക്കുക. മരുഭൂമിയിൽ വസന്തം വിരിയുന്ന തരത്തിലുള്ള ഒരു തീരുമാനമെടുക്കുക. വെറുപ്പിന്റെ മുള്ളുകൾക്ക് പകരം സ്നേഹത്തിന്റെ പൂക്കളെ തിരഞ്ഞെടുക്കുക. വർഗീയതയ്ക്ക് പകരം മാനുഷികതയെ വരിക്കുക. മരണത്തിനു പകരം ജീവനെ പരിപോഷിപ്പിക്കുക.\nമരുഭൂമിയിൽ നിന്നാണ് ജീവിതത്തെക്കുറിച്ചുള്ള സ്വപ്നം യേശുവും പരുവപ്പെടുത്തുന്നത്. മരുഭൂമിയിലെ കൽതാഴ്‌വരകൾക്കും വരണ്ട കാറ്റിനുമൊന്നും അവന്റെ ഉള്ളിലെ വസന്തത്തിന്റെ ഊർവരതയെ കീഴ്പ്പെടുത്താൻ കഴിഞ്ഞില്ല. ഉള്ളിൽ ദൈവം ഒരു ചിരാതായുള്ളവർക്ക് സാത്താന്റെ പ്രലോഭനമൊ രാജാവിന്റെ ഭീഷണിയൊ ഒരു തടസ്സമായി അനുഭവപ്പെടില്ല. അവർ ദൈവത്തിന്റെ സുവിശേഷവുമായി ഇറങ്ങി പുറപ്പെടുക തന്നെ ചെയ്യും. അങ്ങനെയാണ് യേശുവും ഗലീലിയിലേക്ക് വരുന്നത്.\nസാത്താന്റെ പ്രലോഭനങ്ങൾ അതിജീവിച്ചവനു പ്രഘോഷിക്കാനുള്ളത് ദൈവത്തിന്റെ സുവിശേഷമാണ്. എന്താണ് യേശു പ്രഘോഷിച്ച ദൈവത്തിന്റെ സുവിശേഷം? ഉത്തരമിതാണ്: “സമയം പൂർത്തിയായി, ദൈവരാജ്യം സമീപിച്ചിരിക്കുന്നു”. അതിന് നമ്മൾ എന്ത് ചെയ്യണം? അവൻ പറയുന്നു; “അനുതപിച്ചു സുവിശേഷത്തിൽ വിശ്വസിക്കുക”. സമയത്തിന്റെ പൂർത്തീകരണവും ദൈവരാജ്യത്തിന്റെ സാമീപ്യവുമാണ് ദൈവത്തിന്റെ സുവിശേഷം. യേശു എന്ന വ്യക്തിയിൽ ഇതു രണ്ടും യാഥാർഥ്യമാകുന്നുണ്ട്. ക്രിസ്തുവിന്റെ മനുഷ്യാവതാരത്തിൽ സമയം പൂർത്തിയായി കഴിഞ്ഞിരിക്കുന്നു. അവന്റെ മഹത്വീകരണത്തിലൂടെ ദൈവരാജ്യം ഒരു തൊട്ടനുഭവമാകുകയും ചെയ്യും. അതായത് യേശു തന്നെയാണ് ദൈവത്തിന്റെ സുവിശേഷം. അതുകൊണ്ടാണ് അടുത്തവരിയിൽ അവൻ പറയുന്നത് അനുതപിച്ച് സുവിശേഷത്തിൽ (അവനിൽ) വിശ്വസിക്കുക എന്ന്. ദൈവത്തിന്റെ സുവിശേഷമായ യേശുവിനെക്കുറിച്ചുള്ള വ്യത്യസ്ത പരിപ്രേക്ഷ്യങ്ങളാണ് പുതിയനിയമത്തിലെ 27 പുസ്തകങ്ങളും. ദൈവം പ്രപഞ്ചത്തിനു നൽകിയ നല്ല വിശേഷമാണ് യേശു. യേശു ആകുന്ന നല്ല വിശേഷത്തിൽ അപര വിദ്വേഷത്തിന്റെയൊ അടിച്ചമർത്തലിന്റെയൊ അപ്രമാദിത്വത്തിന്റെയൊ ഒരു കണിക പോലും കാണില്ല. കാരണം ആർദ്രതയുള്ള ദൈവത്തിന്റെ കാണപ്പെടുന്ന മുഖമാണ് അവൻ. ദൈവം എങ്ങനെയിരിക്കും എന്ന് ചോദിച്ചാൽ അതിനുള്ള ഉത്തരമാണ് യേശു. (ഈ വചന ഭാഗത്തെ ആസ്പദമാക്കി ക്രിസ്തു പ്രഘോഷിച്ച ദൈവത്തിന്റെ സുവിശേഷം ഇസ്ലാമാണെന്നും പുതിയ നിയമത്തിലെ 27 പുസ്തകങ്ങൾ അത് എഴുതിയവരുടെ മാത്രം സുവിശേഷമാണെന്നും എം എം അക്ബർ എന്ന വ്യക്തി വാദിക്കുന്നുണ്ട്. അതൊരു അബദ്ധധാരണ മാത്രമാണ്. ലോജിക്കലായി പറയുകയാണെങ്കിൽ argumentum ad ignorantiam എന്ന ഫാലസിയാണ് ആ വാദം. ഒറ്റവാക്കിൽ അജ്ഞതയുടെ ആധികാരികത എന്ന് പറയാം).\nയേശു നടന്ന വീഥികളും ഇടനാഴികളും കാണുക. അവിടെ ദൈവികമായ ഒരു പരിമളം തളംകെട്ടി കിടക്കുന്നുണ്ട്. ആനന്ദത്തിന്റെ ചിരിയലകൾ അവിടെ പ്രതിധ്വനിക്കുന്നത് കേൾക്കാം. അഴകിന്റെ വർണ്ണങ്ങൾ പ്രതീക്ഷയുടെ മഴവിലൊരുക്കുന്നത് കാണാം. അവൻ ഒരു സാധ്യതയാണ് നമ്മുടെ മുന്നിലേക്ക് വച്ച് നീട്ടുന്നത്: ദൈവം സ്വപ്നം കാണുന്ന തരത്തിലുള്ള ഒരു ജീവിതം നമുക്കും സാധിക്കും. അനുതപിക്കുക. തീനാളം അരികിലുള്ളപ്പോൾ എന്തിന് തണുപ്പിലിരുന്നു മരവിക്കണം? വെളിച്ചത്തിലേക്ക് തിരിയുക. സൂര്യകാന്തി സൂര്യനെയെന്നപോലെ. അപ്പോൾ ദൈവം ലാവണ്യമായി നിന്നിൽ ശോഭിക്കും.


മഹാരാഷ്ട്രയില് ഹെലികോപ്റ്റര് തകര്‍ന്നുവീണു; അപകടത്തില്‍പ്പെട്ടത് മലയാളികളടക്കം ഏഴ് പേര് - India News 24\nPosted on January 13, 2018 by contributor\nമുംബൈ: മഹാരാഷ്ട്രയില് ഗുജറാത്ത് അതിര്‍ത്തിയോടടുത്ത് ഡഹാണുവിനു സമീപം ഹെലികോപ്റ്റര് കടലില് തകര്‍ന്ന് വീണ് നാല് പേര് മരിച്ചു. മലയാളികളായ മൂന്ന് പേരെ കാണാതായി. മുംബൈയില്‍നിന്ന് ഒഎന്‍ജിസി ഉദ്യോഗസ്ഥരുമായി പോയ പവന്‍ഹന്‍സ് ഹെലികോപ്റ്റര് ആണ് അപകടത്തില്‍പ്പെട്ടത്.\nഒഎന്‍ജിസി പ്രൊഡക്ഷന് വിഭാഗത്തില് ഡപ്യൂട്ടി ജനറല് മാനേജര്‍മാരായ ചാലക്കുടി സ്വദേശി വി.കെ. ബിന്ദുലാല് ബാബു, കോതമംഗലം സ്വദേശി ജോസ് ആന്റണി, തൃശൂര് സ്വദേശി പി.എന്.ശ്രീനിവാസന് എന്നിവരാണു ഹെലികോപ്റ്ററില് ഉണ്ടായിരുന്ന മലയാളികള്. ഇവര് ഉള്‍പ്പെടെ ഏഴ് പേരാണ് അപകടത്തില്‍പ്പെട്ടത്. തീരസംരക്ഷസേന നടത്തിയ തിരച്ചിലില് നാലു മൃതദേഹങ്ങള് കണ്ടെത്തിയിട്ടുണ്ട്. രക്ഷാപ്രവര്‍ത്തനം പുരോഗമിക്കുകയാണ്. തകര്‍ന്ന ഹെലികോപ്റ്ററിന്റെ അവശിഷ്ടങ്ങളും കണ്ടെത്തി.


Monday 1 August 2011 10:54 pm IST\nന്യൂദല്‍ഹി: പാര്‍ലമെന്റിന്റെ ശീതകാല സമ്മേളനത്തിന് വന് ബഹളത്തോടെ തുടക്കം. അഴിമതി പ്രശ്നം ഉന്നയിച്ച് പ്രതിപക്ഷമുണ്ടാക്കിയ ബഹളത്തില് ഇരുസഭകളും സ്തംഭിച്ചു. പ്രതിപക്ഷത്തെ ഭീഷണിപ്പെടുത്തി നിശ്ശബ്ദരാക്കാന് പ്രധാനമന്ത്രി മന്‍മോഹന്‍സിംഗ് നടത്തിയ ശ്രമം വിഫലമായി. വിവാദ വിഷയങ്ങളില് പ്രധാനമന്ത്രി തന്ത്രപരമായ മൗനം പാലിക്കുകയും ചെയ്തു.\nഇന്നലെ പാര്‍ലമെന്റ് സമ്മേളിച്ചയുടനെ2ജി സ്പെക്ട്രം കുംഭകോണമുള്‍പ്പെടെയുള്ള വമ്പന് അഴിമതികള് പ്രതിപക്ഷം ഉന്നയിച്ചതോടെയാണ് ബഹളം തുടങ്ങിയത്. തുടര്‍ന്ന് കഴിഞ്ഞ സമ്മേളനത്തിനിടെ അന്തരിച്ച ഹരിയാന മുന് മുഖ്യമന്ത്രിയും സിറ്റിംഗ് അംഗവുമായിരുന്ന ഭജന്‍ലാലിന് ആദരാഞ്ജലിയര്‍പ്പിച്ച് ലോക്സഭ പിരിഞ്ഞു. രാജ്യസഭയില്, മുന് ടെലികോംമന്ത്രി എ. രാജ കോടതിയില് നടത്തിയ പരാമര്‍ശങ്ങള് ഉന്നയിച്ച് ബിജെപി അംഗങ്ങള് സര്‍ക്കാരിനോട് വിശദീകരണം തേടി. തമിഴ്പത്രങ്ങളുടെ പതിപ്പുകളുമായി എഐഎഡിഎംകെ അംഗങ്ങളും ബിജെപിക്ക് പിന്തുണ പ്രഖ്യാപിച്ചു. കര്‍ഷകരുടെ ദുരിതങ്ങള് ബിഎസ്പിക്കാരും ഉന്നയിച്ചതോടെ ബഹളമയമായി. തുടര്‍ന്ന് അനുശോചനക്കുറിപ്പുകള് വായിച്ചശേഷം ചെയര്‍മാന് ഹമീദ് അന്‍സാരി സഭ പിരിയുന്നതായി അറിയിച്ചു.\nഅഴിമതിക്കാര്യത്തില് പ്രതിപക്ഷവും കരുതിയിരിക്കണമെന്ന മുന്നറിയിപ്പോടെ പാര്‍ലമെന്റ് സമ്മേളനം സുഗമമാക്കണമെന്ന പ്രധാനമന്ത്രിയുടെ അഭ്യര്‍ത്ഥനയാണ് പ്രതിപക്ഷത്തെ പ്രകോപിതരാക്കിയത്. ആര് ആരെയാണ് ആക്രമിക്കുന്നതെന്ന് സഭയില് കാണാമെന്നായിരുന്നു ഇതിനോട് കഴിഞ്ഞ ദിവസം ലോക്സഭാ പ്രതിപക്ഷനേതാവ് സുഷമാസ്വരാജ് പ്രതികരിച്ചത്. രാജ്യം നേരിടുന്ന പ്രശ്നങ്ങളെ ഒറ്റക്കെട്ടായി നേരിടാമെന്നും പ്രതിപക്ഷം ഉന്നയിക്കുന്ന വിഷയങ്ങള് ചര്‍ച്ച ചെയ്യാമെന്നും പ്രധാനമന്ത്രി മന്‍മോഹന്‍സിംഗ് ഇന്നലെ രാവിലെയും വ്യക്തമാക്കിയെങ്കിലും പ്രയോജനമുണ്ടായില്ല.\nസ്പെക്ട്രം കുംഭകോണം പരാമര്‍ശിക്കവെ പ്രശ്നം കോടതിയുടെ പരിഗണനയിലായതിനാല് പാര്‍ലമെന്റ് അതിനെ മുന്‍വിധിയോടെ കാണരുതെന്ന് ഇന്നലെയും പ്രധാനമന്ത്രി ആവര്‍ത്തിച്ചു. സ്പീക്കര് മീരാകുമാറുമായി സഭാ നേതാക്കള് നടത്തിയ കൂടിക്കാഴ്ചക്കുശേഷം മാധ്യമങ്ങളോട് സംസാരിക്കുകയായിരുന്നു അദ്ദേഹം. ഇത്തരം പ്രശ്നങ്ങള് പാര്‍ലമെന്റിനുള്ളിലാണ് ചര്‍ച്ച ചെയ്യേണ്ടത്, പുറത്തല്ല എന്നായിരുന്നു പ്രതിപക്ഷനേതാവ് സുഷമാസ്വരാജിന്റെ പ്രതികരണം. ലോക്പാല് നിയമത്തിന്റെ പരിധിയില് പ്രധാനമന്ത്രിയെ കൂടി ഉള്‍പ്പെടുത്തുന്ന വിഷയത്തില് മന്‍മോഹന്‍സിംഗ് മലക്കംമറിയുകയും ചെയ്തു. ഇത് പ്രായോഗികമല്ലെന്ന് അദ്ദേഹം വ്യക്തമാക്കി. എല്ലാ ഘടകങ്ങളും കണക്കിലെടുത്ത ശേഷമാണ് പ്രധാനമന്ത്രിയെ നിയമപരിധിയില്‍നിന്ന് മാറ്റിനിര്‍ത്താന് കേന്ദ്രസര്‍ക്കാര് തീരുമാനിച്ചതെന്നും അദ്ദേഹം പറഞ്ഞു.\nഈ മാസം 16 മുതല് പ്രമുഖ സാമൂഹ്യപ്രവര്‍ത്തകന് അണ്ണാ ഹസാരെ നിരാഹാരത്തിനൊരുങ്ങിയിരിക്കുന്ന കാര്യം പരാമര്‍ശിക്കവെ ലോക്പാല് ബില്ലിന്റെ ഭാവി പാര്‍ലമെന്റ് തീരുമാനിക്കുമെന്നായിരുന്നു അദ്ദേഹത്തിെ‍ന്‍റ മറുപടി. അഴിമതിക്ക് പുറമെ, വിലക്കയറ്റം, ആഭ്യന്തര സുരക്ഷ, മാവോയിസ്റ്റ് അതിക്രമങ്ങള്, തെലുങ്കാന, എയര് ഇന്ത്യയിലെ പ്രശ്നങ്ങള്, ആണവവിതരണ ഗ്രൂപ്പിന്റെ മുന് ഉപാധികള്, ശ്രീലങ്കയില് ഇന്ത്യന് മീന്‍പിടുത്തക്കാര് നേരിടുന്ന അതിക്രമങ്ങള് തുടങ്ങിയ വിഷയങ്ങളും പ്രതിപക്ഷം അവതരിപ്പിക്കുമെന്ന് സുഷമാസ്വരാജ് അറിയിച്ചു.\nസ്പീക്കര് വിളിച്ചുകൂട്ടിയ യോഗത്തില് സുഷമാസ്വരാജിന് പുറമെ മുതിര്‍ന്ന നേതാവ് എല്.കെ. അദ്വാനി, സഭാ നേതാവും ധനമന്ത്രിയുമായ പ്രണബ് മുഖര്‍ജി, പാര്‍ലമെന്ററികാര്യമന്ത്രി പവന്‍കുമാര് ബന്‍സല്, സഹമന്ത്രിമാരായ ഹരീഷ് റാവത്ത്, രാജീവ് ശുക്ല, ഡെപ്യൂട്ടി സ്പീക്കര് കരിയാമുണ്ട, ആരോഗ്യ, കുടുംബക്ഷേമവകുപ്പ് സഹമന്ത്രി സുദീപ് ബന്ദോപാധ്യായ, ബിഎസ്പി നേതാവ് ദാരാസിംഗ് ചൗഹാന്, ആര്‍ജെഡി നേതാവ് ലാലുപ്രസാദ് യാദവ്, സിപിഐ നേതാവ് ഗുരുദാസ്ദാസ്ഗുപ്ത തുടങ്ങിയവരും പങ്കെടുത്തു.\nകല്‍ക്കരി കുംഭകോണം: പാര്‍ലമെന്റ് സ്തംഭിച്ചു\nവിദേശനിക്ഷേപം: പാര്‍ലമെന്റ് സ്തംഭനം തുടരുന്നു\nകോഴിക്കോട് വെടിവെപ്പിനെച്ചൊല്ലി നിയമസഭ സ്തംഭിച്ചു\nയുപിഎ തന്ത്രം പാളുന്നു\nപ്രതിപക്ഷനേതാവ് എകെജിയോ മുഖര്‍ജിയോ\nപ്രണബ് യുപിഎ രാഷ്ട്രപതി സ്ഥാനാര്‍ത്ഥി; പിന്തുണയ്ക്കില്ലെന്ന് മമത


Honor9Lite With Four Cameras Launch In India On January 17, Sale On Flipkart - Malayalam Gizbot\nഹോണറിന്റെ പുതിയ ഫോണായ, ഹോണര്9ലൈറ്റ് ജനുവരി 17ന് ഇന്ത്യന് വിപണിയില് എത്തും. ഈ ഫോണിന്റെ വില്‍പന ഫ്‌ളിപ്കാര്‍ട്ടില് അന്നേ ദിവസം തന്നെയായിരിക്കും. നാല് ക്യാമറയുമായി എത്തുന്ന കമ്പനിയുടെ രണ്ടാമത്തെ ഹാന്‍സെറ്റാണ് ഹോണര്9ലൈറ്റ്. 2017 ഡിസംബറിലാണ് ഈ ഫോണ് ചൈനയില് അവതരിപ്പിച്ചത്, ഇപ്പോള് ഇന്ത്യയിലും എത്തുന്നു..\nജനുവരി 17ന് ന്യൂ ഡല്‍ഹിയിലാണ് ഈ ഫോണിന്റെ ലോഞ്ച് ഇവന്റ് നടക്കുന്നത്. ചൈനയില് ഈ ഫോണിന് 3ജിബി റാം 32ജിബി സ്‌റ്റോറേജിന് 11,700 രൂപയും, 4ജിബി റാം, 32ജിബി സ്‌റ്റോറേജിന് 15,600 രൂപയും 4ജിബി റാം 64ജിബി സ്റ്റോറേജിന് 15,500 രൂപയുമാണ്. ഇന്ത്യയിലും ഇതേ വിലയില് എത്തുമെന്നു പ്രതീക്ഷിക്കുന്നു.\nഹോണര്9ലൈറ്റിന്റെ സവിശേഷതകള്\nഡ്യുവല് സിമ്മോടു കൂടി എത്തിയ ഹോണര് ലൈറ്റ് ആന്‍ഡ്രോയിഡ് 8.0 ഓറിയോ EMUI 8.0ല് റണ് ചെയ്യുന്നു. സ്മാര്‍ട്ട്‌ഫോണിന് 5.65 ഇഞ്ച് ഫുള് എച്ച്ഡി+ (1080+2160 പിക്‌സല്) ഐപിഎസ് ഡിസ്‌പ്ലേ, 18:9 ആസ്‌പെക്ട് റേഷ്യോ, 428ppi പിക്‌സല് ഡെന്‍സിറ്റി എന്നിവയുമുണ്ട്. ഹോണര്9ലൈറ്റിന് ഹുവായി ഹൈസിലികോണ് കിരിന് 659 ഒക്ടാകോര് SoCയാണ്. 3ജിബി, 4ജിബി റാം എന്നീ രണ്ട് വേരിയന്റുകളിലാണ് ഫോണ് എത്തുന്നത്.\nഈ ഫോണിന്റെ ക്യാമറ സവിശേഷതകള് എടുത്തു പറയേണ്ട ഒന്നാണ്. ഹാന്‍സെറ്റിന്റെ മുന്നിലും പിന്നുലുമായി ഡ്യുവല് ക്യാമറയാണ് നല്‍കിയിരിക്കുന്നത്. 13എംപി പ്രൈമറി ക്യാമറയും രണ്ട് മെഗാപിക്‌സല് സെക്കന്‍ഡറി ക്യാമറയും രണ്ടു ഭാഗങ്ങളിലും ഉള്‍പ്പെടുത്തിയിരിക്കുന്നു.\nകൂടാതെ റിയര് ക്യാമറയില് PDAF ഓട്ടോഫോക്കസ്, എല്‍ഈഡി ഫ്‌ളാഷ് എന്നിവയും ഉണ്ട്. 32ജിബിയിലും 64ജിബിയിലും ഇന്‍ബില്‍റ്റ് സ്‌റ്റോറേജ് വേരിയന്റുകളില് ഹോണര്9ലൈറ്റ് എത്തുന്നു. ഹൈബ്രിഡ് ഡ്യുവല് സിം കോണ്‍ഫിഗറേഷനില് മൈക്രോ എസ്ഡി കാര്‍ഡ് വഴി 256 ജിബി വരെ സ്‌റ്റോറേജ് വര്‍ദ്ധിപ്പിക്കാം.\n4ജി വോള്‍ട്ട്, വൈ-ഫൈ, ബ്ലൂട്ടൂത്ത്, ജിപിഎസ്, എ-ജിബിഎസ്, 3.5എംഎം ഓഡിയോ ജാക്ക്, ഒടിജി പിന്തുണയുളള മൈക്രോ-യുഎസ്ബി പോര്‍ട്ട് എന്നിവ കണക്ടിവിറ്റികളും ആക്‌സിലറോ മീറ്റര്, ആംബിയന്റ് ലൈറ്റ് സെന്‍സര്, മാഗ്നെറ്റോ മീറ്റര്, പ്രോക്‌സിമിറ്റി സെന്‍സര് എന്നിവ ഉപകരണത്തിലെ സെന്‍സറുകളുമാണ്.\n3000എംഎഎച്ച് ബാറ്ററിയാണ് ഫോണിനുളളത്. 3ജിയില് 20 മണിക്കൂര് വരെ സംസാര സമയവും 24 ദിവസം സ്റ്റാന്‍ഡ് ബൈ സമയവും നല്‍കുമെന്ന് കമ്പനി അവകാശപ്പെടുന്നു. സ്മാര്‍ട്ട്‌ഫോണ് ഏകദേശം രണ്ട് മണിക്കൂര് 20 മിനിറ്റിനുളളില് ഫുള് ചാര്‍ജ്ജാക്കാം.\nHonor 9Lite is regarded asanew version of the Honor9smartphone launched earlier this year, will now be sold in India exclusively on Flipkart.


monson mavunkal crime branch custody പുരാവസ്തു തട്ടിപ്പ് കേസ്;\nBy : Arunya October 25, 2021 comments\nപുരാവസ്തു തട്ടിപ്പ് കേസില് മോന്‍സണ് മാവുങ്കല് വീണ്ടും ക്രൈംബ്രാഞ്ച് കസ്റ്റഡിയില്. മൂന്ന് ദിവസത്തേക്കാണ് മോന്‍സണെ കസ്റ്റഡിയില് വിട്ടത്. ഈ മാസം 27 ന് വൈകിട്ട് മൂന്ന് മണിവരെ മോന്‍സണ് മാവുങ്കലിനെ ക്രൈംബ്രാഞ്ചിന് ചോദ്യം ചെയ്യാം.\nഅതിനിടെ മോന്‍സണുമായി ബന്ധപ്പെട്ട ടി.വി സംസ്‌കാര കേസില് ഒന്നാംപ്രതി ഹരിപ്രസാദിന്റെ വീട്ടില് ക്രൈംബ്രാഞ്ച് പരിശോധന നടത്തുകയാണ്. തിരുവനന്തപുരം പൂവച്ചലിലുള്ള വീട്ടിലാണ് ക്രൈംബ്രാഞ്ച് സംഘം പരിശോധന നടത്തുന്നത്. സംസ്‌കാര ചാനലിന്റെ 1.51 കോടി രൂപ തട്ടിയെടുത്തെന്നായിരുന്നു കേസ്.\nപുരാവസ്തു തട്ടിപ്പ് കേസില് ലോക്നാഥ് ബെഹ്റയുടെ മൊഴി ഇന്ന് രേഖപ്പെടുത്തി. ബീറ്റ് ബോക്സ് വച്ചതിലും, മ്യൂസിയം സന്ദര്‍ശിച്ചതിലും വിവരങ്ങള് തേടി. ട്രാഫിക് ഐജി ലക്ഷ്മണില് നിന്നും ക്രൈംബ്രാഞ്ച് മൊഴിയെടുത്തിട്ടുണ്ട്. ലക്ഷ്മണും മോന്‍സനും തമ്മിലുള്ള ഫോണ് സംഭാഷണങ്ങള് നേരത്തെ പുറത്തു വന്നിരുന്നു. ലക്ഷ്മണ് മോന്‍സണിന്റെ മകളുടെ വിവാഹ നിശ്ചയത്തിനും പങ്കെടുത്തിരുന്നു. നേരത്തെ വിഷയത്തില് ഹൈക്കോടതി റിപ്പോര്‍ട്ട് തേടിയിരുന്നു. നാളെ കേസ് പരിഗണിക്കാനിരിക്കെയാണ് തിടുക്കപ്പെട്ടുള്ള നടപടി.\nStory Highlights : monson mavunkal crime branch custody


കേരളത്തിൽ മദ്യവില്പന രംഗത്ത് എന്താണ് സംഭവിക്കുന്നത്? – Janashakthi Online\nകഴിഞ്ഞ ദിവസം കേരള സർക്കാരിനെതിരെ വിവിധ ആരോപണങ്ങൾ ഉന്നയിക്കുന്നതിനിടയിൽ പ്രതിപക്ഷ നേതാവ് രമേശ് ചെന്നിത്തല മദ്യവില്പന രംഗത്തെ അട്ടിമറിയെക്കുറിച്ചും ചില സൂചനകൾ നൽകി. കേരളത്തിൽ ഏറ്റവും കൂടുതൽ ലാഭവിഹിതവും സർക്കാരിന് വരുമാനവും നൽകിവന്ന സംസ്ഥാന ബീവറേജസ് കോർപറേഷൻ പ്രതിസന്ധിയിലേക്ക് നീങ്ങുകയാണ് എന്നാണ് അദ്ദേഹം പറഞ്ഞത്.\nമദ്യത്തിന്റെ കാര്യമല്ലേ, അതു പൂട്ടിയാലെന്ത് എന്ന മട്ടിൽ തള്ളിക്കളയാവുന്നതല്ല ബീവറേജസ് കോർപറേഷൻ നേരിടുന്ന പ്രതിസന്ധി. നേരത്തെ കോർപറേഷന്റെ വില്പനശാലകൾക്കു മുന്നിൽ നീണ്ട ക്യൂ ആയിരിന്നു പകലന്തിയോളം. ഇപ്പോൾ മിക്ക നഗരങ്ങളിലും അത്തരം വില്പനശാലകളിൽ കാര്യമായ ആവശ്യക്കാരില്ല. കോവിഡിന്റെ കാലത്തു ജനം മദ്യവർജനം ആരംഭിച്ചതല്ല അതിനു കാരണം. വില്പന സർക്കാർവക കോർപറേഷനിൽ നിന്ന് സ്വകാര്യ മേഖലയുടെ നിയന്ത്രണത്തിലായിക്കഴിഞ്ഞു. കേരളത്തിൽ കോവിഡ് കാലത്തു സംഭവിച്ച ഡസൻ കണക്കിനു സാമ്പത്തിക തിരിമറികളിൽ ഒന്നായി മദ്യവില്പനയിലെ അട്ടിമറിയും അവശേഷിക്കും. ഔദ്യോഗിക പിൻബലത്തോടെയും പോലീസ് ഗൺമാൻ അകമ്പടി സേവിച്ചും നടത്തിയ സ്വർണക്കടത്തു മുതൽ നാട്ടിലെ ഭൂമിയേറ്റെടുക്കൽ പ്രവർത്തനത്തിനു വിദേശ കൺസൾട്ടൻസികളെ നിയമിക്കൽ വരെയുള്ള വിവിധ തട്ടിപ്പുകൾക്കിടയിൽ അതാരും കാണുകയോ അറിയുകയോ ചെയ്യുന്നില്ല എന്നതു സത്യമാണ്. പക്ഷേ കേരളത്തിൽ ഭാവിയിൽ ഗുരുതരമായ സാമൂഹിക പ്രശ്നങ്ങൾ ഉയർന്നുവരാൻ ഇടയാക്കുന്ന മാറ്റങ്ങളാണ് ഇപ്പോൾ നടക്കുന്നത്.\nജൂലൈ മാസത്തിലെ മദ്യവില്പനയുടെ കണക്കുകൾ നോക്കുക. ജൂലൈ3മുതൽ 25 വരെയുള്ള മൂന്നാഴ്ചക്കാലത്തു മൊത്തം 920 കോടി രൂപയുടെ വിദേശ മദ്യമാണ് വിവിധ ഗോഡൗണുകളിൽ നിന്നായി ചില്ലറ വിൽപ്പനക്കായി നൽകിയത്. അതിൽ 600 കോടി രൂപയുടെ വിൽപ്പനയും നടന്നത് സ്വകാര്യ വില്പനശാലകളിൽ നിന്നാണ്. കോർപറേഷന് കിട്ടിയ വില്പന വിഹിതം അതിന്റെ നേർപകുതി 320 കോടി രൂപ മാത്രം.\nമാർച്ച് 24 മുതൽ കൊറോണാ ലോക്ക്ഡൗൺ നടപ്പിലാക്കിയതിനെ തുടർന്ന് നിർത്തിവെച്ച മദ്യവില്പന മെയ് അവസാനം വീണ്ടും ആരംഭിച്ചതു മുതലാണ് ബീവറേജസ് കോർപറേഷനിലെ അട്ടിമറി ആരംഭിക്കുന്നത്. ബാറുകളിൽ ഇരുന്നു കുടിക്കുന്നതിന് അനുമതിയില്ലാത്തതിനാൽ ചില്ലറ വില്പനയ്ക്ക് സ്വകാര്യ ബാറുകൾക്കും വൈൻ -ബിയർ പാർലറുകൾക്കും സർക്കാർ അനുമതി നൽകിയിരുന്നു. വില്പനകേന്ദ്രങ്ങളിൽ തിരക്ക് ഒഴിവാക്കാനും സ്വകാര്യ മേഖലയിലെ തൊഴിൽ നഷ്ടം പരിഹരിക്കാനുമാണ് വില്പനയുടെ ശ്രുംഖല സർക്കാർ വിപുലീകരിച്ചത്. അതിന്റെ ഭാഗമായി മെയ് അവസാനം വില്പന വീണ്ടും ആരംഭിച്ചപ്പോൾ മൊത്തം 1168 വില്പനകേന്ദങ്ങൾ രംഗത്തുവന്നു. അതിൽ 811 സ്വകാര്യ വില്പനശാലകളും ബാക്കി പൊതുമേഖലയിലെ സ്ഥാപനങ്ങളുമായിരുന്നു. അതിനാൽ കൂടുതൽ വില്പന സ്വകാര്യമേഖലയിൽ ലഭിച്ചതിൽ അത്ഭുതമില്ല.\nപക്ഷേ അതു മാത്രമല്ല സംഭവിച്ചത് എന്ന് വില്പനകേന്ദങ്ങളിൽ പോയി നോക്കുന്നവർക്കറിയാം. ബെവ് ക്യു എന്ന ഒരു ആപ്പ് വഴി മുൻകൂട്ടി ബുക്ക് ചെയ്തു വേണം മദ്യ വില്പനയെന്നാണ് സർക്കാർ ചട്ടം. പക്ഷേ ആപ്പിന്റെ തുടക്കം മുതൽ അതിന്റെ പ്രവർത്തനങ്ങൾ താളം തെറ്റിയിരുന്നു. ഓരോ ബുക്കിങ്ങിനും ഉപഭോക്താവ് 50 പൈസ വീതം നല്കണമെങ്കിലും സേവനം അങ്ങേയറ്റം അപര്യാപ്തമായിരുന്നു. ഏതു മദ്യം വാങ്ങണമെന്നോ ഏതു വില്പനശാലയിൽ പോകണമെന്നോ ഉപഭോക്താവിന് നിശ്ചയിക്കാൻ സ്വാതന്ത്ര്യമില്ല. വില്പനശാല ഏതെന്നു ആപ്പ് നിർണയിക്കും. അതാകട്ടെ തൊട്ടടുത്ത് ബീവറേജസ് കേന്ദ്രം ഉണ്ടെങ്കിലും ദൂരെയുള്ള സ്വകാര്യ വില്പനശാലയിലേക്കാവുന്നതു പൊതുഅനുഭവവും. ഇതു തുടക്കം മുതലേ പരാതികളിലേക്കു നയിച്ചു.\nഇപ്പോൾ ആർക്കും പരാതികളില്ല. കാരണം മദ്യം വാങ്ങാൻ ആപ്പിന്റെ സേവനം ബീവറേജസ് വില്പനശാലകളിൽ മാത്രമേ ആവശ്യമുള്ളു. സ്വകാര്യകേന്ദങ്ങളിൽ ആപ്പുള്ളവർക്കു ഒരു കൌണ്ടർ, ഇല്ലാത്തവർക്കു വേറെ കൌണ്ടർ എന്ന സൗകര്യമുണ്ട്. അതിനാൽ ആരും ആപ്പിനായി സമയം മെനക്കെടുത്തുന്നില്ല. തിക്കും തിരക്കുമില്ലാതെ മദ്യവും ലഭ്യമാണ്.\nഇതിൽ രണ്ടു പ്രശ്നങ്ങളാണ് ഉയർന്നുവരുന്നത്. ഒന്ന്, ബീവറേജസ് കോർപരേഷന്റെ പ്രതിസന്ധിയാണ്. മറ്റു പല സംസ്ഥാനത്തും ചില്ലറ മദ്യ വിൽപന സ്വകാര്യ മേഖലയുടെ നിയന്ത്രണത്തിലാണ്. പ്രായോഗികമായി ഇപ്പോൾ കേരളത്തിലും അങ്ങനെത്തന്നെയായി. ഇനി കൊറോണക്കാലം കഴിഞ്ഞാലും സ്വകാര്യമേഖലയെ ഒഴിവാക്കാനാവുമെന്നു പ്രതീക്ഷിക്കാൻ വയ്യ.\nരണ്ടാമത്തെ പ്രശ്‍നം, മദ്യത്തിന്റെ ഗുണം സംബന്ധിച്ച നിയന്ത്രണങ്ങൾ ഭാവിയിൽ നിലനിർത്താനാവുമോ എന്നതാണ്. മദ്യം സ്വകാര്യ കച്ചവടക്കാർ വിപണനം ചെയ്യുന്ന മാഹി അടക്കമുള്ള പ്രദേശങ്ങളിൽ ഗുണനിലവാര പരിശോധന വേണ്ടവിധം നടക്കുന്നില്ല എന്ന പരാതിയുണ്ട്. ഇവിടെയും അതുതന്നെയാവും സംഭവിക്കുക.\nവേറൊരു പ്രശ്‍നം തൊഴിലിന്റേതാണ്. ബാറുകൾ പൂട്ടിയതോടെ ആയിരക്കണക്കിന് തൊഴിലാളികളാണ് തൊഴിൽ രഹിതരായത്. മദ്യം എടുത്തുകൊടുക്കുന്നവർ മാത്രമല്ല ഭക്ഷണം വിതരണം ചെയ്യുന്നവരും കടല വിൽക്കുന്നവരും മേശ തുടക്കുന്നവരും അതിൽ വരും. എല്ലാവർക്കും കൂലിയായും ടിപ്പായും കിട്ടിയ ചെറിയ തുകയായിരുന്നു ആശ്രയം. ഇപ്പോൾ അതെല്ലാം വറ്റി വരണ്ടു. ബാർ ഉടമകൾക്ക് വില്പനയ്ക്ക് സൗകര്യം കിട്ടിയതോടെ ചാകരയായി. വില്പന നടക്കുകയും ചെയ്യും, എന്നാൽ നേരത്തേയുള്ളതിന്റെ നാലിലൊന്നോ അതിൽ കുറവോ മതി തൊഴിലാളികൾ. അങ്ങനെ തൊഴിലാളി നേതാവായ എക്‌സൈസ് മന്ത്രി ടി പി രാമകൃഷ്ണന്റെ കാർമികത്വത്തിൽ കേരളത്തിൽ മദ്യരംഗത്തു ഒരു തൊഴിലാളി വിരുദ്ധ,പൊതുമേഖലാ വിരുദ്ധ അട്ടിമറിയാണ് ഇന്നു കേരളത്തിൽ നടന്നുകൊണ്ടിരിക്കുന്നത്. എന്നാൽ ഒരു ഗുണമുണ്ട്. പൊതുമേഖലാ സ്ഥാപനങ്ങളിൽ നിന്നും തൊഴിലാളികളിൽ നിന്നും കാര്യമായൊന്നും കയ്യിട്ടുവാരാൻ കഴിയില്ല. മുതലാളിമാർ പക്ഷേ ഉദാരമതികളാണു താനും. തിരഞ്ഞെടുപ്പൊക്കെ വരുമ്പോൾ കയ്യിൽ വരുന്ന കാശാണല്ലോ പ്രധാനം.


HomeKeralaകെട്ടിട നിർമാണം തുടങ്ങാൻ ഇനി തദ്ദേശ സ്ഥാപനങ്ങളുടെ അനുമതി വേണ്ട; സ്ഥലമുടമയുടെ സാക്ഷ്യ പത്രം മതി\nസംസ്ഥാനത്ത് ഇനി കെട്ടിട നിർമാണം തുടങ്ങാൻ തദ്ദേശ സ്ഥാപനങ്ങളുടെ അനുമതിക്ക് കാത്തു നിൽക്കേണ്ട. സ്ഥലമുടമയുടെ സാക്ഷ്യ പത്രത്തിൽ നിർമാണം അനുവദിക്കാൻ നിയമഭേദഗതിക്ക് മന്ത്രിസഭാ തീരുമാനം.\nതെരഞ്ഞെടുപ്പ് അടുത്തതോടെ ജനപ്രിയ തീരുമാനങ്ങളുമായി രംഗത്തെത്തിയിരിക്കുകയാണ് മന്ത്രിസഭാ യോഗം. കെട്ടിട നിർമാണം സ്ഥലമുടമയുടെ സ്വയം സാക്ഷ്യപത്രത്തിൽ തുടങ്ങാം. പ്ലാൻ ലഭിച്ചാൽ5ദിവസത്തിനകം തദ്ദേശ സ്ഥാപന സെക്രട്ടറി കൈപ്പറ്റ് സാക്ഷ്യപത്രം നൽകണം .ഇതാണ് അനുമതി രേഖ. സാക്ഷ്യപത്രം തെറ്റായി രേഖപ്പെടുത്തിയാൽ പിഴ ഈടാക്കും.\nഇതിന് പിന്നാലെ ശമ്പള കമ്മീഷൻ റിപ്പോർട്ടിന് അംഗീകാരം നൽകുന്നത് അടക്കമുള്ള തീരുമാനങ്ങളും എടുത്തിട്ടുണ്ട്.\nഅറുപത് കഴിഞ്ഞ തൊഴിലുറപ്പു തൊഴിലാളികൾക്ക് പെൻഷൻ നൽകും. ക്ഷേമനിധി അംഗം മരണമടഞ്ഞാൽ കുടുംബത്തിന് സാമ്പത്തിക സഹായം ലഭ്യമാക്കും. ഇതു സംബന്ധിച്ച കരടുബിൽ മന്ത്രി സഭ അംഗീകരിച്ചു. സർക്കാർ ജീവനക്കാരുടെ ശമ്പള പരിഷ്ക്കരണ റിപ്പോർട്ടിനും അംഗീകാരം നൽകി.\nനാടാർ സമുദായത്തെ പൂർണമായും ഒബിസി പട്ടികയിൽ പെടുത്തും. തിരുവനന്തപുരത്തെ നാടാർ വോട്ടുകൾ അനുകൂലമാവുമെന്ന കണക്കുകൂട്ടലിലാണ് സർക്കാർ . പി എസ് സി റാങ്ക് ലിസ്റ്റുകളുടെ കാലാവധി ആറു മാസം നീട്ടാൻ തീരുമാനിച്ച മന്ത്രിസഭാ യോഗം സി ഡിറ്റിലെ 114 താൽക്കാലിക ജീവനക്കാരെ സ്ഥിരപ്പെടുത്താനും റിമോട്ട് സെൻസിംഗ് സെൻററിലെ ഭരണസാങ്കേതിക വിഭാഗം ജീവനക്കാരുടെ പെൻഷൻ പ്രായം 55 ൽ നിന്ന് 56 ആയി ഉയർത്താനും തീരുമാനിച്ചത് തൊഴിൽ രഹിതർക്ക് തിരിച്ചടിയായി.എയ്ഡഡ് സ്കൂളുകളിലെ സംരക്ഷിത അധ്യാപകരെ പുനർവിന്യസിക്കും. മുൻഗണനനേതര വിഭാഗത്തിലെ റേഷൻ കാർഡ് ഉടമകൾക്ക് മാർച്ച് ഏപ്രിൽ മാസങ്ങളിൽ 10 കിലോ വീതം അരി 15 രൂപക്ക് നൽകും. തൊഴിലുറപ്പു തൊഴിലാളികൾക്ക് പെൻഷന് ഓർഡിനൻസ് കൊണ്ടുവരും.\nവയനാട് കാർ ബൺ ന്യൂട്രൽ പാർക്കിന് ചെമ്പ്ര പീക്കിൽ 102 ഏക്കർ ഭൂമി ഏറ്റെടുക്കാനും മന്ത്രിസഭാ യോഗം തീരുമാനിച്ചു .


ഡോ. ദിക്വാത്രോ ഇന്ത്യയിലെ അപ്പസ്തോലിക് നുണ്‍ഷ്യോ ::Syro Malabar News Updates ഡോ. ദിക്വാത്രോ ഇന്ത്യയിലെ അപ്പസ്തോലിക് നുണ്‍ഷ്യോ\nന്യൂഡൽഹി: ഇന്ത്യയിലെയും നേപ്പാളിലെയും അപ്പസ് തോലിക് നുണ് ഷ്യോ ആയി ആർച്ച്ബിഷപ് ഡോ. ജാംബത്തിസ്ത ദിക്വാത്രോ നിയമിതനായി. ഇപ്പോൾ ബോളീവിയയിലെ അപ്പസ്തോലിക് നുണ്‍ഷ്യോ ആണ് അദ്ദേഹം. ഇന്നലെ ഉച്ചയ്ക്ക് പന്ത്രണ്ടിനു (ഇന്ത്യൻ സമയം വൈകുന്നേരം നാലര) വത്തിക്കാനിൽ ഇതുസംബന്ധിച്ച പ്രഖ്യാപനമുണ്ടായി. ഉസ്ബക്കിസ്ഥാൻ നുണ്‍ഷ്യോയായി ആർച്ച് ബിഷപ് ഡോ. സെലസ്റ്റിനോ മിന്തിയോറിനെയും നിയമിച്ചു. ഫെബ്രുവരി മധ്യത്തോടെ ഡോ. ദിക്വാത്രോ ഇന്ത്യയിലെത്തി ചുമതലയേൽക്കുമെന്നാണ് സൂചന.\nആർച്ച്ബിഷപ് ഡോ. സാൽവത്തോരെ പെനാക്കിയോ ഒക്ടോബറിൽ പോളണ്ടിലേക്കു സ്ഥലം മാറിപ്പോയ ഒഴിവിലാണ് ഡോ. ദിക്വാത്രോ നിയമിതനായത്. ഡോ. പെനാക്കിയോആറ് വർഷത്തോളം ഇന്ത്യയിൽ പ്രവർത്തിച്ചിരുന്നു. ഫ്രാൻസിസ് മാർപാപ്പ ഇന്ത്യ സന്ദർശിക്കാനിരിക്കേയാണ് ഡോ. ദിക്വാത്രോയെ വത്തിക്കാൻ സ്ഥാനപതിയായി നിയമിച്ചതെന്ന പ്രത്യേകതയുമുണ്ട്.\n1985 മേയ് ഒന്നു മുതൽ നയതന്ത്ര രംഗത്ത് പ്രവർത്തിക്കുന്ന ദിക്വാത്രോ, വത്തിക്കാൻ പ്രതിനിധിയായി സെൻട്രൽ ആഫ്രിക്കൻ റിപ്പബ്ലിക്, കോംഗോ, ചാഡ്, ഐക്യരാഷ്‌ട്രസഭ (ന്യൂയോർക്ക്) എന്നിവിടങ്ങളിൽ പ്രവർത്തിച്ചിട്ടുണ്ട്. ഇറ്റലിയിലെ അപ്പസ്തോ ലിക് നുണ്‍ഷ്യേച്ചറിലും വത്തിക്കാനിൽ സ്റ്റേറ്റ്സ് റിലേഷൻസ് സെക്രട്ടേറിയറ്റിലും സേവനമനുഷ് ഠിച്ചിട്ടുണ്ട്.\nവിശുദ്ധ ജോണ് പോൾ രണ്ടാമൻ മാർപാപ്പ 2005-ൽ ആർച്ച്ബിഷപ്പാക്കി ഉയർത്തിയ ഇദ്ദേഹത്തെ പാനമയുടെ അപ്പസ്തോലിക് നുണ്‍ഷ്യോ ആയി നിയമിച്ചു. 2008 നവംബർ 21നു ബൊളീവിയയുടെ അപ്പസ്തോലിക് നുണ്‍ഷ്യോ ആയി ബനഡിക്ട് പതിനാറാമൻ മാർപാപ്പ നിയമിച്ചു.\nഇറ്റലിയിലെ ബോളോഞ്ഞയിൽ 1954 മാർച്ച് 18നു ജനിച്ച ഡോ. ദിക്വാത്രോ 1981 ഓഗസ്റ്റ് 24ന് വൈദികനായി. കറ്റാനിയ സർവകലാശാലയിൽ നിന്നു സിവിൽ ലോയിൽ ബിരുദാനന്തര ബിരുദവും റോമിലെ ഗ്രിഗോറിയൻ സർവകലാശാലയിൽനിന്നു ഡോഗ്‌മാറ്റിക് തിയോളജിയിൽ ബിരുദാനന്തര ബിരുദവും ലാറ്ററൻ സർവകലാശാലയിനിന്നു കാനൻ നിയമത്തിൽ ഡോക്ടറേറ്റും നേടി. ഫ്രഞ്ച്, സ്പാനിഷ്, ഇംഗ്ലീഷ് ഭാഷകളിൽ പ്രത്യേക പ്രാവീണ്യവും നേടിയിട്ടുണ്ട്.\nമാഞ്ചസ്റ്റർ തിരുനാൾ ഭക്തിനിർഭരമായി; മാഞ്ചസ്റ്റർ ഇന്നലെ കൊച്ചു കേരളമായി മാറി


dhanush in mayakkam enna'മയക്ക'ത്തി\nദേശീയ അവാര്‍ഡ് ജേതാവായ തമിഴിന്റെ യുവനടന് ധനുഷ് നാല് വേഷങ്ങളിലെത്തുന്നു. സഹോദരന് ശെല്‍വരാഘവന് സംവിധാനം ചെയ്യുന്ന ‘മയക്കം എന്ന’ എന്ന ചിത്രമാണ് ധനുഷിന് നാല് രൂപങ്ങളില് പ്രേക്ഷകര്‍ക്ക് മുന്നിലെത്തിക്കുന്നത്.\n16 മുതല് 60 വയസുവരെയുള്ള കഥാപാത്രങ്ങളിലൂടെ വ്യത്യസ്തമായ നാല് വേഷങ്ങളാണ് ധനുഷ് കൈകാര്യം ചെയ്യുന്നത്. ജി.പി പ്രകാശ് സംഗീതം നല്‍കുന്ന ഗാനങ്ങളും മയക്കം എന്നയുടെ പ്രത്യേകതയായിരിക്കും. ഒരു തീം സോംങ് ഉള്‍പ്പെടെയുള്ള ആറ് ഗാനങ്ങളാണ് ചിത്രത്തിലുള്‍പ്പെടുത്തിയിരിക്കുന്നത്. ചിത്രത്തിന്റെ ഓഡിയോ രിലീസിംഗ് സെപ്റ്റംബര് 15ന് നടക്കും.\nറിച്ചാ ഗംഗോപാദ്ധ്യായയാണ് ചിത്രത്തില് ധനുഷിന്റെ നായിക. ശെല്‍വരാഘവന്റെ മുന് സൂപ്പര് ചിത്രങ്ങളായ കാതല് കൊണ്ടേന്, 7ജി റെയില്‍ബോ കോളനി എന്നീ ചിത്രങ്ങളിലൂടെ നേട്ടുമുണ്ടാക്കിയ റിച്ചായുടെ ആദ്യതമിഴ് ചിത്രമാണിത്.\n‘ആടുക്കള’ത്തിലൂടെ കഴിഞ്ഞവര്‍ഷം ദേശീയ അവാര്‍ഡ് നേടിയെടുത്ത ധനുഷ് പുതിയ ചിത്രത്തിലെ വേഷത്തിലൂടെയും ഇനിയും ഉയര്‍ച്ചകള് നേടിയേക്കും. മയക്കം ധനുഷിന് മറ്റൊരു ദേശീയ അവാര്‍ഡ് നല്‍കുമെന്നാണ് കോളിവുഡിലെ ഇപ്പോഴത്തെ സംസാരം.\nഒക്ടോബറില് മയക്കം എന്നയുടെ റിലീസ് നടത്താനാണ് തീരുമാനം.


നടൻ മേള രഘു അന്തരിച്ചു; നായകനായി അരങ്ങേറി ആദ്യ ചിത്രം മുതൽ ദൃശ്യം2വരെ……\n4 May, 2021, 5:40 am by News Desk 6\nനായകനായി അരങ്ങേറി ആദ്യ ചിത്രത്തില കെഥാപാത്രത്തിന്റെ പേരിൽ അറിയപ്പെട്ടിരുന്ന നടൻ മേള രഘു എന്ന പുത്തൻവെളി ശശിധരൻ (60) അന്തരിച്ചു. കൊച്ചിയിലെ ആശുപത്രിയിൽ ചികിത്സയിലിരിക്കെയായിരുന്നു അന്ത്യം.\nകഴിഞ്ഞ മാസം 16 ന് വീട്ടിൽ കുഴഞ്ഞുവീണതിനെത്തുടർന്നാണ് അദ്ദേഹത്തെ ആശുപത്രിയിൽ പ്രവേശിപ്പിച്ചത്. സർക്കസ് കൂടാരത്തിലെ കഥ പറഞ്ഞ കെജി ജോർജിന്റെ മേളയിലൂടെ അരങ്ങേറ്റം കുറിച്ച ശശിധരൻ പിന്നീട് തന്റെ ആദ്യചിത്രത്തിലെ കഥാപാത്രത്തിന്റെ പേര് തന്നെ കലാലോകത്ത് സ്വീകരിക്കുകയായിരുന്നു. മോഹൻലാൽ നായകനായ ജീത്തു ജോസഫിന്റെ ദൃശ്യം-2 ആണ് രഘുവിന്റെ അവസാന ചിത്രം.\nമലയാളത്തിലും തമിഴിലുമായി മുപ്പതിലേറെ ചിത്രങ്ങളിൽ ഇദ്ദേഹം വേഷമിട്ടിട്ടുണ്ട്. ആദ്യചിത്രത്തിൽ മമ്മൂട്ടിക്ക് ഒപ്പം നായകതുല്യ വേഷത്തിലാണ് രഘു സിനിമയിലെത്തിയത്.


Friday, June 21, 2019 Last Updated7Min 37 Sec ago English Edition\nകോട്ടയം: പ്രളയാഘാതം നിഴലിച്ച് ഓണവിപണി, നഗരങ്ങളിലെല്ലാം വാഹനത്തിരക്കേറിയെങ്കിലും കച്ചവട സ്‌ഥാപനങ്ങളില് ഓണത്തിരക്കില്ല. ഇനി ഇന്നത്തെ ഉത്രാടത്തിരക്കിലാണു വ്യാപാര ലോകത്തിന്റെ ഏക പ്രതീക്ഷ.\nവസ്‌ത്ര, ഗൃഹോപകരണ വിപണികളില് ഇന്നത്തെ ഒറ്റക്കച്ചവടത്തില് നിന്നു കാര്യമായ നേട്ടം പ്രതീക്ഷിക്കുന്നില്ലെങ്കിലും പച്ചക്കറി വിപണി സജീവ പ്രതീക്ഷയിലാണ്. എങ്കിലും കഴിഞ്ഞ തവണ നടന്നതിന്റെ പകുതി കച്ചവടം പോലും ഇത്തവണ നടക്കില്ലെന്ന് വ്യാപാരികള് പറയുന്നു.\nഅതേസമയം, ഇത്തവണ പച്ചക്കറിയ്‌ക്കും കാര്യമായ വില വര്‍ധനയില്ല. കാരറ്റ്, വെണ്ടയ്‌ക്ക എന്നിവയൊഴികെയുള്ള മിക്ക ഇനങ്ങള്‍ക്കും വില 50 രൂപയില് താഴെയാണ്. എങ്കിലും തിരക്കേറിയ സമയങ്ങളില് ഇന്നലെയും വില കൂട്ടി വാങ്ങിയതായി പരാതിയുണ്ട്. പ്രളയ വിലവര്‍ധനയെത്തുടര്‍ന്നു പോലീസും സപ്ലൈ വകുപ്പും ഒരുപോലെ വിപണിയില് ഇടപ്പെട്ടതോടെയാണ് ഓണ നാളുകളില് വന് വിലക്കയറ്റമുണ്ടാകാതിരുന്നത്.\nപ്രളയക്കെടുതിയില് വയനാട്ടില്‍നിന്നുള്ള ഏത്തക്കുലകള്‍ക്കുണ്ടായ ക്ഷാമം വിപണിയെ സാരമായി ബാധിച്ചിരുന്നു. വാഴക്കുല കിലോയ്‌ക്കു 50 മുതല് 80 രൂപ വരെ ഈടാക്കിയ സ്‌ഥലങ്ങളുണ്ട്. ഉപ്പേരിയുടെയും ശര്‍ക്കരവരട്ടിയുടെയും വില 320 - 370 റേഞ്ചിലായി.\nവയനാടന് കുലകളുടെ വരവു കുറഞ്ഞതോടെ മേട്ടുപ്പാളയം,കമ്പം,അടിമാലി,കോയമ്പത്തൂര് തുടങ്ങിയ സ്‌ഥലങ്ങളില് നിന്നാണ് ഏത്തക്കുല കൂടുതലായി എത്തിത്. അതേസമയം, ഗൃഹോപകരണ വിപണി ഇന്നലെയും സജീവമായില്ല.\nപല കമ്പനികളും വമ്പന് വാഗ്‌ദാനങ്ങള് പ്രഖ്യാപിച്ചിരുന്നുവെങ്കിലും കടകളിലേക്ക് എത്തിയവരുടെ എണ്ണം നന്നേ കുറഞ്ഞു. അതേസമയം, പ്രളയത്തിന്റെ മറവില് വാഗ്‌ദാനങ്ങള് റദ്ദു ചെയ്‌തവരുമുണ്ട്.\nവെള്ളം കയറി ഇലക്‌ട്രോണിക്‌സ് ഉപകരണങ്ങളില് ഏറിയ പങ്കും നശിച്ചതിനാല് വാഗ്‌ദാനം ഒന്നുമില്ലാതെ വൈകിയാണെങ്കിലും ജനങ്ങള് കടകളിലെത്തുമെന്നതു തന്നെയാണു കാരണം.


പൊതുപ്രവര്‍ത്തനത്തിന്റെ ആറ് പതിറ്റാണ്ട് പിന്നിട്ട എന്.കെ.എ ലത്തീഫിനെ ആദരിക്കുന്നതിന്റെ ഭാഗമായുള്ള ഉപഹാര ഗ്രന്ഥമാണ് എന്.കെ.എ ലത്തീഫ്: കൊച്ചിയുടെ സുകൃതം. മുന്‍ലോക്‌സഭാ അംഗവും മുന് നിയമസഭാ സ്പീക്കറുമായ എ.സി ജോസാണ് എഡിറ്റര്. 125-ഓളം പേര് എന്.കെ.എ ലത്തീഫിന്റെ പൊതുജീവിതത്തെപ്പറ്റി പുസ്തകത്തില് എഴുതുന്നു.\nപ്രസാധനം: കൊച്ചി സുകൃതം. വില: 250 രൂപ.\nഎന്റെ മയില്‍പീലി പെറ്റ മക്കള്\nആദിത്യന് കാതിക്കോടിന്റെ കഥാ സമാഹാരമാണ് എന്റെ മയില്‍പീലി പെറ്റ മക്കള്. ജീവിതയാത്രക്കിടയില് കണ്ടുമുട്ടിയ ചില സ്‌നേഹപ്പൂക്കളാണ് ഇതിലെ രചനകളുടെ പ്രേരകം. ജനനവും മരണവും പല രചനകളിലും മുഖ്യവിഷയമാകുന്നു. കവിതകളിലെല്ലാം സ്‌നേഹത്തിന്റെ നേര്‍രൂപമായി, കരുത്തായി അമ്മയെന്ന പ്രതീകം ഉയര്‍ന്നുനില്‍ക്കുന്നുവെന്ന് ആമുഖത്തില് സുരേന്ദ്രന് മങ്ങാട്ട്.\nപ്രസാധനം: പ്രിന്റ് ഹൗസ് പബ്ലിക്കേഷന്. വില: 50 രൂപ.\nസ്വൂഫി മതസങ്കല്‍പവും ഖുര്‍ആനും\nഖുര്‍ആന്റെ മതസങ്കല്‍പവും ഈശ്വരപ്രണയം അടിത്തറയാക്കിയ മതസങ്കല്‍പവും തമ്മിലുള്ള താരതമ്യ പഠനത്തിലൂടെ സ്വൂഫികളുടെ ഇലാഹി പ്രണയത്തിന്റെ വേരുകള് അന്വേഷിക്കുന്ന സ്വദ്‌റുദ്ദീന് ഇസ്വ്‌ലാഹിയുടെ പഠനം. സ്വദ്‌റുദ്ദീന് ഇസ്‌ലാഹിയുടെ ദീന് കാ ഖുര്‍ആനീ തസ്വവ്വുര് എന്ന ഉര്‍ദു ഗ്രന്ഥത്തിന്റെ മൊഴിമാറ്റമാണ് ഈ കൃതി. മൊഴിമാറ്റം നിര്‍വഹിച്ചിരിക്കുന്നത് കെ.ടി അബ്ദുര്‍റഹ്മാന് നദ്‌വി.\nപ്രസാധനം: ഐ.പി.എച്ച്. വില: 180 രൂപ.\nമുഹമ്മദ് നബി(സ) സ്വര്‍ഗപ്രവേശം ഉറപ്പ് നല്‍കിയ സ്വഹാബിമാരാണ്, അബൂബക്കര് (റ), ഉമര് (റ), ഉസ്മാന് (റ), അലി (റ), സുബൈര്‍ബ്‌നുല് അവ്വാം (റ), അബൂഉബൈദ (റ) അബ്ദുര്‍റഹ്മാനുബ്‌നു ഔഫ് (റ), സഅ്ദ് ബ്‌നു അബീ വഖാസ് (റ), ത്വല്‍ഹ ബ്‌നു ഉബൈദില്ലാഹ് (റ), സഈദ് ബ്‌നു സൈദ് (റ). ഈ പത്തു പേരെയും പരിചയപ്പെടുത്തുന്ന കൃതിയാണ് മുഹമ്മദ് ശമീം ഉമരിയുടെ പത്ത് സ്വര്‍ഗാവകാശികള്.\nപ്രസാധനം: ഗസാലി ബുക്‌സ്, വില 110 രൂപ


tovino thomas's reaction on social media comments about kala movie fight scenes | തല്ല് കഴിഞ്ഞാല് ക്ഷീണിക്കില്ലെ, ഇത്ര സ്റ്റാമിന എവിടുന്നു കിട്ടുന്നു, ടൊവിനോയുടെ മറുപടി - Malayalam Filmibeat\n| Updated: Sunday, June 6, 2021, 9:47 [IST]\nടൊവിനോ തോമസ്-രോഹിത്ത് വിഎസ് കൂട്ടുകെട്ടില് വന്ന കള മികച്ച പ്രതികരണമാണ് നേടിയത്. തിയ്യേറ്റര് റിലീസിനേക്കാള് സിനിമ ഒടിടിയില് എത്തിയപ്പോഴായിരുന്നു കൂടുതല് ചര്‍ച്ച ചെയ്യപ്പെട്ടത്. ടൊവിനോയ്‌ക്കൊപ്പം സുമേഷ് മൂര് എന്ന നടനും മല്‍സരിച്ചഭിനയിച്ച ചിത്രമായിരുന്നു കള. അഡ്വെഞ്ചേഴ്‌സ് ഓഫ് ഓമനക്കുട്ടന്, ഇബ്ലീസ് എന്നീ സിനിമകള്‍ക്ക് ശേഷമാണ് സംവിധായകന് രോഹിത്ത് വിഎസ് പുതിയ ചിത്രവുമായി എത്തിയത്. ലാല്, ദിവ്യ പിളള, പ്രമോദ് വെളിയനാട്, ശ്രീജിത്ത് രവി, ബിബിന് പെരുമ്പിളിക്കുന്നേല് തുടങ്ങിയവരായിരുന്നു ചിത്രത്തിലെ മറ്റ് താരങ്ങള്.\nടൊവിനോയും സുമേഷും തമ്മിലുളള സംഘടന രംഗങ്ങള് തന്നെയായിരുന്നു കളയില് എല്ലാവരെയും അമ്പരിപ്പിച്ചത്. ഒടിടി റിലീസിന് ശേഷം മറ്റ് ഭാഷക്കാരും സിനിമ ഏറ്റെടുത്തിരുന്നു. അതേസമയം കളയിലെ സംഘടന രംഗങ്ങളെ കുറിച്ചുളള ചോദ്യങ്ങള്‍ക്ക് ടൊവിനോ തോമസ് നല്‍കിയ മറുപടി ശ്രദ്ധേയമായിരുന്നു. സിനിമാ എക്‌സ്പ്രസിന് നല്‍കിയ അഭിമുഖത്തിലാണ് സോഷ്യല് മീഡിയയില് വന്ന കമന്റുകള്‍ക്ക് നടന്‌റെ മറുപടി വന്നത്.\nതല്ല് കഴിഞ്ഞിട്ടും ഇവരെന്താ ക്ഷീണിക്കില്ലെ, രണ്ട് പേരും വലിയ കുഴപ്പമൊന്നുമില്ലാതെ പിന്നെയും വരുന്നത് എങ്ങനെ എന്നിങ്ങനെയുളള സംശയങ്ങള്‍ക്കായിരുന്നു ടൊവിനോ തോമസിന്റെ മറുപടി വന്നത്. സംഘടന രംഗങ്ങള്‍ക്ക് ശേഷം പിന്നെയും തല്ലുണ്ടാക്കാന് കഥാപാത്രങ്ങള്‍ക്ക് സ്റ്റാമിനയുണ്ടാകുന്നത് എങ്ങനെ എന്ന ചോദ്യത്തിന് പ്രസക്തിയില്ലെന്നാണ് ടൊവിനോ പറയുന്നത്.\nഇത്തരം കാര്യങ്ങള് വിദേശ സിനിമകളില് കാണുമ്പോള് എല്ലാവരും അംഗീകരിക്കാറുണ്ടല്ലോ എന്നും ടൊവിനോ പറയുന്നു. ഉദാഹരണത്തിന് ദ റെയ്ഡ് പോലുളള സിനിമകളില്, മലയാളത്തില് ഇത് അംഗീകരിക്കാന് മാത്രം എന്തിനാണ് മടിക്കുന്നത് എന്ന് ടൊവിനോ ചോദിച്ചു. ഇതെല്ലാം സിനിമ നല്‍കുന്ന സ്വാതന്ത്ര്യമാണെന്നും കള 100 ശതമാനം റിയല് ആയി പിടിച്ചിരുന്നെങ്കില് രണ്ട് മണിക്കൂറൊന്നും സിനിമ കാണില്ലെന്നു ടൊവിനോ തോമസ് പറഞ്ഞു അഞ്ച് മിനിറ്റില് ഈ രണ്ട് കഥാപാത്രങ്ങളും മരിച്ചുകിടന്നേനെ, അഭിമുഖത്തില് നടന് വ്യക്തമാക്കി.\nഅതേസമയം ദിവ്യ പിളളയാണ് ചിത്രത്തില് ടൊവിനോയുടെ നായികയായി എത്തിയത്. ടൊവിനോ അവതരിപ്പിച്ച ഷാജി എന്ന കഥാപാത്രത്തിന്‌റെ ഭാര്യ ദിവ്യയായി നടി അഭിനയിച്ചു. കളയുടെ നിര്‍മ്മാണ പങ്കാളികളില് ഒരാളാണ് ടൊവിനോ തോമസ്. യദു പുഷ്പാകരനും രോഹിത്ത് വിഎസും ചേര്‍ന്നാണ് സിനിമയുടെ തിരക്കഥ ഒരുക്കിയത്. അഖില് ജോര്‍ജ്ജ് ഛായാഗ്രഹണവും ചമന് ചാക്കോ എഡിറ്റിങ്ങും ചെയ്തു.\nമാര്‍ച്ച് 25നായിരുന്നു കള തിയ്യേറ്ററുകളിലെത്തിയത്. ടൊവിനോയുടെയും സുമേഷ് മൂറിന്‌റെയും പ്രകടനങ്ങള്‍ക്ക് മികച്ച പ്രേക്ഷക പ്രശംസകളാണ് ലഭിച്ചത്. ഒപ്പം നിരൂപക പ്രശംസകളും സിനിമ നേടിയെടുത്തിരുന്നു. കോവിഡ് സാഹചര്യത്തില് കളയ്ക്ക് തിയ്യേറ്ററുകളില് പ്രേക്ഷകര് കുറവായിരുന്നു. ആമസോണ് പ്രൈമിലൂടെയായിരുന്നു സിനിമ വീണ്ടും പ്രേക്ഷകരിലേക്ക് എത്തിയത്.\nRead more about: tovino thomas rohith vs\ntovino thomas's reaction on social media comments about kala movie fight scenes


തൊഴിൽനിയമ ഭേദഗതി പിൻവലിക്കണം: സിഐടിയു : Deepika.com Kerala News\nകോട്ടയം: തൊഴിലാളികളുടെ അവകാശങ്ങൾ കവർന്നെടുക്കുന്ന രീതിയിൽ കേന്ദ്ര സർക്കാർ നടപ്പാക്കുന്ന തൊഴിൽ നിയമ ഭേദഗതി പിൻവലിക്കണമെന്നു ഹെഡ്‌ലോഡ് ആൻഡ് ജനറൽ വർക്കേഴ്സ് ഫെഡറേഷൻ സിഐടിയു സംസ്ഥാന സമ്മേളനം ആവശ്യപ്പെട്ടു. ഇന്നലെ രാവിലെ സിഎസ്ഐ റിട്രീറ്റ് സെന്‍ററിൽ ആരംഭിച്ച പ്രതിനിധി സമ്മേളനം സിഐടിയു സംസ്ഥാന പ്രസിഡന്‍റ് ആനത്തലവട്ടം ആനന്ദൻ ഉദ്ഘാടനം ചെയ്തു.\nതൊഴിലാളികളുടെയും സാധാരണക്കാരുടെയും ക്ഷേമമല്ല, അവരെ കൊള്ളയടിക്കാനാണ് പ്രധാനമന്ത്രി നരേന്ദ്രമോദി കൂട്ടുനിൽക്കുന്നതെന്ന് ആനത്തലവട്ടം ആനന്ദൻ പറഞ്ഞു.\nസംസ്ഥാന പ്രസിഡന്‍റ് കെ.എം. സുധാകരൻ അധ്യക്ഷതവഹിച്ചു. ജനറൽ സെക്രട്ടറി കാട്ടാക്കട ശശി പ്രവർത്തന റിപ്പോർട്ട് അവതരിപ്പിച്ചു. സ്വാഗതസംഘം ചെയർമാൻ വി.എൻ. വാസവൻ, സിഐടിയു സംസ്ഥാന നേതാക്കളായ കെ.ജെ.തോമസ്, എം.എം. വർഗീസ്, പി.പി. ചിത്തരഞ്ജൻ, എം.എച്ച്.സലിം എന്നിവർ പ്രസംഗിച്ചു. പുതിയ ഭാരവാഹികളെ ഇന്നു തെരഞ്ഞെടുക്കും. തിരുനക്കര മൈതാനത്തു ചേരുന്ന പൊതുസമ്മേളനം മുഖ്യമന്ത്രി പിണറായി വിജയൻ ഉദ്ഘാടനം ചെയ്യും. എൽഡിഎഫ് കണ്‍വീനർ വൈക്കം വിശ്വൻ, കെ.ജെ. തോമസ്, കെ.സുരേഷ് കുറുപ്പ്, വി.എൻ. വാസവൻ, കെ.എം. സുധാകരൻ, കാട്ടാക്കട ശശി, പി.ജെ.വർഗീസ് എന്നിവർ പ്രസംഗിക്കും.


ടാന്‍സിയുടെ മരണത്തിന്റെ കുരുക്കഴിയ്ക്കാന് പൊലീസ് : ഗര്‍ഭപാത്രം എടുത്തുകളഞ്ഞത് മറച്ചുവെച്ച് വിവാഹം നടത്തിയതില് ദുരൂഹത : ടാന്‍സിയുടെ സംസ്‌കാരചടങ്ങില് നിന്നും പൂര്‍ണമായും വിട്ടുനിന്ന് മാതാപിതാക്കള് - Kerala Times TV: Kerala Times | Malayalam News Channel in Kerala | Latest News, Live TV\nHome / Kerala / ടാന്‍സിയുടെ മരണത്തിന്റെ കുരുക്കഴിയ്ക്കാന് പൊലീസ് : ഗര്‍ഭപാത്രം എടുത്തുകളഞ്ഞത് മറച്ചുവെച്ച് വിവാഹം നടത്തിയതില് ദുരൂഹത : ടാന്‍സിയുടെ സംസ്‌കാരചടങ്ങില് നിന്നും പൂര്‍ണമായും വിട്ടുനിന്ന് മാതാപിതാക്കള്\nടാന്‍സിയുടെ മരണത്തിന്റെ കുരുക്കഴിയ്ക്കാന് പൊലീസ് : ഗര്‍ഭപാത്രം എടുത്തുകളഞ്ഞത് മറച്ചുവെച്ച് വിവാഹം നടത്തിയതില് ദുരൂഹത : ടാന്‍സിയുടെ സംസ്‌കാരചടങ്ങില് നിന്നും പൂര്‍ണമായും വിട്ടുനിന്ന് മാതാപിതാക്കള്\nParvathy Sankar 2/10/2020 01:33:00 PM\nകൊടുങ്ങല്ലൂര്: ഭര്‍തൃ വീട്ടില് ആത്മഹത്യ ചെയ്ത കോട്ടപ്പുറം കല്ലറയ്ക്കല് ടെല്‍വിന് തോംസന്റെ ഭാര്യ ടാന്‍സി (26) യുടെ മരണത്തിലെ കുരുക്കഴിയ്ക്കാന് പൊലീസ് ശ്രമങ്ങള് ആരംഭിച്ചു. മരണത്തിലെ ദുരൂഹതകള് പൂര്‍ണ്ണമായും മാറ്റാന് അമ്മയേയും അച്ഛനേയും പൊലീസ് വിശദമായി ചോദ്യം ചെയ്യും. ഭര്‍തൃവീട്ടില് പ്രശ്‌നങ്ങളൊന്നുമില്ലായിരുന്ന യുവതി എന്തിന് ആത്മഹത്യ ചെയ്തുവെന്നാണ് പൊലീസ് അന്വേഷിയ്ക്കുന്നത്. യുവതി ആത്മഹത്യ ചെയ്തത് കടുത്ത മാനസിക വിഷമത്തിലെന്ന് പൊലീസ് തിരിച്ചറിഞ്ഞിട്ടുണ്ട്. ഗര്‍ഭപാത്രം നീക്കം ചെയ്തതിലെ വിഷമം മൂലമാണ് ആത്മഹത്യ ചെയ്തത് എന്ന പ്രാഥമിക നിഗമനത്തിലാണ് എത്തി നില്‍ക്കുന്നത്. മകള് മരിച്ച ശേഷം അച്ഛനും അമ്മയും മൃതദേഹം കാണാന് പോലും എത്തിയിരുന്നില്ല. മകളുടെ ഗര്‍ഭ പാത്രം നീക്കം ചെയ്ത കാര്യം ഇവര്‍ക്കും അറിയാമായിരുന്നു.\nഎന്നാല് ഏത് സാഹചര്യത്തിലാണ് ഗര്‍ഭപാത്രം നീക്കിയതെന്നും മറ്റും പൊലീസ് വിശദമായി അന്വേഷിക്കും. ഗര്‍ഭപാത്രം ഇല്ലാതിരുന്നിട്ടും ഏത് സാഹചര്യത്തിലാണ് വിവാഹം കഴിക്കാന് ടാന്‍സി തയ്യാറായതെന്നതിലും ദുരൂഹതകള് ഏറെയാണ്. ഈ ദുരൂഹതകള് നീക്കനാണ് പൊലീസിന്റെ ശ്രമം.\nയുവതി മാതാപിതാക്കളുടെ സമ്മതത്തോടെ വിവാഹത്തിന് മുന്‍പ് ഗര്‍ഭാശയം സര്‍ജറി നടത്തി എടുത്ത് കളഞ്ഞിരുന്നുവെന്ന് പൊലീസ് തിരിച്ചറിഞ്ഞിട്ടുണ്ട്. കടുത്ത രക്ത സ്രാവത്തെ തുടര്‍ന്നായിരുന്നു സര്‍ജറി എന്നാണ് പൊലീസിന് ലഭിക്കുന്ന പ്രാഥമിക സൂചനകള്. എന്നാല് ഇത് പൂര്‍ണ്ണമായും വിശ്വസിക്കാന് പൊലീസിന് കഴിയുന്നുമില്ല.\nഗര്‍ഭ പാത്രം എടുത്ത് മാറ്റിയ കാര്യം മറച്ച് വച്ചായിരുന്നു വിവാഹം നടത്തിയത്. വിവാഹ ശേഷം ഭര്‍ത്താവ് ടെല്‍വിന്റെയും വീട്ടുകാരുടെയും സ്നേഹ പ്രകടനങ്ങള് കണ്ടപ്പോള് ഏറെ മാനസിക വിഷമത്തിലാവുകയും അവരെ താന് ചതിക്കുകയായിരുന്നു എന്ന തോന്നല് വന്നതിനെ തുടര്‍ന്ന് ആത്മഹത്യ ചെയ്തതാവാം എന്നാണ് നിഗമനം.\nനവംബര് 20 നായിരുന്നു ടാന്‍സിയുടെയും ടെല്‍വിന് തോസന്റെയും വിവാഹം. വിവാഹം കഴിഞ്ഞ് ടാന്‍സി വളരെ വലിയ വിഷമത്തിലായിരുന്നു. എന്നാല് ഭര്‍തൃവീട്ടില് നിന്നും യാതൊരു ബുദ്ധിമുട്ടുകളും ഉണ്ടായിട്ടില്ല. ആത്മഹത്യ ചെയ്യുന്നതിന് ദിവസങ്ങള്‍ക്ക് മുന്‍പ് ടാന്‍സി തന്റെ ഫെയ്സ് ബുക്ക് അക്കൗണ്ടില് നിന്നും വിവാഹത്തിന്റെ എല്ലാ ദൃശ്യങ്ങളും ഡിലീറ്റ് ചെയ്യുകയും ചെയ്തു. എന്തു കൊണ്ടാണ് വിവാഹ ഫോട്ടോകള് ഡിലീറ്റ് ചെയ്തത് എന്നതിലും വ്യക്തതയില്ല.\nഅതേസമയം, ടാന്‍സിയുടെ ആത്മഹത്യാകുറിപ്പ് പോലെ തോന്നിക്കുന്ന ഡയറിക്കുറിപ്പുകള് വീട്ടില് നിന്ന് കണ്ടെത്തിയിട്ടുണ്ട്. ”നിങ്ങളുടെ സ്നേഹം എനിക്ക് ഉള്‍ക്കൊള്ളാന് കഴിയുന്നില്ല.. നിങ്ങളൊക്കെ എത്രമാത്രം എന്നെ സ്നേഹിക്കുന്നു…ഞാന് കുറെ തെറ്റ് ചെയ്തു..ഭര്‍ത്താവിന്റെ അപ്പച്ചനും അമ്മച്ചിയുമാണ് എനിക്ക് സ്നേഹം മനസിലാക്കി തന്നത്. ഇതിനൊന്നുമുള്ള അര്‍ഹത എനിക്കില്ല. ഞാന് തെറ്റ് ചെയ്തിട്ടുണ്ട്. എന്നൊക്കെയാണ് ഡയറി കുറിപ്പുകളില് പറയുന്നത്.


പട്ടാള വെടിവയ്പ്പിൽ ശനിയാഴ്ച മാത്രം കൊല്ലപ്പെട്ടത് നൂറോളം പേർ, വീട്ടിൽക്കയറി കുഞ്ഞുങ്ങളെപ്പോലും വെടിവച്ചു | Saturday is the deadliest day in Myanmar\nFirst Published Mar 28, 2021, 11:18 AM IST\nമ്യാൻമറിൽ ശനിയാഴ്ച നടന്ന മരണത്തിൽ 'വാഷിംഗ്ടൺ ഞെട്ടിയിരിക്കുകയാണ്' എന്ന് യുഎസ് സ്റ്റേറ്റ് സെക്രട്ടറി ആന്റണി ബ്ലിങ്കൻ. കഴിഞ്ഞ മാസമാണ് രാജ്യം സൈന്യം ഏറ്റെടുത്തത്. അതിനുശേഷമുള്ള ഏറ്റവും ഭീകരമായ ദിവസമായിരുന്നു ശനിയാഴ്ച. പ്രതിഷേധത്തിനിടെ ഡസൻ കണക്കിന് ആളുകളെയാണ് സുരക്ഷാസേന കൊന്നുകളഞ്ഞത്. നൂറിലധികം പേരെങ്കിലും കൊല്ലപ്പെട്ടിട്ടുണ്ടാകും എന്നാണ് കണക്കാക്കുന്നത്. എന്താണ് മ്യാൻമറിൽ സംഭവിക്കുന്നത്.\n"ചുരുക്കം ചിലരെ സേവിക്കാനായിട്ടാണ് ഭരണകൂടം ജനങ്ങളുടെ ജീവൻ ബലിയർപ്പിക്കുന്നത്" എന്ന് ബ്ലിങ്കണ് പറഞ്ഞു. "ബർമയിലെ ധീരരായ ആളുകൾ സൈന്യത്തിന്റെ ഭീകരഭരണത്തെ നിരസിക്കുകയാണ്" എന്നും ബ്ലിങ്കണ് പറയുന്നു. സുരക്ഷാസേന നിരായുധരായ മനുഷ്യരെ കൊന്നുതള്ളുകയാണ് എന്ന് യുഎസ് എംബസി പറയുന്നു.\nമ്യാൻമറിലേക്കുള്ള യൂറോപ്യൻ യൂണിയൻ പ്രതിനിധി സംഘം ഔദ്യോഗികമായി സായുധ സേനാ ദിനമായ ശനിയാഴ്ച "ഭീകരതയുടെയും അപമാനത്തിന്റെയും ദിനമായി ഈ ദിനം കൊത്തിവച്ചിരിക്കും" എന്നാണ് പറഞ്ഞത്. യുഎൻ സെക്രട്ടറി ജനറൽ അന്‍റോണിയോ ഗുട്ടെറസ് പറഞ്ഞത്, “ഞാൻ വളരെയധികം ഞെട്ടിയിരിക്കുകയാണ്” എന്നാണ്. ബ്രിട്ടീഷ് വിദേശകാര്യ സെക്രട്ടറി ഡൊമിനിക് റാബ് ഇതിനെ 'ഏറ്റവും നിരാശാജനകമായത്' എന്നാണ് വിശേഷിപ്പിച്ചത്.\nശനിയാഴ്ച മുന്നറിയിപ്പുകള് അവഗണിച്ച് കുട്ടികളടക്കം ജനങ്ങള് പ്രതിഷേധവുമായി നഗരങ്ങളിലും തെരുവുകളിലും ഇറങ്ങിയതാണ് കൊലയില് കലാശിച്ചത്. 'അസിസ്റ്റന്‍സ് അസോസിയേഷന് ഫോര് പൊളിറ്റിക്കല് പ്രിസണേഴ്സ്' പറയുന്നത് ചുരുങ്ങിയത് 91 പേരെങ്കിലും ശനിയാഴ്ച മാത്രം കൊല്ലപ്പെട്ടു എന്നാണ്. മരണസംഖ്യ ഇതിലും കൂടാനാണ് സാധ്യത എന്നാണ് പ്രാദേശിക ചാനലുകള് പറയുന്നത് എന്ന് ബിബിസി എഴുതുന്നു.\n'പക്ഷികളെയും കോഴികളെയും കൊല്ലുന്നത് പോലെയാണ് പട്ടാളം ജനങ്ങളെ കൊന്നുതള്ളുന്നത്, അതും വീട്ടില്‍ക്കേറിപ്പോലും കൊല്ലുകയാണ്' എന്ന് പ്രദേശവാസി റോയിട്ടേഴ്സിനോട് പറഞ്ഞു. എന്നാല്, ഇതിനെയെല്ലാം അവഗണിച്ചുകൊണ്ട് തങ്ങള് പ്രതിഷേധം തുടരുമെന്നും ജനങ്ങള് പറയുന്നു. ഫെബ്രുവരി ഒന്ന് മുതലിങ്ങോട്ടായി 400 പേരെ പട്ടാളം വധിച്ചു കഴിഞ്ഞു.\nശനിയാഴ്ച എന്താണ് സംഭവിച്ചത്? മ്യാന്‍മറിലെങ്ങുമായി ശനിയാഴ്ച ജനങ്ങള് പ്രതിഷേധങ്ങളുമായി ഒത്തുകൂടി. അതിന് തലേദിവസം വൈകുന്നേരം സ്റ്റേറ്റ് ടിവി ഒരു അറിയിപ്പ് സംപ്രേഷണം ചെയ്തിരുന്നു, 'നേരത്തേയുള്ള മരണങ്ങളുടെ ദുരന്തത്തിൽ നിന്ന് ആളുകൾ പഠിക്കണം, തലയ്ക്കും പിന്നിലും വെടിയേറ്റാൽ നിങ്ങൾക്ക് അപകടമുണ്ടാകാം' എന്നായിരുന്നു അറിയിപ്പ്. റാലികള് തടയാന് സൈന്യവും സുസജ്ജമാവുകയായിരുന്നു. സാമൂഹികമാധ്യമങ്ങളില് പങ്കുവയ്‍ക്കപ്പെട്ടിരിക്കുന്ന ചിത്രങ്ങളില് വെടിയേറ്റുള്ള മുറിവുകളുള്ളവരെയും അവരുടെ കുടുംബം കരയുന്നതും കാണാം.\n'യാതൊരു വിധ പരിധികളോ, തത്വങ്ങളോ ഇല്ലാതെയാണ് സൈന്യം പെരുമാറിക്കൊണ്ടിരിക്കുന്നത്' എന്ന് യുകെ -യിലെ ബര്‍മ ഹ്യുമന് റൈറ്റ്സ് നെറ്റ്‍വര്‍ക്ക് ഡയറക്ടര് പറഞ്ഞു. 'ഇനിയും ഇതിനെ ഒരു അടിച്ചമര്‍ത്തലായി കാണാന് പറ്റില്ല, ഇത് കൂട്ടക്കൊല തന്നെയാണ്' എന്ന് ക്യാവ് വിന് പറഞ്ഞു.\n40 ഇടങ്ങളിലെങ്കിലും തത്സമയ വെടിവെപ്പ് നടന്നതായി റിപ്പോര്‍ട്ടുകള് പറയുന്നു. പ്രാദേശിക മാധ്യമമായ മ്യാന്‍മര് നൗ ശനിയാഴ്ച 114 മരണങ്ങളെങ്കിലും നടന്നിരിക്കും എന്ന് പറയുന്നു. വലിയ തരത്തിലുള്ള മരണങ്ങളും നൂറുകണക്കിന് പേര്‍ക്ക് പരിക്കേറ്റതായും റിപ്പോര്‍ട്ടുകള് വരുന്നുണ്ട് എന്ന് ഐക്യരാഷ്ട്ര സഭയും പറയുന്നു.\nമാഗ്‌വേ, മൊഗോക്ക്, ക്യാക്പാഡാങ്, മയാങ്കോൺ നഗരങ്ങളിലും ടൗൺഷിപ്പുകളിലും നടന്ന പ്രതിഷേധക്കാരുടെ മരണത്തെക്കുറിച്ച് സാക്ഷികള് ബിബിസി ബർമീസിനോട് പറഞ്ഞു. യാങ്കോണിലും രണ്ടാമത്തെ വലിയ നഗരമായ മണ്ടാലെയുടെ തെരുവുകളിലും മരണങ്ങൾ റിപ്പോർട്ട് ചെയ്യപ്പെട്ടു. അവിടെ പ്രതിഷേധക്കാർ എൻ‌എൽ‌ഡിയുടെ പതാക വഹിക്കുകയും അവരുടെ പരമ്പരാഗത സ്വേച്ഛാധിപത്യ വിരുദ്ധ മൂന്നുവിരൽ സല്യൂട്ട് നൽകുകയും ചെയ്തു. നേരത്തെയും സമാനമായ പ്രതിഷേധങ്ങൾ നടന്നിരുന്നു.\nഎന്നാല്, പട്ടാളം ഇതുവരെ കൊലപാതകങ്ങളെ കുറിച്ച് പ്രതികരിച്ചിട്ടില്ല. സായുധ സേനാ ദിനത്തില് ടിവി പ്രസംഗത്തിൽ പട്ടാള നേതാവ് മിൻ ഔങ് ഹേലിംഗ് പറഞ്ഞത്, 'ജനാധിപത്യം സംരക്ഷിക്കുന്നതിന് സൈന്യം മുഴുവൻ രാജ്യവുമായി കൈകോർക്കാൻ ആഗ്രഹിക്കുന്നു' എന്നാണ്. 'ആവശ്യങ്ങൾ ഉന്നയിക്കുന്നതിന് സ്ഥിരതയെയും സുരക്ഷയെയും ബാധിക്കുന്ന അക്രമപ്രവർത്തനങ്ങൾ അനുചിതമാണ്' എന്നും സൈന്യത്തിന്‍റെ നേതാവ് പറഞ്ഞു.\nകൊല്ലപ്പെട്ടവരില് കുഞ്ഞുങ്ങളും: ഫെബ്രുവരി ഒന്ന് മുതല് നടക്കുന്ന പ്രക്ഷോഭത്തില് കൊല്ലപ്പെട്ടവരില് കുഞ്ഞുങ്ങളും ഉള്‍പ്പെടുന്നു. പതിനാലുകാരിയായ പാന് എയ് പ്യൂവിന്‍റെ അമ്മ പറയുന്നത്, പട്ടാളം തങ്ങളുടെ തെരുവിലേക്ക് വരുന്നത് കണ്ടപ്പോള് തന്നെ വാതിലടക്കാന് ഓടിയിരുന്നു. പക്ഷേ, അപ്പോഴേക്കും വൈകിപ്പോയി. ഒരുനിമിഷത്തിനുശേഷം അവര്‍ക്ക് അവരുടെ മകളുടെ രക്തത്തില് കുളിച്ച ശരീരം താങ്ങേണ്ടി വന്നു. ആദ്യം മകള് തളര്‍ന്നു വീഴുകയാണ് എന്നാണ് കരുതിയത്. എന്നാല്, പിന്നീടാണ് ശരീരത്തില് രക്തം കാണുന്നത്. പട്ടാളത്തിന്‍റെ വെടിയേറ്റ് അവള് കൊല്ലപ്പെട്ടു.\nതെരുവില് കാണുന്ന ആരെയും വെടിവയ്ക്കാന് സജ്ജമായിരുന്നു ശനിയാഴ്ച സൈന്യം എന്ന് തന്നെയാണ് മനസിലാവുന്നത്. യുദ്ധങ്ങളിലുപയോഗിക്കുന്ന ആയുധങ്ങളുമായിട്ടാണ് ശനിയാഴ്ച സൈന്യം തെരുവിലേക്കിറങ്ങിയത്. പട്ടാളം അട്ടിമറിയിലൂടെ ഭരണം കൈക്കലാക്കിയ അന്ന് മുതലുള്ള കൊല പരിശോധിച്ചാല് ഇതിലും തീവ്രമായ കൊലയ്ക്ക് രാജ്യം സാക്ഷ്യം വഹിക്കേണ്ടി വരും എന്നാണ് മനസിലാവുന്നത്. ജനങ്ങളും ഉറപ്പിച്ച് തന്നെയാണ് നില്‍ക്കുന്നത് എന്നാണ് മനസിലാക്കാനാവുന്നത്.\n'ജനങ്ങള്‍ക്ക് സുരക്ഷയും സ്ഥിരതയയും ഉറപ്പ് വരുത്താനാണ് തങ്ങള് പരിശ്രമിക്കുന്നത്' എന്നാണ് സൈന്യം പറയുന്നത്. എന്നാല്, ഏറിയ പങ്കും യുവാക്കളങ്ങുന്ന തെരുവിലേക്കിറങ്ങുന്ന ജനങ്ങള് പറയുന്നത് 'പട്ടാളത്തിന്‍റെ സ്വേച്ഛാധിപത്യ ഭരണം അവസാനിപ്പിക്കുന്നത് വരെ സമരം തുടരും' എന്നാണ്. വരും ദിവസങ്ങളിലെന്ത് സംഭവിക്കും എത്രപേര് കൊല്ലപ്പെടുമെന്ന അനിശ്ചിതത്വത്തില് തുടരുകയാണ് മ്യാന്‍മര്.\nമ്യാൻമറിൽ ജനകീയ പ്രക്ഷോഭത്തിന് നേരെ സൈനിക നടപടി; കുഞ്ഞുങ്ങളെ പോലും വിടാതെ സൈന്യം, നൂറിലേറെ പേര് കൊല്ലപ്പെട്ടു